
Prolog 


Consiliul de administraţie al Capital City Bank se 
reunea pentru prima dată în imobilul ultramodern 
purtând numele importantei instituţii. 

În sala de conferințe unde de reuniseră trei 
generaţii din familia Berringer, timpul părea că n-avea 
nici o influență. Pereţii lambrisaţi în lemn de culoare 
închisă, grelele perdele de brocat, covorul persan din 
mijlocul parchetului de lemn galben, lunga masă de 
abanos înconjurată de fotolii adânci din piele probau 
că, deși în culmea progresului, Capital City Bank era o 
instituţie de încredere și care respectă tradiţiile. 

Kent Berringer o ajută pe sora lui, Theresa, să se 
aşeze în fotoliul de lângă el. Mirosind aerul, ea îi 
mulțumi clipind din ochi. 

— Miroase la fel ca în vechea clădire, șopti ea. Crezi 
că au mutat și praful? 


— Cu siguranţă. Unchiul George a pretins 
autenticitate și tu ştii cât de încăpățânat este. 

Unchiul George ridică o sprânceană dojenitoare 
împotriva celor doi tineri întârziaţi. 

— Acum că suntem reuniți cu toţii, declar deschisă 
adunarea din iunie. Dacă vreţi să deschideţi dosarul 
din faţa voastră, avem de examinat primul punct de pe 
ordinea de zi, decorarea intrării. 

Kent deschise conştiincios mapa roșie. În timp ce 
lua cunoștință de opțiunile propuse — o tapiterie de 
Aubusson și un tablou abstract al unui pictor renumit 
— o observă pe Theresa scriind câteva cuvinte pe o 
foaie de hârtie pe care i-o transmise. 

„Ce faci în această după-amiază? Am nevoie să-mi 
faci un serviciu.“ 

„Ce serviciu?“ mâzgăli el pe aceeași hârtie. 

Neincrederea lui Kent spori când citi răspunsul vag 
al surorii lui. Cu încăpățânare, el ceru detalii dar, de 
fiecare dată, Theresa rămase evazivă. 

George Berringer își continuă discursul pe un ton 
monoton, povestind cum comitetul de direcţie 
ajunsese la alegerea finală a două opere. Dar asistența 
acorda mult mai mult interes celor doi tineri şi foii de 
hârtie care circula din ce în ce mai repede pe masă. La 
fiecare trecere, Kent clătina din cap cu vehemenţă și 
atrăgea o privire imploratoare din partea surorii lui. 

Patricia Berringer, mama lor, bătea nerăbdătoare 
cu degetele în masă. Ei nu-i acordară nici o atenţie. 
Mătușa Edith părea foarte amuzată de scena care se 
petrecea sub ochii ei, dar toți știau că are o slăbiciune 
pentru Theresa și Kent. Vărul Russel își ascundea 
zâmbetul în spatele mâinii. Verișoara Carol tușea ușor, 
ca și cum asta era suficient să-i aducă pe cei doi 
răzvrătiți la ordine. 

George își încheie discursul. 

— Cine este de acord să ridice mâna. 

— Nici nu se pune problema, izbucni Kent sărind în 
picioare. 

Ochelarii lui George îi alunecară pe nas. Bătrânul 
domn de obicei impasibil își privi insistent nepotul, cu 
uimire: 

— A nevoie de mai multe informaţii, Kent? 

— Ştiu deja tot ce trebuie să știu, bombăni Kent 
țintuindu-și sora cu privirea lui de culoarea safirului, 
întunecată de furie. 

— Kenton! exclamă Patricia. 

— Ienorându-și mama și pe ceilalți Berringer, 
Theresa se adresă cu un aer afectat fratelui ei. 

— Și eu, ştiu tot ce trebuie ca să te determin 
s-o faci. 


— Theresa! Kenton! 

Strigătul Patriciei acoperi râsul lui Edith și 
murmurele uluite ale restului familiei. Nepăsătoare, 
Theresa se ridică şi șopti câteva cuvinte la urechea 
fratelui ei. 

Acesta din urmă făcu ochii mari. Faţa i se crispă de 
indignare. 

— Asta-i șantaj! 

— Voiam doar să-ţi împrospătez memoria, preciză 
suav Theresa. Atunci? 

Kent se lăsă să cadă în fotoliu, resemnat. 

— De acord, am s-o fac, bombăni el, cu faţa 
întunecată. 

— Hm... Toţi care sunt pentru să ridice mâna, 
repetă președintele adunării. 

În timp ce ridicase mâna, Theresa izbucni în râs. 
Fratele ei se simţi deodată furios, înclinat să-și strângă 
sora de gât și o străpunse cu privirea. Dar „prea târziu, 
părea ea să spună, acum ai spus da“! 


Capitolul 1 


Lynda ar fi trebuit să pună piciorul în prag îndată 
ce neunoscutul își scosese cravata. Dar cum ar fi putut 
ghici că își va descheia cămașa și o va face să zboare 
prin sala de așteptare a cabinetului medical? Acum, 
bărbatul era pe jumătate gol și doctoriţa Lynda Fisher 
fremătă fără voie sub bluza ei albă. 

Fascinată, urmărea evoluţia energică și languroasă 
a... să vedem, ce nume putea să-i dea? Era dansator? 
Dar dansatorii se produc rareori la doctor și, mai cu 
seamă, nimic nu-i obligă să se debaraseze de 
veșmintele lor ca arborii de frunze! Atunci? 

Atunci, în ciuda tulburării, Lynda nu-și mai putea 
dezlipi ochii de pe trupul splendid care, încetul cu 
încetul, lăsa din ce în ce mai puţin loc imaginaţiei. 
Acum, mușchii puternici ai bustului se mișcau sub 

pielea bronzată și picături fine de sudoare își trasau un 
drum sinuos până la cureaua, deja desfăcută a pan- 
talonilor... 

Hârşti! Ceea ce păreau niște blugi obişnuiţi, se 
dovediră o asamblare de benzi de pânză prinse 
între ele cu arici. Lynda tresări: bucată cu bucată, 
acesta... hotărât lucru nu ştia ce nume să-i dea! își 
dezveli picioarele de bărbat al junglei, rămânând 
doar niște chiloți sexy tip Arlechin. În cabinetul 
medical, temperatura se ridica, instalându-se o 
atmosferă febrilă. 

Lynda se ciupi pentru a încerca să-și adune 
gândurile. „Doamne, Dumnezeule, fă să nu fie decât 
un vis“, se rugă ea încrucișându-și degetele pentru ca 
viziunea care se agita în faţa ei, într-un ritm îndrăcit de 
samba, să dispară cum venise. Dar Dumnezeu nu 
părea hotărât s-o asculte. Dimpotrivă. Probabil că 
chiar poruncise creaturii sale să-i dea Lyndei ultima 
lovitură de graţie, deoarece ultima bucată a blugilor 
smulși nu-i mai lăsase pe corp decât... un minuscul 
slip model leopard care părea cusut chiar pe piele și 
se mula pe proprietarul lui într-un fel... Lynda închise 
ochii. Dacă această poveste fantastică ajungea la 
urechile pudice ale consiliului, va fi radiată din corpul 
medical! Auzea deja glumele proaste: 

— Ştiţi cabinetul doctoriţei Fisher? 

— Ah, da! Acea oftalmologă la care îţi încânţi ochii? 

Și doctorul Kesley, asociatul ei, aflat în 
convalescență după o criză cardiacă, ce va spune când 
va afla? Nu va spune nimic. Pentru simplul motiv că va 
muri de rușine. Sau de un al doilea infract. 

Hotărât lucru, trebuia neapărat oprit acest lucru. 
Cu atât mai mult cu cât Jennifer, recepționera și cele 
două cliente încă prezente în sala de așteptare aveau 
ochii ieşiţi din orbite. Și oricât de oftalmologă era, 
Lynda nu știa să trateze această afecțiune. 

„Gluma a durat destul“, tocmai se pregătea să 
spună înainte de a trmite pe fiecare acasă. Dar fu 
inutil. Muzica braziliană după care dansatorul de 
sprip-tease își agita sugestiv braţele și picioarele se 
opri. Bărbatul încetă imediat numărul, își adună 
lucrurile și dispăru pe culoar. Dar înainte de a 
dispărea, aruncă spre Lynda un mic carton roșu cu 
auriu. Tânăra femeie se aplecă, luă micul carton 
înainte ca una dintre spectatoare să aibă timp să 
descifreze ce scria pe el și citi pentru ea însăși: „La 
mulți ani, doctore Fisher. Cu felicitările firmei 
Cadoruri Extravagante“. 

Vocea stridentă a doamnei Goldman o scoase pe 
Lynda din stupoarea ei: 

— Ei bine! exclamă doamna Goldman, făcându-și 
vânt cu o revistă. Asta merită osteneala să vin să-mi 


schimb lentilele de contact. Faceţi asta adesea? 

— În fiecare vineri, răspunse râzând Jennifer cu 
obrajii de culoarea roșiilor coapte. Viitorul spectacol 
va avea loc vinerea viitoare la ora șase. 

— Rezervaţi-mi un loc! replică imediat clienta 
aşezată lângă doamna Goldman. O cer insistent! 

Lynda se afundă într-un scaun și vâri cartonașul în 
buzunarul de la bluză. Apoi își compuse un zâmbet... 
crispat. 

— Îmi pare rău, zise ea pe tonul cel mai indiferent 
posibil. Tocmai ati asistat la ultima reprezentaţie. 

— Îmi închipui că n-a existat repetiţie generală, 
adăugă doamna Goldman pufnind în râs în mâini, ca 
o adevărată adolescentă care tocmai îl surprinsese pe 
profesorul de filozofie sărutând-o pe profesoara de 
matematică într-o sală de clasă goală. 

Mai urmară câteva glume de același fel, apoi cele 
două doamne părăsiră cabinetul. Și, în sfârșit, se făcu 
liniște... 

„Cine? se întrebă imediat Lynda a cărei minte 
reîncepu să lucreze normal. Cine mi-a făcut asta?“ Luă 
în considerare mai multe eventualităţi: putea fi 
Jennifer... Nu, genul acesta de cadou de aniversare 
trebuia să coste o mică avere şi salariul de 

recepționeră abia îi ajungea să plătească studiile fiicei 
ei. Atunci, Suzanne, propria ei soră? Factura unei astfel 
de nebunii trebuia s-o descurajeze pe tânăra femeie. 
Dar la urma urmei, Suzanne îl moștenea pe tatăl lor 
și Gerald Fisher, deși întotdeauna lefter, nu scăpase 
niciodată ocazia de a sărbători o aniversare cu 
extravagantă. 

Lynda se strâmbă. În timpul anilor care au urmat 
după moartea tatălui lor, ea se străduise s-o lase pe 
Suzanne să înțeleagă că nu trebuie să trăiască peste 
posibilităţile ei! Evident, sfatul nu-i fusese ascultat ... 

Furioasă și în același timp stupefiată, Lynda se 
îndreptă încet spre biroul ei. Împinse ușa automat și 
nu văzu mai întâi decât marele fotoliu capitonat care-i 
întindea braţele. Și brusc, tresări. 

„El era acolo! El nu plecase, cum crezuse! Şi 
culmea, abia era de recunoscut. Cu un aer rușinat, se 
ghemuise pe scaunul ei, într-un costum din trei piese, 
arborând o faţă de şcolar cuminte care a avut un 
moment de rătăcire și nu înţelegea ce i se întâmplase. 
Pe scurt, era jenat! Bărbatul care se dezbrăcase fără 
nici o rușine în fața unui public feminin uluit, era 
stingherit! 

— Nu știam... zise el abătut. Nu credeam că va fi 
lume aici. Mi s-a spus că vineri seara, la această oră, 
veti fi singură. 

În acel moment, Lynda își dădu seama că, tot 
timpul cât durase numărul de strip-tease, nu privise o 
singură dată faţa necunoscutului. Și acum, fără să știe 
prea bine ce emoție urca în ea, descoperea cu 
tulburare niște splendizi ochi albaștri, o gură senzuală 
și un păr negru ca smoala. De data aceasta se înfioră 
cu adevărat sub bluză, dar acest fior i se păru mult mai 
tulburător decât cel pe care-l simţise de-a lungul 
spatelui câteva momente mai devreme. 

— Credeam că pot pleca fără să întâlnesc pe nimeni, 
reluă necunoscutul. 

Avea o voce plăcută... „Stai! își porunci atunci 
Lynda, întrebarea este cine ţi-a făcut asta“. 

Se strădui să-și ia un aer sever și spuse: 

— Dati-mi cartea de vizită , cea adevărată, zise ea, 
sigură că va citi pe ea semnătura surorii ei Suzanne. 

— Clientul... meu ţine să-şi păstreze anonimatul, 
răspunse bărbatul evitându-i privirea. 

Lynda râse ironic. Anonimatul? lată ceva ce nu-i 
semăna deloc Suzannei. Aceasta din urmă era 
întotdeauna mândră să-și revendice poznele. Așadar, 
trebuia să caute un alt vinovat. 

— Haideţi, cartea de vizită, repetă Lynda fără 
amabilitate. 

— Dar o aveţi. 

Lynda tăcu și reflectă câteva secunde. Necunoscutul 
nu părea dispus să dezvăluie identitatea celui ce-i 
comandase numărul. Totuși, ea se încăpățână: 

— Vreau un nume. 

Privirea ochilor albaștri ca safirul se fixă asupra ei 
zdruncinându-i puţin din siguranță: 

— Nu sunt autorizat să vă răspund, spuse sec 
bărbatul. Este contrar deontologiei mele. 

— Ia te uită! Sunteţi foarte scrupulos, dintr-o dată! 
Nu făceaţi atâtea mofturi acum câteva momente, când 
vă agitati în slip prin sala de așteptare. Prin urmare, de 
ce acum? 

O încruntare a sprâncenelor negre o făcu pe Lynda 
să dea un pas înapoi. Înţelese imediat că făcuse o mare 
greşeală punând la îndoială moralitatea acestui bărbat. 
„La urma urmelor, își spuse ea, nu și-a făcut decât 
meseria. Nu judeca modul în care își câștigă 
existenţa“. Se hotărî să nu mai insiste. Cu atât mai rău, 
nu va ști cine a sărbătorit atât de spectaculos a 
treizecea ei aniversare. 

— Ieşirea este pe stânga la capătul culoarului, 
încheie ea cu același aer urzuz. Bună seara. 

— A început bine, nu-i așa? 

Uf! El îi aruncă cel mai fermecător zâmbet și Lynda 
crezu o clipă că orbise. Cu ochii plini de steluțe, 
bâigui: 

— Este o chestiune de punct de vedere. 

Apoi își reluă atitudinea demnă și adăugă: 

— Plecaţi, altfel voi chema... 
Pe cine chema? Paznicul? Nu exista. Poliţia? Ar fi 
fost ridicol... 


— Ascultaţi, zise ea, am avut o zi grea și 
dumneavoastră v-aţi făcut treaba. Așa că, să ne 
despărțim, de acord? 

Dar cum ea se așeză în spatele biroului și începu să 
răsfoiască un dosar, necunoscutul ridică din 
sprâncene: 

— S-a făcut târziu, remarcă el cu o preocupare 
sinceră, ar trebui și dumneavoastră să mergeţi acasă. 

— Nu pot. Am o treabă de terminat. 

— Rămâneţi să lucraţi în seara aniversării? 

— Da. Mă concentrez mai bine când cabinetul este 
liniștit. 

— Dar... este aniversarea dumneavoastră, repetă el. 
O să sărbătorii totuși această zi memorabilă, nu? 

„Memorabilă, ăsta-i cuvântul“, se gândi Lynda. 

— Dacă vreţi să ştiţi totul, voi merge să cinez cu sora 
mea și câţiva prieteni. 

— Un prieten în mod deosebit? 

Lynda suspină şi-şi stăpâni cu mare greutate iritarea. 
De ce voiau toţi să aibă un logodnic? Se poate trăi 
totuși un timp fără... Agasată, inventă o mică minciună: 

— Da, va fi un bărbat la dineul meu aniversar. 
Doctorul William Kelsey și cu mine suntem foarte 
apropiaţi. 

Nu-i venea să creadă! Tocmai susținuse că avea o 
legătură cu dragul doctor Kelsey, mentorul ei, un om 
în vârstă care putea să-i fie bunic, care o încurajase 
să-şi continue studiile şi avusese atâta încredere în ea 
încât o luase asociată la cabinet... Copleșită de ruşine 
că lansase o asemenea stupiditate, reluă: 

— Dacă nu plecaţi, nu voi putea să-mi termin treaba 
și am să ajung cu întârziere. 

Acestea fiind zise, se ridică și-i arătă vizitatorului 
direcția culoarului. Cum el nu se clinti, îi aruncă o 
privire care spera să fie glacială. Dar bărbatul răspunse 
cu un zâmbet ironic: 

— Dumneavoastră și bătrânul domn Kelsey? întrebă 
el neîncrezător. 

Lynda a fi vrut ca pământul să se deschidă sub ea. 
Totuşi, roşie în obraji, confirmă: 

— Absolut. 

Ea crezu că bărbatul va izbucni în râs. Totuși, 
împotriva oricărei așteptări, el se ridică fără să adauge 
nimic și o urmă pe tânăra femeie pe culoar: 

— Nu este uimitor că cineva v-a trimis un striper, 
zise el deodată printre dinți. 

Cu mâna pe clanța ușii, Lynda se întoarse. 

— Ce-aţi spus? 

— Nimic, nimic... 

— Bine. Pentru că nu pot s-o fac eu însămi, vă rog 
să-i mulțumiți din partea mea binefăcătorului meu 
anonim. Aţi fost strălucit, domnule...? 

Bărbatul ezită. Lynda simţi imediat trezindu-i-se 
curiozitatea. Studie mai atent faţa interlocutorului ei: 
nu era nici o îndoială, părea stânjenit. 

— Aveţi un nume, nu? 

— Bineînţeles. 

Lynda încruntă din sprâncene: evident, dacă ar fi 
practicat aceeași meserie ca a lui, ar fi refuzat să-și 
dezvăluie adevărata identitate. Dar el trebuia să aibă 
un nume de scenă, sau ceva de genul acesta... Începu 
să zâmbească și să-și imagineze tot felul de 
pseudonime. Acest individ care se produsese în sala ei 
de așteptare, în slip tip leopard, cum se numea oare în 
meseria lui? Tarzan? Hercule, Ben Hur? Sau poate 
Bebe iubăreţul, Macho Callaghan? Își muşcă buzele ca 
să nu izbucnească în râs și, sprijinindu-se de ușă, 
repetă: 

— Aşadar? Numele dumneavoastră? 

— Jack Trompette! 

Ea izbucni în râs. 

— Trompette! hohoti ea. Mai rău decât mă 
gândeam! lertaţi-mă, adăugă ea, ștergându-și ochii, e 
ceva nervos. Am avut o zi grea. De obicei, nu râd 
prosteșşte. 

— Dar nu râdeți prostește... și gura dumneavoastră... 

Vocea lui Jack devenise răgușită. Privirea lui aţintită 
pe buzele Lyndei păreau că le mângâie și tânăra 

femeie simţi din nou alergându-i pe piele acel fior 
ciudat... Tuşi uşor ca să-i distragă atenţia: 

— Hm, erati gata să plecaţi, domnule Trompette, îi 
reaminti ea. 

Și, pe dibuite, căută clanţa ușii în spatele ei. Atunci, 
totul se precipită: Jack o îmbrăţișă, făcând-o prizoniera 
brațelor lui şi-i atinse ușor buzele, murmurând: 

— Permiteţi? Simplă curiozitate. 

Apoi puse stăpânire pe gura tinerei femei cu o 
ardoare care-i tie respiraţia. Sărutul fu ca un foc de 
artificii. Lynda se clătină pe picioare, oferindu-se fără 
reţinere autorităţii necunoscutului care o duse cu el 
spre stele. Cuprinsă de o dorinţă copleșitoare și de 
necontrolat, se topi la pieptul tare ca piatra și se 
abandonă cu fervoare vârtejului care o ducea cu el. 

Brusc, reveni pe pământ. Jack o eliberase și zâmbea: 

— Dumneavoastră și doctorul Kesley, nu-i așa? 
Sunteţi o mincinoasă inveterată, domnişoară. Dar am 
să vi-l înapoiez. 

— Înapoiez? repetă Lynda fără să înţeleagă. Cum 
așa? 

În loc de răspuns, el îi plasă un sărut pe obraz. 

— Răbdare... la mulţi ani, doctore Fisher. Și pe 
curând. 

Capitolul 2 


Ajungând la „Cadouri Extravagante“, Kent aruncă 
sacul de pânză conţinând blugii cu arici și slipul tip 
leopard pe biroul surorii lui. 

— Gata, mi-am plătit datoriile. 

Theresa zâmbi maliţios. 

— Oh, nu ştiu. Discreţia mea privind activităţile tale 
gen Chippendale merită poate mai mult decât un 
singur serviciu. 

— Ajunge cu șantajul, Theresa. N-am făcut decât să 
înlocuiesc un saxofonist în acel cabaret, nu un striper! 

Gropiţele din obrajii Theresei se adânciră și mai mult: 

— Şi dacă Switez, Smith şi Hazlebaker află de mica 
ta prestație din această după-amiază? susură ea citând 
cabinetul de avocatură la care fratele ei era asociat. 

— În acest caz, detaliile nopţii pe care ai petrecut-o 
în sala de conferinţe cu Andy Fredericks vor ajunge 

imediat la anumite urechi, i-o întoarse Kent. Unchiul 
George n-o să te ierte niciodată că ai profanat acel loc 
sfânt. Chiar și mătușa Edith va fi şocată. 

El își îngădui un zâmbet de triumf. Sora lui își 
permisese câteva încălcări ale codului de conduită al 
famliei Berringer, dar niciodată n-ar fi îndrăznit să-și 
şocheze familia. 

— Asta a fost cu ani în urmă, protestă tânăra femeie. 
Îi arătam doar sala și ușa aceea stupidă se blocase. 
Ne-am omorât timpul jucând șah până când ai venit tu 
să ne deschizi. 

— Şah? lată un amănunt pe care-l voi trece sub 
tăcere dacă, în ce te priveşte , îţi voi ţine gura fără 
să-mi mai pretinzi nimic. 

Dându-i lovitura de graţie, Kent se întoarse şi se 
postă în faţa ferestrei. Privirea i se pierdu imediat în 
zare și figura Lyndei Fisher se suprapuse peisajului. 
Desigur, Theresa îi jucase o farsă urâtă, dar pe de altă 
parte, fără ea, n-ar fi întâlnit-o niciodată pe frumoasa 
doctoriţă. S-o sărute pe tânăra femeie fusese o 
răsplată mai satisfăcătoare, mult mai satisfăcătoare 
decât multumirea de a șterge zâmbetul maliţios de pe 
buzele surorii lui. 

Kent acţionase dintr-un impuls pentru a-și satisface 
o nevoie viscerală de a provoca o fisură atitudinii 
sobre a Lyndei. Dar acest sărut îl răvăşise și fusese cât 

pe ce să-și uite motivele simţind-o pe Lynda 
tremurând în braţele lui și oferind la fel de mult cum 
primea. Pentru prima dată în viața lui, avusese 
impresia că trupul și sufletul lui erau strâns unite, cu 
cele ale unei femei. 

Hotări de aceea că în această după-amiază Lynda 
Fisher îl văzuse pentru prima și ultima oară pe Jack 
Trompette. În curând, ea va aface cunoștință cu Kent 
Berringer, și-l va vedea des. Foarte des. Da, gândindu-se 
ce bine, Theresa îi făcuse un mare serviciu. 

— Cum s-a desfășurat această după-amiază? îl 
întrebă tocmai atunci sora lui pe un ton glumet. 

Kent revăzu faţa crispată a Lyndei în timp ce el 
evolua în faţa ei, apoi îşi reaminti disprețul pe care-l 
simţise în vocea ei. Drace! Dacă ţinea s-o revadă, va 
avea mult de furcă pentru a șterge proasta impresie pe 
care trebuie s-o fi produs asupra ei. 

— Foarte bine, s-a desfășurat foarte bine, răspunse 
el în cele în urmă, cu nonşalanţă. Dar pe viitor să te 
descurci fără mine când striperul tău obișnuit va anula 
comanda în ultima clipă. 

— Kent, înțelege-mă: prevăzusem deja totul când 
salariatul meu a rămas țintuit la pat. Trebuia să găsesc 
un înlocuitor. Ascultă, apreciez într-adevăr ce ai făcut 
pentru mine și... 

În acel moment se auzi clopoțelul de la ușa de la 
intrare și studentul pe care Theresa îl folosea cu 
regularitate pentru ceea ce numea „programul de 
strip-tease“ trecu în pași de dans pragul biroului. 

Kent își măsură sora din cap până în picioare: 

— Tintuit la pat, nu-i așa? 


ee 


Lynda închise dosarul pe care-l citise fără să 
înțeleagă un cuvânt. De fiecare dată când privea 
chestionarul de sănătate, vedea doi ochi albaștri 
strălucind de dorință. Simţea un nod în gât și trebuia 
să-şi muște buzele pentru a le împiedica să tremure la 
amintirea unui sărut fierbinte. 

Cu un suspin exasperat, scutură din cap. Seara pe 
care o așteptase cu nerăbdare ameninţa să fie una 
dintre cele mai penibile. Ani de muncă îndârjită riscau 
să se soldeze cu prăbușirea tuturor viselor ei. 

Știind că lacrimile care-i ardeau ochii riscau să 
provoace stricăciuni ireparabile machiajului său, 
Lynda se forță să-și revină. Fără nici o îndoială, 
acest strip-tease fusese o glumă pusă la cale de sora 
ei. Doctorul Kelsey avea simţul umorului. Va 
înţelege. 

Îşi agăță bluza pe umeraș și trecu în camera de 
toaletă pentru a se răcori. Cea mai bună apărare 
împotriva farsei Suzannei era să simuleze o perfectă 
indiferență. 

După ce-și refăcu machiajul, Lynda își pulveriză 
puțin parfum și-și perie părul. 

— Tu nu ești responsabilă pentru prostiile altora, își 
repetă ea revenind în birou. 

„Dar trebuia să-l oprești pe acel bărbat“, îi aminti 
conştiinţa. 

„Nici o femeie din carne și sânge n-ar fi făcut-o, 
replică atunci o parte necunoscută a personalităţii ei. 
Și la urma urmei, am tot dreptul să mă amuz puţin în 
ziua aniversării mele“. 

— Da, am dreptul să mă amuz la cei treizeci de ani 
ai mei, declară Lynda cu voce tare. Am fost foarte 
merituoasă până acum. 

Avusese multe greutăți să-și facă studiile cu puţinii 
bani pe care-i lăsase tatăl ei și pe nimeni altcineva 
decât Suzanne și doctorul Kelsey ca s-o încurajeze. 
Dacă totul va merge bine, acesta din urmă îi va ceda 
clientela când se va retrage la pensie. 

— Cu condiţia să lucrez în continuare din greu, își 
spuse ea deschizând sertarul biroului. 

Îşi schimbă mocasinii cu niște escarpeni. 

— Voi reuși. N-o să mă oprească excentricitățile 
surorii mele. 

Își înnodă în jurul mijlocului eșarfa pe care o 
purtase toată ziua la gât ca să-i acopere decolteul 
rochiei. Acest accesoriu va schimba ţinuta cea mai 
sobră în rochia cea mai sexy, îi promisese vânzătorul. 

Şi nu minţise. Încurajată de imaginea reflectată de 
oglindă, Lynda zâmbi. Haide! Va înfrunta seara cu 
seninătate și va profita de dineu ca s-o facă pe Suzanne 
să mărturisească faptul că fusese la originea acestui 
„cadou“. 


KKK 


William Kelsey ridică paharul de șampanie. 

— Pentru cea mai bună asociată, declară el. Mă 
întreb încă și acum cum m-am putut descurca atâta 
timp fără tine, dragă Lynda. 

Un nod în gât o împiedică pe Lynda să murmure 
mai mult de o simplă mulțumire. Ea îl respecta extrem 
de mult pe doctorul Kelsey și complimentele acestui 
om îi mergeau la inimă. 

Suzanne și iubitul ei, Jay Holland, îi urară la rândul 
lor mulţi ani fericiți. 

Lynda zâmbi. De mai bine de jumătate de oră, o 
pândea pe sora ei, analizându-i fiecare cuvânt și 

fiecare surâs, dar nimic nu-i susținea bănuielile. În 
ritmul acesta, va trebui curând s-o taie pe Suzanne de 
pe lista suspecților. 

Veni rândul lui Grace Kelsey să-și ridice paharul cu 
un zâmbet călduros: 

— La mulţi ani, Lynda. Îţi multumesc pentru tot ce 
ai făcut în aceste ultime luni, declară ea cu emoție. 

Ea strânse braţul soţului ei: 

— Nu l-aş mai fi avut pe acest tiran lângă mine dacă 
ar fi trebuit să-și facă griji pentru cabinetul lui. Îţi 
datorăm atât de mult! 

— Eu vă datorez totul, protestă Lynda. Să-i ţin locul 
doctorului Kelsey nu înseamnă nimic faţă de tot ce aţi 
făcut pentru mine. 

Apoi, jenată de acest concert de laude, orientă 
conversaţia spre Trafalgar Square, restaurantul 
recent deschis unde aleseseră să sărbătorească 
aniversarea. Localul era dintre cele mai distinse, iar 
atmosfera rămânea destinsă și meniul ar fi mulțumit 
gusturile cele mai fine. și, mai cu seamă, oferea ce-i 
plăcea Lyndei la nebunie: un concert de jaz. Da, 
seara se anunţa perfectă, o masă bună și o muzică 
divină. 

Lynda savura ultimele înghițituri din prăjitura ei 
când primele acorduri ale unei chitare se făcură 
auzite. Ca și ceilalți clienţi, întoarse capul spre scenă. 

Cu spatele la sală, șeful grupului vorbea cu 
muzicienii ţinând un saxofon în mână. Lynda nu se 
putu împiedica să-i admire statura atletică, picioarele 
lungi, puse în valoare de costumul negru. 

— Suzanne mi-a spus că-i place mult jazzul, șopti 
Jay la urechea ei. Vei fi satisfăcută din plin. 

— Ai mai venit aici să asculti acest grup? 

— Îi cunosc de la debutul lor. Saxofonistul îmi este 
un vechi prieten. Eram... 

Dar Lynda nu mai auzi sfârșitul. ÎI privea uluită pe 
saxofonistul care tocmai se întorsese. 

Jack! 

Respiră adânc și goli dintr-o înghiţitură cupa de 
șampanie. 

Sperând că trăia un coșmar, riscă o privire spre 
scenă. El era tot acolo. Cu ochii închişi, dedicat muzicii, 
total inconștient de tumultul pe care-l stârnea în ea. 

Trompette... Tânăra femeie era cât pe ce să 
izbucnească într-un râs amar. Temându-se să atragă 
atenţia asupra ei se înfundă în fotoliu și aşteptă din 
partea surorii ei un semn care s-o trădeze. Dar nimic. 
Profilul Suzannei nu dezvăluia decât o adâncă 
admiraţie pentru muziceni. Lynda se încruntă: ori sora 
ei devenise o actriță straşnică, ori nu-l cunoștea pe 
Jack Trompette. 

Cineva umplu din nou cupa Lyndei și ea o duse 
mașinal la buze. 

Indiscutabil, cvintetul era bun. Jack cânta 
remarcabil. Şi nu era singurul lui talent, Lynda o știa 
prea bine... 

Suzanne se aplecă spre ea: 

— Saxofonistul este excelent, nu-i așa? 

Ah... Poate sosise ora adevărului. Lynda se pregătea 
să-şi dojenească sora, dar aceasta se intoarse spre 
scenă și incepu să se legene în ritmul muzicii. 

Lynda bău încă o cupă cu şampanie. 

În cele din urmă, luminile se reaprinseră. „Trebuie 
să ies de aici, își spuse atunci tânăra femeie, înainte să 
mă vad și să mor de rușine“. Își luă poșeta și vru să se 
ridice. 

Sala începu să se legene în faţa ochilor ei. În mod 
confuz, observă că sora ei și Jay dispăruseră. 
Agăţându-se de marginea mesei ca să-și păstreze 
echilibrul, se ridică încet şi se aplecă spre cei doi 
Kelsey. 

— Doctore Kelsey, Grace. Am petrecut o foarte 
frumoasă seară, dar trebuie să plec acasă. Mâine am o 
zi foarte încărcată. Am să-i mulțumesc Suzannei și lui 
Jay mai târziu. 

— Să ne mulțumești pentru ce? întrebă sora ei, care 
revenise ca prin minune. 

Lynda recăzu în fotoliul ei: Suzanne și Jay nu erau 
singuri. „El“, era cu ei. 

— Prietenul meu, Kent Berinnger, anunță Jay. 

Kent duse la buze mâna Lyndei. 

— Am înţeles că este aniversarea dumneavoastră, 
spuse el cu un zâmbet care ar fi topit un aisberg. Îmi 
acordaţi acest dans? 

Ca un automat, Lynda cedă presiunii ușoare, dar 
insistente pe mâna ei. Câteva secunde mai târziu, era 
în braţele lui Kent și evoluau pe ringul de dans în 
sunetele unui tangou. Kent se dovedea un excelent 
dansator. Doar avea mult antrenament, nu-i așa? 

„Dansatorul“ în chestiune înjură în sinea lui. El 
care avusese de gând să lase să se estompeze 
amintirea acelei după-amieze înainte s-o revadă pe 
Lynda! Hotărât lucru, norocul nu era de partea lui. 

— Ce întâlnire neobișnuită! comentă el, sperând să 
spargă tăcerea de gheaţă în spatele căreia Lynda se 
retrăsese. 

— Vorbiţi despre întâlnirea din seara aceasta sau 
despre cea din timpul după-amiezii? întrebă tânăra 
femeie pe un ton caustic. 

— Să uităm această după-amiază, de acord? 

— Vă temeţi că prietenii dumneavoastră vor fi 
şocaţi? 

Kent râse încet: 

— Ar trebui mai mult de atât ca să-l şochez pe Jay. 
Dacă v-am şocat, îmi pare rău. 

— Acesta era scopul, îl ironiză Lynda fixând cu 
încăpățânare un alt cuplu de dansatori. 

Era mai bine decât să înfrunte oceanul sclipitor al 
acestor ochi albaștri care păreau că vor s-o atragă în 
adâncurile lui: 


— M-ati găsit... dotat? 

Ea își reţinu un strigăt de indignare și vru să se 
elibereze. Cu un surâs încântător, destinat să 
păcălească spectatorii, Kent își spori strânsoarea. 

— Nu? insistă el mai mult ca să se amuze decât 
pentru a putea obţine un răspuns. 

— Nu! 

— Cum am mai spus-o, sunteţi o mincinoasă. 

— Eu nu mint niciodată, protestă Lynda. 

— În cazul acesta, care sunt relaţiile 
dumneavoastră cu doctorul Kelsey? Dacă am înţeles 
bine, drăguţa doamnă cu părul cărunt așezată lângă 
el este soţia lui, nu-i așa? Aveţi un tupeu afurisit, 
doctore Fisher! 

— Eu n-am minţit. Grace, doctorul Kelsey și cu mine 
suntem foarte apropiaţi. Aţi tras concluzii greșite. 

— Nu sunt singurul, mormăi Kent. 

Apoi o provocă: 

— Cine sunteţi, Lynda Fisher? 

— Femeia pe care aţi amuzat-o în această după- 
amiază, asta-i tot. 

— O femeie muncitoare și conștiincioasă? 
— Exact. 


Kent o supuse unei alte priviri pătrunzătoare 
înainte de a o strânge mai tare lângă el. Îi murmură la 
ureche: 

Există o femeie pasionată sub înfățișarea sobră și 
impasibilă. De ce vă ascundeţi astfel? 

Lynda își întoarse privirea. 

— Ce vă face să credeţi? 

— Sunt intrigat. Dumneavoastră nu? 

— În legătură cu dumneavoastră? Nu. 

— Bineînţeles că da. Mai ales după sărutul pe care 
l-am schimbat.. 

— Ce îndrăzneală! 

— Îţi trebuie, ca să te produci în public. 

Lyndei nu-i venea să-și creadă urechilor. 

— Asta nu-i îndrăzneală. E exhibiţionism! 
exclamă ea. 

— Eu vorbeam despre muzica mea, preciză Kent cu 
răceală. Îţi trebuie îndrăzneală pentru a cânta în faţa 
unei săli arhipline. 

Rușinată, Lynda își mușcă buzele. 

— Admit. Şi trebuie de asemenea să recunosc că 
sunteţi un excelent muzician. 

— Mulţumesc. Acum, în privința acestei după- 
amieze... 

— Cum poate un muzician atât de talentat să facă 
strip-tease? Nu aveţi nici o demnitate, nici un respect 
pentru familia dumneavoastră? 

Familia lui! Când oare va înceta să apese asupra lui 
numele de Berringer și toate obligaţiile asociate de 
acesta! Să poată uita într-o zi, fie chiar şi pentru câteva 
secunde cine era! Kent fierbea de furie şi, brusc, o 
dorință malițioasă de răzbunare îi trecu prin minte. 
Nu i se acorda dreptul la libertate? Şi-o va lua. Această 
Lynda Fisher era hotărâtă să facă pe fandosita 
ofensată? O va face să-i sară agrafele corsetului care o 
făcea să se ţină inflexibilă ca justiţia. Se hotărî să nu 
restabilească adevărul. 

— Strip-tease-ul este o ocupaţie legală, declară el. 
De altfel, n-aveam nimic de făcut azi după-amiază. 

Lynda nu-și putu ascunde surprinderea. 

— O faceţi ca să vă omorâţi timpul? Un bărbat ca 
dumneavoastră ar putea găsi modalităţi mai 
respectabile pentru a-și ocupa timpul liber. 

— Un bărbat ca mine? 

Tonul lui Kent era glacial, iar privirea lui căpătase 
o duritate metalică. 

Lynda se înfioră. În mod vădit, atinsese un punct 
sensibil. Același punct sensibil care declanșase reacţia 
lui Kent când îi pusese moralitatea la îndoială. Oh, dar 
nu se va scuza! Merita aceste reproșuri. Totuși, 

curajoasă, dar nu temerară, se gândi să evite 
trăsnetele bărbatului de acum furios care o ţinea în 
braţe. 

Vru deci să se elibereze, dar braţul din jurul taliei 
sale se strânse. 

— Doar n-o să plecaţi atât de devreme, domnişoară. 

Începea un alt cântec. Kent o antrenă pe Lynda în 
figuri complicate, forțând-o să se agate de el ca să nu 
cadă. 

El şopti: 

— Atunci? 

— Ce? întrebă Lynda cu răsuflarea tăiată, în timp ce 
numeroase furnicături alergau pe obrazul și pe gâtul ei. 

— V-am plăcut, în această după-amiază? 

Ea fu cu totul derutată: după ce se arătase tăios, 
iată că acum glumea, chiar flirta... Ea îl privi atent, fără 
să înţeleagă, apoi își aminti că îi pusese deja aceeași 
întrebare. Îi dădu așadar același răspuns: 

— Nu! 

— Haideţi, fiţi cinstită, zise el îmbrăţișând-o și mai 
strâns. 

Ea se înfioră și se îndepărtă atât cât putu de gura 
care-i atingea ușor urechea și părul. 

— Uf... lăsaţi-mă să respir! îi aruncă ea. 

— Dar respiraţi foarte bine. Vă simt fiecare 
respiraţie. 

Era sigură că simţea mult mai mult, deoarece era 
foarte conștientă de bătăile accelerate ale inimii, de 
această surescitare interioară care făcea să-i ardă 


obrajii. Și acest cântec care nu se mai termina! 

— Sunteţi foarte tăcută. Haide, spuneţi-mi ce aţi 
simțit în această după-amiază? 

Ea își dădu capul pe spate pentru a scăpa de 
mângâierea răsuflării lui calde pe obraz. 

— Eram furioasă. 

— Şi? 

Zâmbetul semeţ al lui Kent o făcu să tremure de 
mânie. 

— De acord, am să vă flatez orgoliul pentru că ţineţi 
atât de mult. Aveţi un corp superb și știți să-l puneţi în 
valoare. Sunteţi talentat, foarte talentat. Fiecare gest al 
dumnevoastră trezește instinctele feminine. Și eu sunt 
femeie. 

— Cu siguranță, încuviință Kent. Nu voi scăpa 
Ocazia să vă reamintesc: aveţi încredere în mine. 

Capitolul 3 


Bună ziua, doctore Fisher, o salută vesel Jennifer 
punând o ceașcă de cafea în faţa Lyndei. 

— Bună, mulțumesc, mormăi aceasta din urmă, 
deschizându-și agenda. 

— Nu aveţi decât trei întâlniri în dimineaţa aceasta. 
Dacă totul va merge bine, o să terminăm pe la ora 
unsprezece, anunță secretara. 

Lynda luă o înghiţitură de cafea. De obicei, aștepta 
ca Jennifer să se facă nevăzută pentru a îndoi cafeaua 
cu apă. Dar în această dimineaţă o ceașcă plină de 
băutură tare nu era prea mult pentru a-i limpezi 
mintea încețoșată de șampanie și de somnul prea 
scurt. 

Jennifer se aplecă spre ea. 

— Nu vă îngrijoraţi, zise ea politicoasă. Nimeni n-o 
să vă condamne pentru ce s-a întâmplat ieri. A fost o 
glumă inofensivă. 

Lynda gemu în sinea ei. Dacă secretara ei ar fi 
asistat la dineul de aseară, n-ar fi folosit un asemenea 
calificativ. 

Spectacolul de după-amiază nu fusese decât partea 
vizibilă a aisbergului, un incident fără importanță. Dar 
după aceea, comportarea lui Kent Berringer nu fusese 
de loc inofensivă. După ce o umilise, strângând-o într-o 
manieră indecentă pe ringul de dans, o condusese la 
masa ei şi o sărutase la fel de înflăcărat ca un amant 
care își regăsește iubita după luni de zile de absenţă. 
Lynda luă o nouă îngiţitură de cafea și tresări de 
groază la amintirrea murmurelor stupefiate și a 
râsetelor pe care le auzise în jurul ei. 

Părăsise restaurantul imediat după acest sărut, 
evitând astfel orice discuţie stânjenitoare și, în această 
dimineaţă, făcuse în așa fel încât să ajungă în ultimul 
moment la micul dejun, ca să nu înfrunte privirile 
scrutătoare ale surorii ei. 

Spre marea ei ușurare, nepoatele ei monopolizaseră 
conversaţia în timpul celor câteva minute care i-au fost 
necesare pentru a înghiţi o felie de pâine prăjită cu 
unt și un pahar cu suc de portoale. 

— O să le facem baie câinilor, anunţă Maureen, care 
avea patru ani. 

— Da, şi de asemenea vom curăța coteţele lor cu un 
jet de apă, preciză sora ei mai mare. Și o să ne punem 
costumele de baie. 

— Dar nu pe cele noi, deoarece riscăm să le 
murdărim. 


Lynda nu se putu împiedica să râdă, ghicind către 
cine va fi îndreptat jetul de apă în majoritatea 
timpului. 

— Mama voastră ar face bine să-și pună și ea un cos- 
tum de baie, le sfătui ea clătindu-și paharul. Distracţie 
plăcută. 

După o mângâiere pe micile capete blonde, Lynda 
se grăbi să iasă. 

Nu-i plăcea să se grăbească dimineața. De obicei, își 
acorda timp suficient pentru a savura un copios mic 
dejun cu familia, îndrăgind preţioasele clipe pe care 
putea să le consacre surorii sale și nepoatelor. 

După ce adăugă în minte acest reproș la lunga 
listă pe care o ţinea cu privire la Kent Berringer, 
Lynda se hotări în fine să se concentreze asupra 
muncii ei. 

— Deoarece planificarea nu este prea încărcată, îi 
spuse ea lui Jennifer, poţi s-o lași pe Sherrie la 
recepție și să profiţi ca să te familiarizezi cu noul 
program informatic. 

Încântată, secretara se înapoie la intrare. Lynda 
inspiră profund şi se obligă să se cufunde în 
cerecetarea unui maldăr de facturi pentru a uita 
imaginile care o obsedaseră toată noaptea. 

În locul unei dimineţi liniștite, fu o sâmbătă neagră. 

În timp ce Lynda examina primul pacient, un bec 
de la lampa oftalmologică se arse. În timpul celei de a 
doua întâlniri, curentul se întrerupse în tot imobilul 
timp de douăzeci de minute. Dacă pacientul trată 
incidentul cu umor, Lynda începu să regrete că nu 
rămăsese în pat. 

În timp ce-și conducea pacientul spre ușă, își masă 
tâmplele dureroase și-i şopti lui Sherrie: 

— Mă odihnesc câteva momente. Spune-i lui John 
să-i facă pe îndelete examenul preliminar ultimului 
pacient. Și anunţă-l pe acest domn că am să întârzii 
puţin. 

— Nici o problemă, o asigură tânăra fată cu un 
zâmbet încântător. Dacă l-aţi vedea pe acest tip! Este 
superb! 

— Chiar dacă ar semăna cu Quasimodo, am să-l 
găsesc frumos ca un zeu... pentru că e ultimul, 
mormăi Lynda îndreptându-se spre cabinetul de 
toaletă. 

În timp ce se spăla pe mâini, își jură să nu mai bea 
șampanie cât va mai trăi. După ce înghiți două aspirine 
și-și răcori faţa, își recăpătă o aparentă bună dispoziţie. 

Cincisprezece minute mai târziu, luă de la recepție 
dosarul „ultimului pacient“, al cărui nume încă nu-l 
cunoștea şi se îndreptă spre biroul ei. Și când 

descoperi surpriza pe care i-o rezerva eticheta din 
partea de sus a coperţii, crezu că i se va face o nouă 
glumă proastă. 

Poate era o conincidență. 

Un ononim. 

Un alt... Kenton Berringer. 

Dar vocea gravă şi senzuală care, pe coridor, 
răspundea acum lui Sherrie, îi confirmă ce era mai rău. 

Timp de câteva secunde, Lynda se gândi să fugă. 
Apoi, mândria ei avu prioritate. 

Va respecta regulile jocului. 

Lipindu-şi un zâmbet profesional pe buze, intră în 
sala de consultaţii cu pași fermi. 

— Bună ziua, domnule Berringer. 

Cu o licărire amuzată jucând în adâncul ochilor săi 
albaștri, Kent îi strânse îndelung mâna. 

— Doctore Fisher... vă mulțumesc că mă primiţi în 
ultimul moment. Am într-adevăr nevoie să consult un 
specialist. 

„Mincinosule!“ bombăni Lynda în sinea ei, 
fulgerându-l cu privirea. 

Îndată ce ieși Sherrie, își încrucișă braţele le piept 
și fixă o privire acuzatoare asupra lui Kent. 

— De ce aţi venit, domnule Berringer? 

— Ca să-mi controlez vederea. Nu văd pentru ce alt 
motiv aș fi aici. 

Descumpăită, Lynda se lăsă să cadă pe taburetul pe 
care-l folosea pentru consultaţii și parcurse fișa cu 
informaţii întocmită de John. În treizeci de secunde, 
află că Kent avea treizeci și șase de ani, că era foarte 
sănătos și că nu exista nimic în trecutul său sau în 
controalele preliminare care să îndreptăţească o 
întâlnire cu un doctor oftalmolog. Cu excepţia unei 
ușoare hipermetropii. 

— Testele dumneavoastră nu evidenţiază nimic 
anormal, domnule Berringer, concluzionă ea stingând 
plafoniera. Dar vom verifica. 

Puse în funcțiune aparatele necesare pentru 
examinarea fundului de ochi. 

— Priviţi spre capătul camerei, îi ceru ea. 

Kent se supuse. Lynda se simți jubilând: de data 
aceasta era pe terenul ei şi stăpânea situaţia. O ocazie 
ca să se răzbune pe care n-o va lăsa să-i scape. Kent 
Berringer nu va uita această întâlnire... 

— Priviţi în jos, comandă ea. 

Kent se supuse din nou. De altfel, el avea o plăcere 
neașteptată. Vederea dulcilor rotunjimi care se 
profilau sub bluza albă îl încânta. Niciodată nu se 
gândise că un examen oftalmologic putea fi atât de 
plăcut. Această încântătoare tânără femeie blondă era 
aplecată asupra lui, atât de aproape încât putea să-i 
simtă respirația mângâindu-i obrazul. Un ușor parfum 

de flori îi mângâia nările și n-ar fi avut decât să întindă 
mâna pentru a mângâia ușor minunăţiile pe care le 
ghicea sub bluza albă. 

— Hmm. Murmurul Lyndei puse capăt imaginilor 
tentante care-i defilau prin minte. El încruntă 
sprâncenele. 

— Ce este? 

Lynda scrise ceva pe fișă. 

— Nimic grav, îl linişti ea. Lucraţi mult? 

Ochii lui Kent se fixară pe gulerul deschis al bluzei, 
căutând să descopere secretele răscroielii: 

— Nu atât cât aș vrea, zise el numai zâmbet. 

Lynda îi aruncă o privirre ucigătoare. 

— Priviţi tabloul luminos din spatele meu. 

Ea îi întinse o paletă albă. 

— Acoperiţi-vă ochiul stâng și citiți rândul cel mai 
mic. Apoi faceţi la fel cu ochiul drept. 

— Am avut întotdeauna o vedere foarte bună, 
afirmă Kent. 

— Vederea la depărtare este perfectă, declară ea. 

Kent avu un zâmbet triumfător. 

— V-am spus. S-a terminat? 

— Încă nu. 

Îi întinse o foaie de hârtie. 

— Acoperiţi-vă ochiul stâng și citiți rândul cel 
mai mic. 

Remarcând că el ţinea foaia la capătul braţului, 
Lynda își reținu un zâmbet și-i ceru să repete 
operaţiunea cu celălalt ochi. Şi de data asta, Kent 
întinse braţul. 

Ea îi luă înapoi paleta și hârtia. Tot scriind cifre pe 
fişă, mormăi: 

— Mmm. 

— Ce mai este? întrebă Kent, putin iritat. 

Ea nu-i luă în seamă întrebarea. 

— Aveţi migrene când citiți mai mult timp? 

— Ei bine... da, ca toată lumea. 

— Asta se poate evita, comentă Lynda înainte de a 
plasa ramele de testare pe nasul pacientului său. 

— Ascultati... începu Kent. 

Imperturbabilă, ea potrivi instrumentul. 

— Priviţi-mă, comandă ea pe un ton ferm. 

Ea roti cadranele mult mai repede decât era 
necesar pentru a crea efectul pe care-l dorea. 

— Priviţi literele și spuneti-mi care este mai clară. A 
sau B? întrebă ea schimbând rapid lentilele. 

— Hm... B, cred, răspunse Kent care nu avusese 
timp să-și facă o părere. 

— Aceasta... 

Lynda îi dădu o secundă să privească panoul, apoi 
schimbă lentilele. 

— „sau aceasta? 


— Prima. 

Ea își continuă jocul fără milă, făcând să defileze 
lentilele de corecție cel mai puţin adaptate 
pacientului. În cele din urmă, după ce mormăise 
câteva cuvinte de neînțeles, le strecură pe cele care 
Kent spera să fie ultimul joc de lentile din faţa lui. 

— Şi acum? 

Ca prin minune literele deveniră în sfârșit clare. 

— Perfect, declară Kent cu ușurare, sigur că vedea 
prin niște lentile neutre. Atunci, pot să mă sui la volan 
fără a fi un pericol pentru ceilalți? 

„N-ai nevoie să iei volanul pentru a fi un pericol“, 
bombăni în sinea ei Lynda. 

— Puteţi conduce... răspunse ea cu un ton foarte 
profesional. 

Totuși, lăsase vocea în suspensie pentru a sugera 
un „dar“. Văzându-l pe Kent agitându-se nervos în 
scaun, își înăbuși un zâmbet de satisfacţie și se ocupă 
pe îndelete să strângă panoul și lentilele de probă. Își 
închipuia fără greutate începutul de îngrijorare a 
pacientului ei. 

Timp de câteva minute, simulă că se concentrează 
asupra fişei, înscriind de trei ori mai multe cifre decât 
era necesar. 

— Spuneţi-mi adevărul, se neliniști Kent. Peste cât 
timp voi fi orb? 

Pusese întrebarea pe un ton care se voia vesel, dar 
părea atât de neliniștit încât Lynda fu cât pe ce să 
izbucnească în râs. 

— Câteva luni, în cel mai bun caz un an, declară ea 
cu răceală. 


Apoi, ca şi cum își alegea cu grijă cuvintele ca să nu-l 
sperie, continuă: 

— Am să vă prescriu lentile pentru citit. Ca să nu 
suferiți prea mult în timpul care v-a rămas. 

— În timpul care mi-a rămas? 

Kent păli. 

Mușcându-și buzele ca să nu râdă, Lynda afișă o 
mină de înmormântare. Ar fi putut sfârși cu gluma, dar 
satisfacția răzbunării o determină să adauge: 

— Vârsta dumneavoastră şi buna condiţie fizică vă 
sunt favorabile și cel puţin dacă nu survine un 
incident dramatic, nu cred că veţi orbi înainte de... 

Kent simţi un nod în stomac, în timp ce Lynda făcu 
o pauză, prefăcându-se că se gândește. El se văzu 
brusc cu un baston alb și un câine pentru orbi. Cât 
timp îi mai rămăsese oare înainte ca unul din aceste 
animale să-i devină cel mai bun prieten? 

— O sută zece ani, încheie încet Lynda. 

Lui Kent îi trebuiră câteva secunde ca să înțeleagă. 
Apoi izbucni în râs. 

— Atins, admise el, Venisem să-mi cer scuze pentru 
încurcătura pe care v-am pricinuit-o ieri seară, dar 
înțeleg că suntem chit. Mi-ati făcut-o. 

EI clătină din cap. 

— Eu care credeam că erati serioasă. 

— Sunt, zise Lynda. Veniti, Jennifer o să vă ajute să 
vă alegeţi o pereche de rame. 

— Pentru cine? 

— Pentru dumneavoastră. 

— Dar n-am nevoie... 

— Ba da, domnule Berringer. Doar dacă nu vreţi să 
aveţi dureri de cap de fiecare dată când citiţi. 

— Dar... 

— Pe aici, domnule Berringer. 

Reapăruse iar soarele în inima Lyndei. Pentru 
prima dată de când apăruse Kent în viaţa ei, era 
stăpână pe situaţie. 

După ce-l instală în faţa vitrinei cu rame și-l invită 
să le aleagă pe cele care-i plăceau, Lynda începu s-o 
caute pe Jennifer. Recepţia era goală, robotul telefonic 
branșat și calculatorul închis. „Este adevărat! Mi-a spus 
că va pleca la unsprezece...“ Este un complot, 
bombăni ea. 

Făcu cale întoarsă. 

— Aţi găsit ceva? 

Kent își pusese o foarte frumoasă ramă și se privea 
în oglindă. 

— Am să le iau pe acestea, spuse el întinzându-i-le 
Lyndei. Ce aţi spune dacă am merge să luăm 
prânzul? 

Ea se hotări să-i ignore propunerea. 

— Sunt rame aurite cu aur fin, observă ea 
subințelegând cu tact că prețul lor era foarte ridicat. 

Se îndoia că un muzician de cabaret, chiar atât de 
înzestrat cum era Kent Berringer, câştiga multi bani. Îi 
întinse niște rame mai puţin costisitoare. 

— Le-aţi încercat pe acestea? 

— Le prefer pe primele, susţinu Kent. 

Ea se hotări să nu mai discute atunci când observă 
pantofii de piele fină, cămașa de firmă și pantalonii 
evident făcuţi de comandă. La urma urmei, muzicienii 
își câștigă poate existenţa mult mai bine decât credea 
ea. Sau poate că el optase să-şi cheltuie toți bani la 
Croitor. 

După ce-i întocmi factura, i-o întinse lui Kent și 
aşteptă un strigăt îngrozit în faţa sumei trecute în josul 
paginii. Dar Kent se mulțumi să întrebe: 

— Vreti s-o achit astăzi? 

— Ei bine... de obicei cerem un acont, se bâlbâi ea, 
incapabilă să-și ascundă surpriza. Puteţi plăti diferența 
când reveniti să luaţi ochelarii. 

— Am Să plătesc totul astăzi. Vom câștiga timp, 
afirmă Kent scoțând din buzunar un carnet de cecuri. 

— Mulţumesc. 

Adresa imprimată pe cec o făcu pe Lynda să 
deschidă ochii mari. Reşedinţa Waterford era un 
imobil cu totul nou, de un nivel strălucit, situat pe 
malul râului. Ei bine! Kent Berringer n-avea nimic 
dintr-un măscărici! 

— Vă vom anunţa când ochelarii vor fi gata. Va dura 
probabil o săptămână, îi explică ea. 

Și în timp ce-l conducea, avu impresia tulburătoare 
că povestea începea să se repete: ultima dată când îl 
condusese pe Kent la ușa cabinetului el rostise mai 
întâi câteva cuvinte... 

— Este o zi ideală pentru un picnic, nu găsiţi? 
remarcă el în aceeași clipă. 

.. apoi, în timp ce se pregătea să deschidă, el o 
îmbrăţișase. 

— Ah! exclamă ea când simţi un braț puternic 
înlănţuindu-i mijlocul, nu începeți din nou! 

— Ce să încep? 

— Ştiţi foarte bine. Bună seara, domnule Berringer. 

— Întotdeauna sunteţi atât de aspră cu pacienţii? 
întrebă Kent, rezemându-se neglijent de ușă. 

Ea îl fulgeră cu privirea. 

— Numai cu dumneavoastră. Nu-mi plac bărbaţii de 
genul acesta, domnule Berringer. 

— Ah, da? 

Kent îi dădu drumul. Ea se dădu iute înapoi. 

— Cum credeţi că sunt, doctore Fisher? 

— Eu... nu ştiu. Sau mai degrabă da, ştiu destul de 
bine, se bâlbâi ea îndepărtându-se de el. 

— Nu ştiţi nimic despre mine, dar vă place deja 
putinul pe care-l știți. 

— Nu. 

— Ba da, afirmă el străbătând nonșalant cei câţiva 
pași care-i despărțeau. 

Acum era atât de aproape încât Lynda îi simțea 
respirația pe obraz. Privirea ochilor lui albaștri o 
străpunse până în adâncul sufletului. 

-Trezesc în dumneavoastră o latură pe care vă 
temeti s-o eliberaţi, continuă el cu vocea lui suavă. 
Într-o zi, voi şti de ce. 

Lynda își umezi buzele uscate. Tot corpul ei tindea 
spre Kent, dar făcea tot ce putea să reziste. 

— Nu veţi avea niciodată ocazia, șopti ea. 

— Niciodată să nu spui niciodată. 

Capitolul 4 


Kent urca din nou strada, fluierând. Legăna un coș 
de răchită pe braţ și contempla cerul azuriu împodobit 
cu nori pufoși. Era o zi frumoasă. Perfectă pentru ce-și 
pusese în minte. 

La băcănie, în timp ce cumpăra de mâncare, 
tacâmuri și coșul, îşi adusese aminte de un loc frumos 
lângă râu, unde iarba era moale și plăcută. 

Rămăsese să facă ce era mai greu: să convingă o 
anumită tânără femeie să-l urmeze. Lynda Fisher îl 
făcuse să înţeleagă limpede că era ultimul bărbat cu 
care ar fi dorit să iasă. De ce insista? 

— Pentru că avem unele lucruri de pus la punct, 
draga mea, zise el cu voce tare căutând cheile mașinii 
în buzunar. Nici tu nici eu n-am fost sinceri și este 
timpul să dăm cărțile pe faţă. 

În trecut, alte femei își făcuseră o falsă părere 
despre el, dar nu-și dăduse osteneala să le deschidă 
ochii, preferând să le lase să-l descopere singure pe 
adevăratul Kent Berringer. De ce atunci ţinea cu tot 
dinadinsul să deschidă ochii Lyndei? De fapt, salvarea 
reputației nu era cu siguranță motivul care-l 
impulsiona s-o revadă pe adorabila doctoriţă. 

În timp ce punea coșul în portbagajul mașinii, Kent 
încercă să analizeze situaţia. Prudenta îi dicta s-o uite pe 
Lynda Fisher. Dar el nu fusese niciodată prudent. Și 
această femeie greu de cucerit era o irezistibilă provocare. 

De altfel, dacă se gândea bine, sinceritatea totală 
nu era poate cea mai bună tactică, cel puţin nu încă. 
Lynda Fisher era încântătoare, dar plină de 
prejudecăţi: se credea ponderată și pe el îl credea 
excentric. Va prelungi șiretlicul, va continua s-o facă 
pe saxofonistul și să spulbere convingerile tinerei 
femei. Pentru a-i dovedi că cea care somnola în ea avea 
nevoie de bărbatul pe care credea că-l vede în el. Un 
bărbat de „genul“ lui. 

Încântat de această hotărâre, cu un zâmbet larg pe 
buze, Kent intră în imobilul doctoriţei Fisher. 

Dar când ridică mâna pentru a suna, simți o 
îndoială insinuându-se în el: 

Nu căuta într-adevăr decât să răspundă unei 
provocări? 

Haide, nu mai era timp pentru întrebări. Hotărât, 
apăsă pe butonul soneriei. 


Kent deschise portiera și se înclină ceremonios. 

— Doamnă, modesta mea mașină vă aşteaptă. 

Lynda privi strălucitoarea mașină cu două locuri. 
Fără să știe mare lucru despre mașini, putea 
recunoaşte un Ferrari. 

Hotărât lucru, Kent Berringer era o enigmă. 
Îmbrăcămintea elegantă, adresa de prestigiu... și acum 
această mașină luxoasă. Un muzician, striper de 
ocazie, nu-și putea permite un asemenea mod de 
viaţă. Trebuia să aibă alte surse de venituri, cu 
siguranţă de nemărturisit. 

Lynda ezită. Putea încă să dea înapoi. Să simuleze 
că şi-a adus aminte de un angajament sau să alerge și 
să se încuie în cabinet. 

— Lăsaţi-mă să vă ajut. Urcarea în această bijuterie 
cere o oarecare obișnuință. 

Ea murmură o mulțumire nedesluşită și se instală 
în scaunul foarte jos, capitonat în piele. La urma 
urmei, putea să-și permită o mică plimbare. Era prima 
și probabil ultima dată când urca într-un Ferrari. 

Trecând o mână timidă peste pielea delicată, 
înțelese atracţia pe care o reprezenta o astfel de 

mașină pentru numeroși oameni. Petru cei care aveau 
atâţia bani încât nu mai știau ce face cu ei. Sau pentru 
cei care cheltuiau banii închipuindu-și că le cădeau 
din cer. Ca tatăl ei... 

Această amintire îi tăie toată plăcerea: „N-ar fi 
trebuit niciodată să mă las convinsă“, își spuse ea 
punându-și centura de siguranţă. Ce căuta oare 
alături de un iresponsabil care își completa câștigurile 
de muzician, exercitând activităţi imorale? Și nici 
măcar nu îndrăzni să-și imagineze ce putea să facă 
pentru a-și oferi o mașină atât de luxoasă. 

Totuși, oricât de morală, doctoriță și oftalmologă 
cu diplomă era, trebuia să se încline în faţa evidenţei: 
era sensibilă la farmecul lui Kent Berringer, muzician 
și striper. Când venise s-o caute, fusese chiar 
bucuroasă să-l vadă. „ Dacă ai avea un dram de bun- 
simț, ai ignora acești minunaţi ochi albaștri, acest 
surâs devastator și acest corp de atlet. Ai cobori 
imediat din această mașină de play-boy.“ 

Kent citea pe faţa Lyndei ca într-o carte deschisă. 
Regreta că acceptase să-l urmeze. Și dacă i-ar da 
ocazia, ar fugi să se baricadeze în biroul ei. 

La primul stop, arătă cu degetul spre cerul insorit. 

— Priveşte ce ai fi pierdut dacă ai fi rămas închisă în 
biroul dumitale toată după-amiaza. 

Un semnal de alarmă începu să răsune în capul Lyndei. 

— Am acceptat să iau prânzul cu dumneata, asta-i 
tot, preciză ea. 

— Ai acceptat un picnic. Cine a mai văzut un picnic 
care să dureze mai puţin de patru ore? 

— Oamenii care au lucruri de făcut, replică Lynda, 
sperând să se arate cât mai dezagreabilă, pentru ca 
acest leneș s-o aducă înapoi la cabinetul ei și să se 
hotărască s-o uite. 

Ea n-avea timp pentru un bărbat în viaţa ei. 
Îndeosebi pentru acesta. 

— Lucruri de făcut? repetă el. 

Faţa lui Kent se posomorâse, tonul lui era glacial. 

— Da, este important, repetă ea cu fermitate. Unele 
persoane nu-și pot permite să-și piardă timpul când 
au chef. Ei trebuie să muncească din greu pentru a 
câștiga bani. 

Kent izbucni în râs. Ea continua să-l judece greșit, 
dar tocmai asta îşi dorea și el. 

— După părerea dumitale, eu nu știu ce înseamnă 
să muncești din greu? 

— Presupun că da, admise ea fără tragere de inimă. 
În felul dumitale... 

Trebuie să-și fi dat multă osteneală să ajungă un 
muzician atât de bun. Dar, în schimb, să se dezbrace 
în public era oare atât de greu? 

Lynda reflectă o clipă. Pentru ea, ar fi fost posibil. 

— Dumneata nu te distrezi niciodată? reluă 


însoţitorul ei. 

— Las treaba asta copiilor. 

„Și anumitor adulţi care refuză să crească“, adăugă 
ea în minte cu o strângere de inimă. 

Ca şi Kent Berringer, tatăl ei fusese seducător și 
şarmant. Orice scuză era bună ca să nu muncească și 
să fugă de responsabilităţile lui. O frumoasă zi de vară 
constituia o tentaţie irezistibilă și n-avea importanță 
dacă absentând de la munca lui implica o scădere de 
salariu sau chiar pierderea serviciului. Pentru Gerald 
Fisher, banii proveneau dintr-o sursă inepuizabilă și 
familia lui va avea întotdeauna un acoperiș, ce să 
mănânce și ce să îmbrace. 

Kent înţelese că era mai bine să schimbe subiectul. 

În ajun, după ce obținuse consimțământul surorii 
lui, adunase câteva informaţii despre Lynda. Ea trăia 
cu sora ei mai mică şi cele două nepoate. După 
moartea părinţilor, își crescuse singură sora. O 
responsabilitate atât de grea la o vârstă atât de fragedă, 
putea explica înverșunarea în muncă a Lyndei. Totuși, 
Kent ghicea că ascundea o suferință și mai profundă. 

Dar înainte de a se apleca asupra trecutului acestei 
tinere femei, avea o problemă imediată de pus la 
punct: să restabilească o aparenţă de adevăr. 

— Sora dumitale o cunoaște pe a mea, zise el pe 
neașteptate, angajându-se pe drumul care mergea 
de-a lungul râului. 

— Ai O soră? 

Această întrebare îl făcu să râdă. 

— Chiar și un ușuratic ca mine poate avea o soră, şi 
chiar o familie. Veri, mătuși, unchi, o mamă. Un clan 
foarte respectabil. Theresa şi cu mine suntem 
singurele oi rătăcite ale familiei. 

— Ce a făcut ca să merite acest calificativ? întrebă 
Lunda care ştia prea bine de ce însoţitorul ei era un 
paria printre ai săi. 

— Şi-a întemeiat propria companie. Este o femeie 
de afaceri redutabilă. 

Lynda întoarse o privire surprinsă spre Kent.,. 

— Nu înţeleg ce este rău să reușești în afaceri. 

Se încruntă, apoi adăugă: 

— Numai dacă... Activitatea acestei societăţi este legală? 

O familie cumsecade avea poate motive întemeiate 
să dezaprobe activitatea Theresei. Poate că avea 
legătură cu ceea ce făcea fratelei ei ca să trăiască. 

— Întru totul legală, afirmă Kent oprind la umbra 
unei sălcii. M-am asigurat de asta. 

— Dumneata? 

— Da, eu. Chiar dacă ţi-e greu să crezi, te asigur că 
sunt un cetăţean care respectă legile și mă bucur de 
oarecare stimă în mediul juridic. 

Rațiunea Lyndei îi striga să nu creadă un cuvânt, 
dar privirea limpede a ochilor lui albaștri îi inspira 

încredere. Era meseria ei să examineze ochii și ea știa 
să judece o persoană după privirea ei. Kent nu mintea, 
era sigură. Dar cum putea fi stimat... în mediul juridic? 

Ea își uită întrebările atunci când se afundă în 
oceanul călduros al ochilor lui albaștri. Cu fiecare 
inspiraţie, se îmbăta de parfumul cu aromă de brad al 
lui Kent și se simţea atrasă spre pieptul lui primitor. 
Gura senzuală era atât de aproape încât îi simţea 
respiraţia caldă. Bratul lui întins părea că nu aștepta 
decât o invitaţie din partea ei pentru a o îmbrățișa. 

Kent văzu ochii însoţitoarei sale voalânduse de emoție, 
buzele ei roșii deschizându-se uşor. Atunci, eroic, el se 
înfundă în scaunul lui și-și încleștă mâinile pe volan. 

— Nu sunt angajat la „Cadouri Extravagante“, 
mărturisi el pe neașteptate. Pacostea de soră-mea m-a 
șantajat forțându-mă să-mi asum acest stupid 
personaj de striper și mi-a dat adresa dumitale. Restul 
îl ştii. M-am descurcat cum am putut. 

Încă sub efectul curentului magic care aproape o 
aruncase în braţele lui Kent pentru a-i cere o sărutare, 
Lyndei îi trebuiră câteva secunde pentru a înțelege ce 
auzise. Un zâmbet de încântare îi lumină faţa: 

— Aşadar, nu este a doua dumitale meserie? 

Kent clătină din cap. 

— Ieri a marcat debutul și sfârşitul carierei mele de 
striper. 

— Slavă Domnului! exclamă Lynda. 

— El zâmbi. 

— Am fost chiar atât de rău? 

— Nu, ai fost fantastic. 

Surprinzând licăririle malițioase care jucau în ochii 
lui albaștri, Lynda roși. 

— În fine... vreau să spun... erai... convingător. 

Apoi, ca şi cum îi era greu să creadă în norocul ei, 
adăugă: 

— Nu... nu ești striper? 

— Nu. Reputația dumitale nu va avea de suferit din 
cauza companiei mele. Sunt foarte respectabil. 

— Faci şi altceva decât să cânţi la saxofon într-un 
grup de jaz? 

Lynda înțelese prea târziu că tocmai susţinuse că a 
fi muzician nu era ceva respectabil. Ruşinată, deschise 
gura pentru a se scuza. 

— Nu-i nimic, i-o tăie Kent pe un ton plictisit. Mi 
s-a mai spus deja. Vino, să mergem să prânzim. 

El înconjură mașina şi-şi ajută pasagera să coboare. 
Apoi luă coșul și o pătură din portbagajul mașinii și se 
îndreptă spre pajiștea înverzită de pe malul râului. 

— Să revenim la sora mea, zise el întinzând pătura 
la umbra unui pom. Theresa a legat prietenie cu 
Suzanne la veterinarul pentru care lucrează sora 
dumitale. Când Suzanne a vrut să-ţi facă un cadou de 
aniversare, i-a cerut sfatul surorii mele. 

— Această...! exclamă Lynda. Ştiam că era ea! Am s-o... 

Curiozitatea ei învinse indignarea. 

— Cum a reușit sora dumitale să te oblige să faci asta? 

După ce umplu paharele, Kent puse sticla în 
găleata cu gheață. 

— M-a luat prin surprindere, zise el, puţin dornic să 
revină asupra scurtului rol de dansator de strip-tease. 

Îi întinse Lyndei o farfurie plină cu aperitive şi continuă: 

— În loc să-ţi trimită o felicitare cântătoare, un 
buchet de baloane, o imensă prăjitură sau o altă 
specialitate a firmei „Cadouri Extravagante“, ele au 
ales un număr de strip-tease și pe mine ca executant. 
Pentru a fi sigure că ne vom întâlni. 

Lynda scoase un mârâit dezaprobator, mușcând 
dintr-un corn cu brânză. 

— Există modalități mai convenţionale pentru o 
prezentare. 

— Ai fi acceptat o invitaţie? 

Ea ridică din umeri. 

— Probabil că nu. Nu am timp. Și dumneata? 

— La fel. Surorile noastre o știau. 

— Şi ieri seară, la Trafalgar Square? Era tot un 
complot? 

Kent tresări. Nu putea condamna pe nimeni pentru 
ce se întâmplase la restaurant. Pentru sărutul înfocat 
pe care-l acordase Lyndei era singurul responsabil. 

— M-am purtat de o manieră impertinentă. Îţi cer 
iertare. Am putea s-o luăm de la început? 

Lynda privi cu neîncredere mâna pe care i-o întindea. 

— Îţi ceri iertare pentru tot? 

El îi adresă un zâmbet strălucitor care-i merse la 


inimă. 

— Pentru tot. În afară că te-am sărutat, zise el fără 
ruşine, cu ochi veseli. 

Ea îl privi câteva minute. În realitate, nici ea nu 
regreta sărutul lor. Fusese jenată, puţin speriată, dar 
nu dezolată. 

— Îţi primesc scuzele. 

Își puse mâna în palma lui mare și fremătă simțind 
o dulce căldură inundându-i corpul. 

Nu era făcut pentru ea. Faptul că nu era striper nu 
schimba nimic. Era prea ușuratic, prea nesrios. Cu 
toate acestea, era atrasă de el cum este atras fluturele 
de lumină. 

„Atracţie sinucigașă“, o mustră raţiunea. 

Kent duse încet mâna tinerei femei la buze, și-i 
sărută pielea moale de la încheietura mâinii. Timp de 
câteva secunde exaltante, Lynda uită unde se afla. Nu-l 
vedea decât de Kent, bărbatul cu ochii de culoarea 
oceanului și cu zâmbetul fermecător. 

Zgomotul unei bărci cu motor rupse farmecul. 
Kent întinse mâna după sticla cu vin. 

— Să ţinem un toast. 

Umplu din nou paharele. 

— Pentru noi. Pentru un nou început. 

Lynda bău o înghițitură. Chablis, vin alb de 
Burgundia! Ea care se jurase chiar în acea dimineață să 
nu mai bea picătură de alcool! Puse repede paharul 
jos. 

— S-a întâmplat ceva? 

— Nu... vreau să spun, da. În fine, tocmai... Își 
muşcă buzele și apoi continuă: 

— În această dimineață, m-am hotărât să nu mai 
beau şampanie şi sunt deja la al doilea pahar de vin 
când nu este decât... 

Îşi privi ceasul. 

— Doamne! E deja ora trei! 

— Cea mai bună oră, replică el lungindu-se pe 
pătură. N-are bule. Nu este șampanie, deci jurământul 
dumitale este respectat. 

— Cu bule sau fără bule, vinul rămâne vin și efectul 
este același, bombăni Lynda. 

Îşi încălță pantofii pe care-i abandonase în mod 
neglijent la rădăcina copacului şi apoi începu să adune 
resturile prânzului lor. 

— Ce faci? întrebă el alene. 

— Trebuie să mă întorc la cabinet și cu cât strângem 
mai grabnic, cu atât mai repede pot pleca. 


60 


— Dar n-am luat încă desertul. 

— Nu vreau desert. 

— Ce-ai spune de o îngheţată cu fistic? 

Aroma ei preferată! Era cât pe ce să lingă pe buze 
de poftă... apoi se stăpâni. 

— Nu văd nici un recipient frigorific în coș, zise ea 
strângând ultima farfurie. Iată, totul este gata. 

Kent luă coșul. Dar nu făcu decât să-l pună în 
cealaltă parte a păturii, înainte de a se lungi din nou. 

— Profită de soare, îi comandă el. Mai avem câteva 
ore până la începerea concertului din seara asta. 

— Seara asta? Dar nu pot... 

Kent închise ochii. 

— Nu-i nevoie să te schimbi. Eşti fermecătoare. Îţi 
place muzica? 

— Da, dar... 

— Cu atât mai bine. Ai nevoie de odihnă, pentru a 
îndepărta cearcănele de sub frumoșii dumitale ochi, 
doctore Fisher. 

Kent întinse un braţ. 

— Îţi împrumut umărul meu. Se pare că este foarte 
confortabil. 

Capitolul 5 


Să asiști la un concert sub cerul înstelat este divin 
cu condiţia să găsești poziția confortabilă. După zece 
minute, Lynda încercă să ignore cârceii din picioare și 
furnicăturile care-i amorţiseră mâna. Arcuindu-și 
umerii, se întinse pentru a-și ușura spatele. 

— Poţi să profiti mai departe de umărul meu. 

Afişând un aer sfidător, Lynda întoarse capul. Ea 
știa prea bine cât putea fi acest umăr de confortabil 
din moment ce toată după-amiaza moțăise la plăcuta 
lui căldură. Disperată atunci c-o să-l trezească pe 
Kent, se gândise să-i telefoneze surorii ei să-i ceară să 
vină s-o caute. Dar renunţase. Nu se vedea nici o 
cabină telefonică prin apropiere și mai ales n-avea 
curajul să-i explice cum ajunsese să participe la un 
picnic cu Kent Berringer. Suzanne ar putea crede că 
manevrele ei reușiseră, în vreme ce era departe de a 

fi cazul! De altfel, acest prânz va marca sfârșitul scurtei 
lor relaţii. 

Fulgerase cu privirea bărbatul care dormea liniștit, 
bombănind în gând mustrări la adresa surorii ei. Apoi, 
pentru a-și omori timpul, își terminase paharul cu vin 
și se simţise cuprinsă de o dulce toropeală. Se 
întinsese atunci cu prudență la capătul celălalt al 
păturii pentru a se odihni doar câteva minute. 

Nişte buze calde atingându-i repetat fruntea o 
treziseră spre sfârșitul după-amiezii. Deschizând 
anevoie un ochi, își dăduse seama că era cuibărită în 
braţele lui Kent. 

— Bună seara, spusese el cu un zâmbet menit să 
topească cea mai impietrită dintre inimi. Te simţi bine? 

Deși relaxată și încântată, se simţea obligată să-i 
poarte pică lui Kent pentru orele de muncă pe care le 
pierduse. Totuși, după ce parcurseseră expoziţia cu 
obiecte de artizanat și gustaseră tot felul de dulciuri în 
diverse dughene, se surprinsese că se distra de 
minune. Era atât de plăcut să meargă, mână în mână, 
cu deplină nepăsare, cu acest bărbat seducător care 
știa atât de bine s-o facă să râdă! 

O dată mai mult, frântă de oboseală, îşi masă 
picioarele, mâinile și ceafa. Să se sprijine din nou de 
Kent ar fi atât de plăcut. Și de ce să riște cârcei? Încet, 
se apropie de Kent. 

— Este al doilea lucru rațional pe care l-ai făcut azi... 
îi şopti el la ureche. 

O ajută să se așeze lângă el şi o cuprinse cu braţele. 

— ... după ce te-ai hotărât să-ţi petreci ziua cu mine. 

— Să-mi pierd sâmbăta? Asta numești că am făcut 
un lucru raţional? 

— Bineînţeles. Studiile au demonstrat că odihna și 
relaxarea îmbunătăţesc productivitatea. 

Bătăile regulate ale inimii lui Kent, braţele lui 
reconfortante în jurul ei o făceau să se simtă 
îndrăgită și protejată. Era ciudat de plăcut să se 
odihnească sprijinindu-se de cineva, să depindă de 
altcineva. 

— Ştii despre ce vorbesc, continuă el atingând cu 
un sărut ușor tâmpla tinerei femei. Sunt specialist. 

— În odihnă și relaxare sau în productivitate? 

Buzele calde ale lui Kent îi atingeau acum ușor 
obrazul și Lynda începu să respire mai greu. 

— În amândouă, murmură Kent urmărind cu buzele 
conturul sidefiu al unei urechi. 

Într-un efort disperat de a scăpa de senzatiile 
tulburătoare stârnite în ea de aceste delicoase 
mângâieri, Lynda întoarse capul. Se trezi imediat 
prizoniera ochilor lui albaștri încețoșați de dorință. 

— Te rog, zise ea dintr-o suflare, fără să prea știe 
dacă-l ruga pe Kent să stea liniștit sau s-o sărute. 

— Lynda... 

Sărutul lor eliberă vulcanul ce fierbea în Lynda dar, 
împotriva oricărei aşteptări, atunci când era gata să se 
abandoneze în braţele lui, acesta se redresă şi puse un 
deget tandru pe buzele ei tremurânde. 

— Mai târziu, promise el. Sărutările tale sunt foarte 
periculoase, domnişoară. 

Lynda roşi, rușinată că uitase atât de ușor orice 
sens al conveniențelor. Ar fi vrut să fie la mii de 
kilometri de Kent Berringer. Cu toate că dezvăluirile 
însoțitorului ei îi liniştiseră puţin temerile, el 
întruchipa până una alta tot ce refuzase la un bărbat. 
Desigur, îi aprecia compania, dar nu voia să devină o 
obișnuință. Nu mai voia nici ca amintiri tulburătoare 
s-o ţină trează nopțile. 

Vru să se smulgă din strânsoarea plăcută a braţelor 
lui musculoase, dar Kent o reţinu. 

— Relaxează-te și ascultă muzica. Încetează să te 
temi pentru ce se întâmplă cu noi. 

— Nu ni se întâmplă nimic, protestă ea. 

Kent zâmbi. 

— Dacă acest sărut n-a însemnat „nimic“, spuse el 
poznaș, sunt nerăbdător să aflu ce înţelegi prin „ceva“. 

— Rişti să aștepți mult, declară ea cu toată 
fermitatea de care era în stare. 

Şi imediat, furioasă că trebuia să admită că ea și cu 
Kent formau o combinaţie explozivă, se hotărî să se 
țină la distanță şi să redevină stăpână pe viaţa ei. 
„Chiar de mâine!“ 

Dar deocamdată, în timp ce concertul continua, 
putea să-şi mai permită câteva clipe de nepăsare... 

Ravel era ultimul compozitor din program. Lynda 
închise ochii și lăsă muzica să se reverse asupra ei ca 
un val binefăcător. 

Reacţia tinerei femei îl încântă pe Kent, confirmându-i 
teoria asupra doctoriţei Fisher: pasiunea cu care 
această tânără femeie reacționa la sărutările lui și 
acum la muzică, îi dovedea că ţinea în braţe femeia cea 
mai senzuală din câte cunoscuse vreodată. Corpul ei 
suplu şi călduț se ondula în ritmul muzicii şi el 
suspină de satisfacţie. 

A fost o greșeală... 

Acest suspin o avertiză imediat pe Lynda. Ea realiză 
că se juca periculos cu focul. Se eliberă din braţele lui, 
își luă poșeta și găsi cel dintâi pretext. 

— Este târziu, aș vrea să evit ambuteiajele. 

Farmecul fusese rupt. 

În timp ce rulau spre cabinetul Lyndei, 
schimbaseră câteva glume, dar în majoritatea timpului 
rămaseră absorbiți în gândurile lor. Pentru Kent, 
această zi fusese un minunat preludiu și era cu atât 
mai satisfăcut că Lynda — era evident — găsise aceeași 
plăcere ca și el. „Jack Trompette este exact bărbatul 
care-ţi trebuie, domnișoară!“. 

O clipă mai târziu, atunci când opri lângă mașina 
Lyndei, Kent spera la un sărut de noapte bună. 

— Eu conduc întotdeauna o doamnă acasă, îi 
explică el ajutând-o să coboare din Ferrari. Sau, 
eventual, la mașina ei. 

— Nu este nevoie. 

— Poate, dar mama a încercat să facă din mine un 
gentleman. 

— A reușit? glumi Lynda, deschizând portiera 
maşinii ei. 

— Destul ca să înțeleg că principiile pe care mi le-a 
insuflat îmi vor oferi avantajul în situaţii ca asta. 

Și, repede ca fulgerul, Kent o prinse pe Lynda în 
brate. 

În ea, o mică voce vru să protesteze, dar gura 
imperioasă care puse stăpânire pe buzele ei o făcu să 
uite orice gând coerent. Primi acest sărut cu ardoare și 
suspină de plăcere când Kent deveni mai îndrăzneț. 

În mod spontan, ea îi înlănțui gâtul cu braţele și se 
arătă rând pe rând îndrăzneață și pasionată, dulce și 
senzuală, primind tot atât pe cât dăruia. 

Desfătarea sânilor lipiti de pieptul lui, șoldurile 
zvelte apăsate de ale lui, îl încinseră cu totul pe Kent. 

— Doamne Dumnezeule... Îţi ascunzi bine jocul, 
șopti el încântat și totodată descumpănit de violența 
emoţiilor care se învălmăşeau în el. Niciodată n-aş fi 
spus că te aprinzi astfel când te sărută un bărbat. 

Lynda se dădu înapoi ca și cum fusese pălmuită. 
Privirea ochilor căprui întunecată de pasiune câteva 
clipe mai înainte, părea acum a unui animal rănit. 

— Crezi ce vrei, domnule Berringer, îi aruncă ea cu 
răceală. 

Acestea fiind spuse, se urcă în mașina ei, trânti 
portiera cu toată puterea, o încuie și se îndepărtă, în 
viteză, în vuietul motorului. 

„Proastă! Proastă!“ 

În timp ce rula, tuna și fulgera împotriva ei însăși, 
blestemându-l și pe Kent la fiecare cotitură. De ce se 
înfierbânta astfel îndată ce o atingea? De ce inima îi 
tresărea de bucurie îndată ce privirile lor se întâlneau? 
Un bărbat care nici măcar nu era genul ei! Un bădăran 
pentru care n-avea nici o simpatie! 

Trecu fără să se oprească prin faţa casei bej cu 
jaluzele albastre care adăpostea mica ei familie. Nu era 

încă miezul nopţii şi Suzanne risca să fie încă în salon: 
Lynda nu era în dispoziţia de a-și înfrunta sora. De 
aceea, o luă pe bulevardul periferic și-l străbătu 
nebunește. Două ore mai târziu, era în sfârșit pregătită 
să se întoarcă acasă. 

În timp ce-și gara mașina pe alee, începu să râdă cu 
amărăciune. Lynda Fisher, oftalmologa întotdeauna 
serioasă care putea să-şi numere flirturile pe degetele 
de la o mână, se transformase într-o femeie senzuală și 
indecentă de fiecare dată când Kent Berringer o lua în 
braţele lui. 

— Cine ar fi crezut? se întrebă ea cu voce tare. 

Cu siguranță, nu cei care încercaseră adesea să-i 
facă curte în ultimii ani! Nu că ar fi fost ostilă 
bărbaţilor. Numai că-i uitase puţin... Studiile, meseria, 
nu-i lăsase câtuși de puţin timp pentru a seduce și a se 
distra. 

—  Sărutându-l pe Kent Berringer mi s-a 
reimprospătat memoria... mormăi ea intrând în casă 
prin ușa de la bucătărie. 

Simpla amintire a brațelor musculoase în jurul ei, 
a buzelor imperioase care știau să fie atât de 
dezmierdătoare, o făceau să tremure de dorință. 

Intră în cameră pe furiș și se culcă. Somnul nu veni 
mai uşor ca noaptea precedentă. Corpul ei vibra de 

pasiunea nedomolită, implorând beţia promisă de 
ochii lui de safir. Dar... obrajii îi ardeau la amintirea 
cuvintelor lui Kent: Îţi ascunzi bine jocul... Vrusese 
în mod deliberat s-o rănească, insinuând lucruri 
răuvoitoare? Copleșită de emoţii contradictorii, 
Lynda se ghemui sub cuvertură și dădu frâu liber 
lacrimilor. 


— Mai vreau pâine cu unt, ceru Maurren. 

— Cuvântul magic, îi reaminti Ariel, mândră de 
înțelepciunea ei de soră mai mare. 

— Te rog, mătușă Lyndy. 

Lynda zâmbi mutriţei ridicate spre ea. 

— Imediat, bebeluș, răspunse ea punând o felie de 
pâine în farfuria nepoatei sale. 

Supraveghea micul dejun în timp ce Suzanne făcea duș. 

— Nu sunt un bebeluș, protestă Maureen. Eu sunt 
fată mare. Merg la școală, ca și Ariel. 

— Tu mergi la creșă, o corectă sora ei. Este o școală 
pentru bebeluşi. Eu merg la şcoala Windemere. 

— Tu ești la grădiniţă. Este clasa bebelușilor în 
şcoala mare, replică Maureen. 

— Nu sunt un bebeluș! 

— Nici eu! 

— Ajunge! interveni Lynda. Nu sunteţi bebeluşi 
nici una nici alta. Sunteţi două fete mari care ar face 
bine să se grăbească, altfel o să întârzie la slujba 
religioasă. 

Mândria lor fiind salvată, cele două fetiţe terminară 
micul dejun și arbitrul putu să se așeze. Avea ochii 
roşii de oboseală, o durea capul și corpul îi era 
amorţit. Mai rău încă, gândurile îi reveneau fără 
încetare la bărbatul care o făcuse să petreacă o noapte 
atât de îngrozitoare. 

Tot mestecând distrată o bucată de şuncă, întinse 
mâna spre ceașca de cafea. Maureen o aduse la 
realitate. 

— Vom avea alţi bebeluşţi în casă? 

— Trebuie un tată ca să facă bebeluși, îi reaminti 
Ariel. Noi n-avem decât mamă. 

— Mătuşa Lyndy nu este o mamă. Ea este oft... ce 
ești, mătușă Lyndy? 

— Oftalmologă, dragă. Medic pentru ochi. 

— Poţi să fii oft... oftal... mologă și mamă în același 
timp? 

— Da, presupun că da, murmură Lynda. 

Dorind să pună capăt conversaţiei, se ridică și 
începu să strângă masa. 

— Vrei să fii mamă? insistă Maureen. 

Lynda puse farfuriile în spălător și le clăti. 

— Într-o zi, spuse ea cu jumătate de gură. 

— Curând? întrebă Suzanne din pragul ușii. 

— Nu, replică Lynda cu răceală. 

Îşi plecă privirea și o văzu pe Maureen fixând-o cu 
o expresie uimitor de gravă. 

— Nu fi tristă, mătușă Lyndy. Eu și Ariel o să te 
ajutăm să-ţi găsești un tată pentru ca să ai copii. 

— Hei... mulțumesc draga mea, nu e necesar. 

— De ce? interveni Suzanne cu o licărire maliţioasă 
în ochi. Ai găsit deja unul? 

— Anumite persoane ar face mai bine să-și vadă de 
treburile lor, replică Lynda. Veniti fetelor, să terminăm 
treaba. Slujba religioasă începe peste o jumătate de 
oră. 

Printre dinţi, adăugă pentru sora ei: 

— Am Să mă ocup de tine după aceea. 

Capitolul 6 


— Haide, Lynda, insistă Suzanne câteva ore mai 
târziu, recunoaște că te-ai distrat ieri. 

Lynda ardea de dorinţa să arunce farfuria pe care o 
ștergea în capul surorii ei pentru a-i șterge zâmbetul 
atotştiutor. Rațiunea o împiedica și se descărcă 
frecând cu toată puterea cratita pe care o folosiseră 
pentru friptura tradițională de duminică. 

Își mușca degetele că o sunase pe Suzanne în ajun 
spunându-i că nu se va întoarce la cină. Sora ei 
avusese destul timp pentru a da frâu liber imaginaţiei 
și acum Lynda trebuia să suporte un adevărat 
interogatoriu. 

— Ti-ai petrecut toată ziua cu acest Apolo, îi 
reaminti Suzanne. Trebuie să te fi distrat, altfel nu 
te-ai fi întors la ora două dimineaţa. 

Lynda era pe punctul să explodeze. Nu era genul ei 
să aibă izbucniri de mânie, dar de două zile nu mai era 
ea însăși. Femeia responsabilă devenise vulnerabilă. 

Dovada era această conversaţie. Lucrurile nu 
mergeau deloc cum prevăzuse. Îndată ce nepoatele ei 
ieșiseră în grădină, Lynda se decise să treacă la 
ofensivă și să-i spună surorii ei ce gândea despre 
complotul ei de peţitoare. În loc de aceasta, Suzanne 
preluase controlul operaţiunilor și o hărțuia pentru a 
afla amănunte despre picnicul din ajun. 

— De acord, am petrecut o zi frumoasă, recunoscu 
Lynda. Am mâncat la iarbă verde, am vizitat o expoziţie 
de artizanat şi am asistat la un concert în aer liber. Dar 
s-a terminat, n-am să-l mai revăd. 

Suzanne o privea stupefiată. 

— Ce te-a apucat? 

— Nimic! ţipă Lynda. Pot totuși să-mi petrec o zi cu 
cineva fără ca asta să însemne altceva decât un 
moment plăcut. 

— Bineînţeles, o ironiză Suzanne. Pariez că a trebuit 
să te tragă de păr ca să te scoată din temnita ta. 

— Nu este o temniță. Îmi iubesc munca. 

— Este tot ce iubești, i-o întoarse Suzanne, necăjită, 
agățând la loc cârpa de vase. 

— Nu-i adevărat, ştii bine. 

Lynda se şterse pe mâini. Gesturile ei sacadate îi 
trădau tulburarea. 

— Iartă-mă, am fost nedreaptă, zise Suzanne. Știu că 
ne iubeşti, dar aproape că nu te mai vedem. Cabinetul 
acesta este prea mult pentru o singură persoană. De 
aceea te-a luat doctorul Kelsey drept asociată. Te-ai 
gândit să ceri ajutorul unui alt practician până la 
întoarcerea doctorului Kelsey? 

— Da, suspină Lynda luând înapoi cârpa. Dar banii 
pe care-i câștig în plus în acest moment mi-au permis 
să restitui suma împrumutului universitar. 

Rezemată de bufet, Suzanne clătină din cap. 

— Ar trebui s-o iei puţin mai încet, altfel într-o zi te 
vei trezi observând cum a trecut viaţa pe lângă tine. 

— Şi pentru a evita asta ai hotărât să pui puţin piper 
în viața mea? întrebă Lynda sarcastică. 

Ea își încrucișă braţele la piept. 

— Te-ai gândit vreodată că pot fi fericită așa cum sunt? 

— Este cazul? 

— Da. 

„Cel puțin așa a fost până când ai intervenit tu“, 
adăugă Lynda în sinea ei. 

— Vă am pe voi, pe tine și pe fetiţele tale. Am o 
meserie pe care o iubesc... 

Privi bucătăria acelei case mici, pe care se mândrise 
s-o echipeze, pe credit, după un an de practică. 

„Şi această casă, continuă ea. N-am nevoie de 
nimic altceva. 

— Şi dacă eu şi fetiţele mele nu eram aici? 

Această întrebare o luă pe Lynda pe nepregătite. 
Avea doisprezece ani și Suzanne doar șase când mama 
lor murise. Tatăl lor rămăsese cu ele timp de încă opt 
ani, dar în multe privinţe era mai mult un copil decât 
un părinte și Lynda o crescuse pe sora ei. Niciodată 
nu avusese intenţia să înceteze să vegheze asupra ei. 

— De ce această întrebare? întrebă ea când își reveni 
din surprindere. 

Cu o voce foarte blândă, Suzanne îi aminti: 

— Îmi voi lua în curând diploma. Patronul mă va 
avansa și voi avea mijloacele să închiriez un 
apartament. 

— Dar ești aici la tine acasă, susținu Lynda. 

La fel de încăpăţânată,. Suzanne replică: 

— Nu, acasă la tine. Îţi sunt recunoscătoare pentru 
tot ce ai făcut pentru noi când Rick m-a părăsit, dar 
acum trebuie să mă descurc singură. Am douăzeci și 
patru de ani şi nu pot să depind de tine toată viaţa. 

— Nu depinzi de mine, protestă Lynda. Noi formăm 
o familie. 

— Când cresc puii, trebuie să-și facă propriul lor 
cuib. 

— Când sunt pregătiţi. Tu nu ești. 

Maureen și Ariel dădură buzna în bucătărie, 
întrerupând acest schimb de cuvinte. Două secunde 

mai târziu, se auzi soneria de la ușa de intrare. Lăsând-o 
pe Suzanne să se ocupe de fetele ei, Lynda se îndreptă 
spre intrare. 

Aflată încă sub influența emoţiei, deschise uşa fără 
a-şi da osteneala să privească cine aștepta afară. 
Descoperindu-l pe Kent Berringer în faţa ei, fu cât pe 
ce să-i trântească ușa în nas, dar se stăpâni văzând că 
era însoţit de o tânără femeie încântătoare. 

Judecând după asemănarea lor, aceasta trebuia să 
fie Theresa, sora lui. Tânăra femeie își frământa 
mâinile, vizibil stânjenită. 

În lipsa unor cuvinte amabile, Lynda îi măsură în 
tăcere. În cele din urmă, Kent făcu prezentările: 

— M-am gândit că este drept să-ţi fac cunoștință cu 
cealaltă responsabilă a aniversării tale memorabile. 

Punând o mână de fier pe umărul surorii lui, o 
împinse înăuntru și adăugă, sarcastic: 

— Sunt sigur că ti-ar plăcea să-i mulțumești surorii 
mele pentru cadoul ce ţi l-a trimis. 

Ochii Lyndei aruncară fulgere ucigașe. Ea răspunse 
pe un ton și mai usturător. 

— Mulţumesc Theresa. Cadoul a fost... interesant. 

— Mătușă Lyndy, nu știai cum era cadoul? șopti o 
voce lângă genunchii ei. 

Își plecă ochii și întâlni privirea solemnă a lui 
Maureen. 

— Ba da, draga mea. 

— Atunci, de ce spui că era interesant? De obicei, mama 
spune asta când îi ofer un desen care nu știe ce este. 

Lynda înţelese că trebuia să găsească o explicaţie 
pentru a opri întrebările care o amenințau. 

— Oamenii mari folosesc câteodată acest cuvânt în 


adevăratul lui sens, Maureen. Interesant. 

— Unde este cadoul? Pot să-l văd? ceru fetiţa. 

Lynda dădea din colț în colț. În acea clipă, Suzanne 
sosi cu Ariel. Lynda hotărî că avea ocazia visată pentru 
represalii. 

— Suzanne, explică fetelor tale ce mi-ati oferit tu și 
prietena ta la aniversarea mea. 

Suzanne roși până în vârful urechilor. Nemiloase, 
cele două fetiţe insistară să obțină un răspuns. La 
capătul puterilor, ea admise că Kent fusese cadoul. 

— Acest domn? 

Ariel îl arătă pe Kent cu degetul. Kent își pierdu 
zâmbetul încântat sesizând disprețul din vocea fetiţei. 
Lynda era cât pe ce să aplaude. 

— Nu poţi pune pe cineva într-o cutie și să-l faci 
pachet, observă Maureen. Ăsta nu-i cadou. 

— Desfacerea pachetului este partea cea mai 
plăcută a surprizei, interveni Kent. 

Declaraţia lui aduse clătinările aprobatoare din cap 
ale fetiţelor. 

— Mătuşa Lyndy n-a putut să mă despacheteze, 
astfel că m-am despachetat eu, dar a fost foarte 
nostim, nu-i aşa, mătușă Lyndy? 

Lynda se întoarse în mare grabă spre sora ei. 

— Plecai la grădina zoologică, nu-i aşa? 

Acest bărbat n-avea nici o judecată. Chiar și Theresa 
părea conştientă de întorsătura periculoasă pe care o 
lua conversaţia și aruncă priviri disperate fratelui ei. 

Suzanne prinse ocazia. 

— Haideţi fetelor, veniţi să vă spălaţi pe faţă și să vă 
încălțați. 

Din fundul coridorului, ea chemă: 

— Theresa, ce-ai spune dacă ne-ai însoţi la grădina 
zoologică? 

— Mi-ar plăcea la nebunie. Te ajut să le pregătești 
pe fete. 

Theresa dispăru ca prin farmec. 

Lynda și Kent se priviră în tăcere. Kent se sprijini 
nonșalat de perete. 

Ea purta un şort spălăcit și un tricou fără mâneci. 
Părul îi era adunat într-o simplă coadă de cal, iar 
bucle rebele îi înconjurau fruntea și fața. Era 
fermecătoare. Lui îi plăcea la nebunie această nouă 
imagine a doctoriţei Fisher încât nu era afectat de furia 
pe care o vedea strălucind în ochii ei căprui. 

Fără măcar să-și dea seama, își lăsă privirea să 
rătăcească de la gleznele fine la coapsele perfecte. 
Apoi, privirea lui urcă încet spre sânii care împungeau 
cu vârfurile lor tricoul de bumbac alb. Când ochii lui 
ajunseră în sfârșit pe fața Lyndei, întâlni cea mai 
ucigătoare dintre priviri. 

— Nu eşti mulţumită să mă revezi? întrebă el. 

Lynda se mulțumi să-i arate ușa încă deschisă. 

Deloc descurajat, Kent se hotărî să recurgă la o altă 
tactică: umilinţa, cu puţină onestitate. 

— Ce am spus ieri seară era o prostie și îmi pare rău. 
Singura mea scuză este că eram încă șocat. Eram 
contrariat de violenţa sărutului nostru. 

Cu toate că în secret Lynda se bucura să afle că n-a 
fost singura tulburată, refuza să se lase îmbunată. 

— Nu văd decât o singură soluţie la această 
problemă. Să ne evităm. 

Kent scutură din cap cu violență., 

— Nici nu se pune problema. Sunt surprins de ce 
mi se întâmplă, dar nu mă tem. 

— De ce crezi că eu mă tem? 

— Mă înşel? 

— Complet. 

Lynda mintea cu nerușinare. Era terorizată de 
curentul magic care trecea între Kent şi ea. 

— Dovedește-o. Petrece-ţi ziua cu mine, propuse el 
adresându-i zâmbetul lui cel mai fermecător. 

— Imposibil. Am treabă. 

— Sper că nu e vorba de hârțogăraia de la birou. Azi 
e duminică. 

Lynda tresări, amintindu-și discuţia cu Suzanne. 
Toată lumea o vedea ca pe o femeie plictisitoare, care 
nu se gândește decât la muncă? 

Cu un surâs glacial, îl anunţă: 

— Trebuie să tund iarba și să tai gardul viu. Nu-mi 
pot permite să irosesc o altă zi distrându-mă. 

Kent privi grădina din spatele lui. 

— Iarba nu-i prea mare, iar gardul viu este încă 
prezentabil. Mai poate să aștepte o zi sau două. 

— Nici Suzanne și nici eu nu vom avea timp să ne 
ocupăm de asta până la sfârșitul săptămânii viitoare. Până 
atunci, vom avea nevoie de un tractor pentru peluză! 

Cum avea impresia că o făcuse de mii de ori, Lynda 
se pregăti să-i închidă ușa lui Kwent. 

— Caută-ţi o altă tovarășă de joacă, îi aruncă ea pe 
un ton dispreţuitor. 

El avea un corp de adult, desigur, dar nici o 
maturitate. Și în ciuda a ceea ce putea să spună, ea știa 
foarte bine ce gen de bărbat era. 

Dar Kent nu era dispus să depună armele. 

— De ce n-o lași pe sora ta să se distreze cu treaba 
asta toată ziua? 

Ea strânse pumnii. 

— Suzanne a tuns iarba săptămâna trecută și le-a 
promis fetelor această ieşire la grădina zoologică. 
Nimic n-ar putea s-o împiedice să-și ţină promisunea. 
Asta se numește un angajament moral. 

Cu un suspin exasperat, ea se sprijini cu spatele de 
ușa deschisă. 

— Mă obosesc degeaba. Cineva ca tine nu poate 
înțelege. Pleacă. 

— Ştiu ce este un angajament. 

— Noi suntem gata, anunță în momentul acela 
Suzanne în spatele lor. Fetelor, sărutaţi-o pe mătușa 
Lyndy și luaţi-vă rămas bun de la domnul Berringer. 

În timp ce-și luau rămas bun, Kent avu răgazul s-o 
studieze pe Lynda. Tânăra femeie părea epuizată. Era 
sigur că nu dormise mai mult decât el azi noapte. Dar 
amintirea sărutului lor nu părea să fie singura cauză a 
oboselii ei.. Era gata să parieze că muncea prea mult. 
În loc să-și petreacă duminica tunzând iarba peluzei, 
ar fi trebuit să se odihnească. 

Era pe punctul s-o sfătuiască să angajeze un 
grădinar, dar o privire aruncată în jurul lui îl făcu să-și 
schimbe părerea. 

Casa surorilor Fisher era decorată cu gust, dar 
modestă. Din câte îi spusese Theresa puţin mai 
devreme, părinţii celor două surori muriseră când 
erau încă mici și le lăsaseră puţini bani. Pentru a 
încununa totul, soțul Suzannei o părăsise puțin după 
nașterea celei de a doua fetițe și Lynda intervenise 
oferind Suzannei un adăpost și mai recent ajutând-o 
să-și facă o profesie. 

Lynda era obligată să-și câștige existența ca medic 
oftalmolog. Cu toate acestea, date find circumstanţele 
și reponsabilităţile ei, nu putea cu siguranță să-și 
permită să plătească pe cineva s-o ajute în treburile 
casnice. 

Kent se hotărî să treacă la acțiune pentru a salva 
cina romantică pe care o prevăzuse pentru sfârșitul 
zilei. 

— Dacă te ajut, vei termina cât ai zice peşte. După 
aceea vom putea să ne odihnim puţin și apoi să 
cinăm... să zicem la ora șapte? 

— Nu înţelegi cuvântul „nu“? 

— Nu. 

Era greu să tunzi o peluză, să tai un gard viu? Kent 
își pusese întrebarea când propusese s-o ajute pe 
Lynda. El crezuse că a găsit răpunsul: pentru asta nu 
trebuia să fii vrăjitor și munca nu-l speria. 

Pe parcursul anilor, când străbătuse ţara cu 
formaţia lui de jaz, învățase să gătească, să-și spele 
lenjeria și să se ocupe de curăţenie. Dacă putea să 
folosească aspiratorul, va ști de asemenea să 
folosească o mașină de tuns iarba. Și foarfeca de tuns 
gardul viu nu era decât o foarfecă mai mare. Într-o oră, 
două sau ceva mai mult, totul va fi gata. 

Hm! În realitate, soarele înroșea orizontul când 
Kent depuse ultimul sac de iarbă și crengi în stradă. 

Era nădușit leoarcă, o durere ascuţită îi sfredelea 
umerii și spatele. Faţă de această muncă de ocnaș, 
squashul era un sport odihnitor. 

După cinci ore — își privi ceasul — nu, şase ore de 
grădinărit, visa la un duș bun și la o ședere prelungită 
în jacuzzi. Totuși, la vederea picioarelor zvelte ale 
Lyndei care se apleca să grebleze iarba tunsă, oboseala 
îi dispăru ca prin farmec. Tricoul ei ud de transpiratie, 
i se lipise de piele, mulându-se pe formele ei 
voluptuoase. Buclele aurii care-i dansau pe ceafă 
păreau să ceară săruturi. 

Când Lynda se întinsese, sânii ieșiseră în evidență 
sub bumbacul alb şi Kent crezu că moare de dorinţă. 

— Mulţumesc că m-ai ajutat, zise ea. 

— A fost o plăcere. Acum mă duc acasă să mă 
schimb și voi reveni peste o oră. E bine? 

— Excelent. Îţi place hot-dog? 

— Hot-dog? 

Kent avu sentimentul neplăcut că situaţia îi scapă 
de sub control. În timp ce lucra, făcuse un inventar 
rapid al congelatorului său și al pivniţei. O specialitate 
de somon cu șampanie, sau o friptură de vită cu un 
sauvignon... dar hot-dog? În sfârșit... 

— Îţi mulţumesc din toată inima pentru ajutor, 
repetă tânăra femeie. 

— Am fost bucuros s-o fac. Chiar m-a distrat. 

Era sincer. Își împărțiseră sarcinile și lucraseră cot 
la cot toată după-amiaza, schimbând glume sau 
păstrând o tăcere relaxantă. Și de-a lungul orelor își 
dăduse seama că Lynda reprezenta mai mult decât o 
provocare pentru el. Îi aprecia umorul, voiciunea 
spiritului și se simțea bine cu ea, el care era 
întotdeauna în defensivă cu femeile. 

— Îmbracă niște blugi. Va fi doar un grătar în 
familie, în grădină, îi aruncă Lynda îndepărtându-se 
spre ușa bucătăriei. 

Se întoarse şi-i adresă un zâmbet strălucitor. 

— Pe curând, Kent. Suzanne și fetele vor fi și ele 
acasă. 


Uluit, Kent privi ușa roșie închizându-se. Se simți 
prins în capcană ca un debutant. 

Lynda se rezemă de uşă cu un zâmbet satisfăcut, 
părând a apune: „Așadar? Ce impresie îţi face să fii 
manipulat, Superman? ÎI determinase pe Kent să facă 
contrariul a ceea ce-și propusese! 

Triumfătoare, Lynda intră în baie cu pași uşori. 
Kent Berringer era un bărbat la fel ca ceilalți. N-avea 
nici o putere magică asupra ei. Dovada, își petrecuseră 
toată după-amiaza împreună și nici măcar o dată nu 
fusese prada unei dorinţe fulgerătoare. 

leșea de la duș, când auzi vocile nepoatelor și 
surorii ei. După ce-și puse halatul de baie, le întâlni în 
bucătărie. 

— Bună seara la toată lumea, cum a fost plimbarea? 

— Am văzut totul, răspunse Theresa lăsându-se să 
cadă pe scaun. 

Tânăra femeie elegantă și sofisticată care apăruse în 
pragul ușii la începutul acestei după-amieze era de 
nerecunoscut. Pete portocalii îi murdăreau bluza de 
mătase, dâre negricioase brăzdau taiorul ei de firmă. 
Din cocul sofisticat nu mai rămăsese decât un fel de 

coadă de cal menţinut de o sforicică. Semăna cu o 
menajeră de la periferie, la fel cum Kent, plecând, 
părea un american din clasa de mijloc. 

Grea zi pentru cei doi Berringer! constată Lynda. Să 
străbată cea mai mare grădină zoologică din regiune 
cu două fetițe, era cu siguranță ceva complet nou 
pentru Theresa, ca și tunsul unui gard viu pentru 
Kent. Totuşi, fratele și sora își înduraseră calvarul cu 
zâmbetul pe buze și se părea că se distraseră 
realmente. 

Îi cercetase pe Theresa și pe fratele ei, analizase 
felul cum vorbeau, cum se îmbrăcau și se purtau. 
Totul în ei respira rafinament, aristocrația vechilor 
familii. Motiv în plus să-l evite pe Kent Berringer. 
Pentru că Gerald Fisher aparținuse și el acestei 
categorii de oameni care crescuseră fără să fi avut 
niciodată de înfruntat probleme materiale, care 
păstrau mereu o atitudine indiferentă — chiar când 
investiţiile nefericite înghiţiseră toată moștenirea lor 
și împinsese familia în mizerie. Gerald fusese frumos, 
cultivat, fermecătror, extravagant și nostim. Dar la fel 
de iresponsabil pe cât era de irezistibil. 

Da, din păcate, Kent Berringer era reîncarnarea lui 
Gerald Fisher şi Lynda, spre deosebire de mama ei, nu 

era oarbă. Ea știa că trebuie să-și apere inima de acest 
bărbat. Ştia ce prăpastie exista la capătul acestei cărări 
aparent mărginite cu trandafiri. 

— N-am văzut urșii panda! Sunt încă în China. 

Protestele lui Maureen o readuseră pe Lynda la 
realitate. 

— Nişte hot-dog o să vă ajute să treceţi peste această 
dezamăgire? întrebă ea. 

Feţele fetițelor se luminară imediat. 

— Şi îngheţată? 

Lynda o privi pe Suzanne și primi un semn 
afirmativ. 

— Da. Theresa, vrei să rămâi la cină? Kent va fi şi el 
aici. 

Văzând surâsul complice al celor două pețitoare, își 
frecă mâinile. 

„Cine râde la urmă, râde mai bine, doamnelor“. 
Deoarece era sigură — când Kent va vedea cum sunt 
mesele în familia Fisher — o să-și ia picioarele la 
spinare. Și va scăpa definitiv de el! 

Capitolul 7 


— Eşti superbă în dimneaţa asta, afirmă Suzanne 
atunci când sora eu apăru în bucătărie, joi dimineaţă. 

— Eşti frumoasă, mătușă Lyndy! adăugă Ariel cu 
admiraţie. 

— Și miroși frumos, interveni Maureen când mătușa 
ei se așeză lângă ea. 

— S-ar spune că sunteţi surprinse, spuse Lynda 
turnându-și un pahar de suc de portocale. Mă îmbrac 
prost, de obicei? 

— Nicidecum, zise Suzanne luând loc lângă ea. 
Doar că în această săptămână ești încântătoare... puţin 
mai mult decât în fiecare zi. 

Lynda surprinse zâmbetul pe ascuns al surorii ei în 
timp ce aceasta cerceta cu o privire amuzată rochia 
de mătase de culoarea piersicii care-i înfrumuseţa 
silueta zveltă și-i punea în valoare pieptul. 

— Foarte frumoasă rochie, constată Suzanne. N-am 
mai văzut-o niciodată. 

Lynda se agită nervoasă pe scaun. Poate că ţinuta 
este prea elegantă pentru a merge la lucru? Privi 
pendula din faţa ei. Era prea târziu ca să se schimbe și 
nici nu dorea. Se simţea atât de bine în această rochie! 

— Am avut putin timp liber ieri. Am luat leafa și 
m-am gândit la faptul că garderoba mea avea nevoie 
să fie reînnoită. Ştii... trebuie să te îmbraci bine ca să 
reușești, zise ea ca să se justifice. 

— Şi pentru a duce poate o viaţă mondenă animată? 

— Asta n-are nici 0 ... 

Lynda se întrerupse. Să susțină că venirea lui Kent 
la cabinetul ei în fiecare seară la ora șase n-avea nici o 
legătură cu schimbările subtile în ţinuta și machiajul ei 
era inutil. Sora ei era prea perspicace. Această soră 
care făcea pe peţitoarea arbora o expresie din ce în ce 
mai triumfătoare, pe zi ce trecea. 

— Nu-i nevoie să mă suni ca să-mi spui că n-ai să vii 
la cină. Știu deja că n-ai să fii aici, spuse Suzanne. 

— N-am nici o intenţie să ies în seara asta, negă 
Lynda, întrebându-se de ce o încerca un vag sentiment 
de deceptie. 

— Bineînţeles, o ironiză sora ei. Kent a venit să te 
caute luni, marți și miercuri şi crezi că nu va veni 
astăzi? 

— Chiar dacă vine, nu voi ieși cu el. Sunt deja în 
întârziere cu munca mea şi în fiecare zi situaţia se 
înrăutățește. Nu-mi mai pot permite să pierd timpul. 

Și mai ales, Lynda era conștientă că familia ei avea 
nevoie de ea. Ca un soţ atent care își neglijează brusc 
soţia, Lynda se simţea vinovată că o lasă pe Suzanne 
singură să se descurce cu neastâmpăratele ei fetiţe în 
fiecare seară. Între cursurile din fiecare dimineaţă și 
după-amiezile la veterinar, sora ei avea zile lungi de 
muncă. 

— Tu ai nevoie de o companie seara, zise ea. Am să 
mă întorc direct acasă, îți promit. Mă voi putea 
întoarce la birou când fetele vor fi culcate. 

— Nu-i nevoie, dar îţi mulțumesc oricum, zise 
Suzanne adunând lucrurile și cărţile fetiţelor. Jay o să 
ne ducă să mâncăm pizza, astfel că, chiar dacă ai să te 
întorci acasă, va trebui să cinezi singură. 

Lynda era deja la ușă. Ea făcu stânga împrejur. 

— Jay? A venit și marţi, nu-i așa? Am impresia că te 
vezi destul de des cu domnul Holland, remarcă ea. 

Văzu o vie roşeaţă împurpurând obrajii surorii ei. 

— Se întâmplă ceva ce ar trebui să ştiu? 

— Poate, admise Suzanne cu o privire visătoare. 

O profundă neliniște o cuprinse pe Lynda. Nu voia 
să-şi vadă din nou sora retrăind infernul primei sale 
căsătorii. 

— Fii prudentă, murmură ea, regretând că n-are 
timp să-i spună mai multe. 

— Sunt mai matură și mai înţeleaptă și Jay nu 
seamănă deloc cu Rick, spune Suzanne. Pleacă, altfel o 
să întârzii. O seară bună. 


— Iar m-am lăsat dusă de nas, bombăni Lynda, 
urcând în mașina roșie. 

Îi permisese o dată mai mult lui Kent s-o ia cu el în 
loc să profite de absenţa Suzannei și a fiicelor ei 
pentru a-şi cumpăra un sandviș și a se consacra 
maldărului de dosare adunate pe biroul ei. 

În ritmul în care mergeau lucrurile, va trebui să 
lucreze toate zilele libere de la sfârșitul săptămânii, în 
timp ce, mulțumită întoarcerii domnului Kelsey, ar fi 
putut să-și acorde două zile întregi de odihnă pentru 
prima dată după două luni de zile. 

Kent îi invadase viaţa. Astfel, luni, încredinţase 
pacienţii adulți asociatului ei, pentru a se consacra 
mai bine specialităţii ei: examinarea copiilor. Cu toate 
că aceasta implica mai multă muncă, era una din 
sarcinile ce-i plăceau. În consecinţă, totul părea să 
meargă cum nu se putea mai bine în mica ei lume... 
până când Kent a apărut la ora închiderii! Era 

încredințată că-l descurajase pe frivolul Kenton 
Berringer! Mai întâi, îl făcuse aproape să moară de 
epuizare în grădină, apoi îl supuse torturii grătarului 
familiei Fisher. Și la sfârșit, singurul sărut de noapte 
bună pe care-l primise îi fusese dat de Ariel și 
Maureen. 

Când, după masă, el îşi manifestase intenţia de a 
mai întârzia, îl anunţase să-și va petrece seara la 
cabinetul ei şi plecase. O dată ajunsă la birou, se 
cufundase în munca ei, convinsă că episodul era 
încheiat. 

Kent nu era făcut pentru ea, la fel cum ea nu era 
făcută pentru el. Ziua lui petrecută la familia Fisher 
trebuia să-i fi dovedit că ceea ce împărtășiseră în ajun 
nu fusese decât un accident. 

Departe de asta! 

După aceea, perseverentul Kent trecuse în fiecare 
seară s-o ia, ea spusese nu, el insistase şi câteva minute 
mai târziu, rulau spre Trafalgar Square. 

Se stabiliseră plăcute obiceiuri între ei. După o cină 
împreună, Kent se alătura formaţiei de muzicieni 
pentru spectacol. În pauză, o însoțea pe Lynda în hol, 
o săruta până o făcea să-și piardă răsuflarea și pe urmă 
o urca într-un taxi care o ducea la biroul ei. Nici mai 
mult, nici mai puţin. 

Îndată ce Kent se așeză la volan, îl întrebă: 

—De ce continui să vii după mine? 

— De ce? 

Zâmbetul lui Kent dispăru. 

— Nu mai sunt sigur, mărturisi el după câteva 
secunde. Ştiu numai că nu pot renunţa la ceea ce a 
început între noi. 

— Nu este nimic între noi, susținu Lynda. De ce nu 
vrei să recunoști? 

— Pentru că nu este adevărat. În pofida a ceea ce 
crezi despre mine, sunt onest. Crede-mă pe cuvânt, 
între noi se leagă ceva... 

Profitând de un stop, Kent se întoarse spre ea. 

— Şi îmi place să termin ceea ce am început. 

— Şi dacă eu spun că s-a sfârșit? îl sfidă Lynda, 
simțindu-se din ce în ce mai stânjenită sub privirea 
albastră ca safirul care părea că vrea să-i citească în 
adâncul sufletului. 

— N-am să te las s-o faci. 

— Poftim? 

Lynda era inmărmurită de atâta încăpățânare. 

— Tu nu respecţi niciodată sentimentele celorlalţi? 

— Ba da, tocmai, răspunse cu blândeţe Kent, 
demarând. Lynda, dacă vrei într-adevăr să te las în 
pace, nimic din ce aș putea face nu te va împiedica să 
rămâi la birou seara. Știu că ești foarte încăpăţânată și 
că nu poti fi obligată să actionezi împotriva voinţei tale. 

— Nu ţin neapărat să cinez cu tine, afirmă Lynda 
fără prea mare convingere. 

Drept răspuns, Kent ridică o sprânceană și zâmbi. 
Ea trebui să-și muște buzele ca să nu zâmbească și ea. 

— De acord, admise ea, o cină rafinată la Trafalgar 
Square este mai atrăgătoare decât un sandviș la birou 
sau o conservă de ton acasă. 

Un rest de independenţă o forță să adauge: 

— Dar trebuie neapărat să mă întorc să lucrez după 
cină. 

Kent fu cât pe ce să izbucnească în râs. În fiecare 
seară, Lynda voia să plece imediat după cină şi în 
fiecare seară o convingea cu ușurință să rămână puţin 
mai multă vreme. 

— O să asiști totuși la prima parte a spectacolului? o 
întrebă el ca în fiecare seară. 

— Numai dacă îmi promiţi că n-o să încerci să mă 
reții după aceea, se tocmi Lynda, întrebându-se de ce 
nu găsise încă modalitatea de a rezista acestei voci 
vibrând de speranţă și tandrete. 

— Dar ai întârzia şi mai mult dacă aș încerca să te 
conving. 

— Nu ţi-a spus nimeni că ești de o vanitate 
fantastică? 

Râsul lui Kent, vesel, viril și sigur de sine, trezi 
emoţii contradictorii în Lynda. O parte din ea îi striga 

să nu se încreadă în el. Cealaltă parte era cucerită și 
ardea de dorinţa de a se arunca în braţele acestui 
bărbat seducător fără să ţină seama de consecinţele 
unui asemenea elan. 

În acest moment, speriată de gândurile ei, Lynda se 
redresă brusc în scaun. Nu! sentimentele ei pentru 
Kent nu erau atât de puternice. 

— S-a întâmplat ceva? Se neliniști Kent, care 
observase agitația subită a însoţitoarei lui. 

„Da. Tu. Noi“, fu cât pe ce să-i răspundă. 

— Mergi prea repede. 

— Eu respect limita de viteză. Cincizeci pe oră, nu 
mai mult. 

Ea vru să se convingă că nu-i plăcea Kent 
Berringer... Că nici măcar nu-l aprecia... În sfârșit, da, 
poate. De altfel, era imposibil să rămână indiferentă în 
faţa unui bărbat atât de fermecător și atent. Și n-ar fi 
răspuns cu atâta înflăcărare săruturilor lui dacă n-ar fi 
simtit nimic pentru el. 

Dar, cu siguranţă, nu era vorba decât să o simplă 
atracţie fizică! Da, asta era: reacţiona doar ca oricare 
femeie în faţa unui bărbat seducător. Nimic mai mult. 
Dragostea adevărată, nu se naște în mai puţin de o 
săptămână și acest sentiment nu va putea să se 
dezvolte între două persoane atât de opuse cum erau 
ea şi Kent. 

Lynda nu-și dăduse seama că își frământa mâinile 
până când Kent nu i le acoperi cu palma lui mare. 

— Ceva te frământă, constată el. Ce este? 

— Vorbeşte-mi despre Jay Holland, se bâlbâi ea 
profitând de primul subiect de conversaţie care îi 
trecu prin minte. Se vede des cu Suzanne, în ultimul 
timp. 

— Vrei să știi dacă este demn de stimă? 

Lynda clătină din cap, ușurată că-i reuşise 
diversiunea. 

— Nu vreau ca Suzanne să fie nefericită. 

— Nu mai este o copilă, zise Kent repetând fără să 
ştie ceea ce Suzanne îi reamintise chiar în dimineața 
aceea. Tu vorbeşti mai mult ca o mamă decât ca o 
soră. 

— Obișnuinţa, admise Lynda din vârful buzelor. Joc 
acest rol de când avea şase ani. 

— Chiar și părinţii trebuie să facă niște concesii, 
zise Kent făcându-se din nou ecoul Suzannei. Dar 
dacă asta te poate linişti, am să-ţi vorbesc despre Jay. 
Am fost la cercetași împreună, apoi am frecventat 
aceași universitate. Este un strălucit agent de schimb, 
n-a fost niciodată căsătorit, iar cazierul lui judiciar 
este nepătat. În plus, copiii și câinii îl adoră. Acum te 
simţi mai bine? 

— Ar trebui, zise încet Lynda, reflectând la cele 
auzite. Dar câinii şi copiii nu sunt întotdeauna cei mai 
buni judecători. Ce cred ei despre tine, de exemplu? 

Kent începu să râdă. 

— Nici unul nu m-a mușcat. 

Ştia cum stăteau lucrurile între el și copii. Ariel și 
Maureen își disputaseră genunchii lui Kent toată 
seara de duminică. Ele se așezaseră alături de el la 
masă și-i povestiseră în amănunt vizita lor la grădina 
zoologică. 

Avusese o răbdare de înger. Văzându-l citind o 
poveste celor două fetiţe cuibărite lângă el după masă, 
Lynda fusese profund emoţionată. 

Dar câinii și copiii îl adoraseră și pe tatăl ei. Gerald 
se purtase și el minunat cu copiii, tandru, nostim şi 
afectuos. Dar nu fusese cel mai minunat dintre 
părinţi, dovedindu-se incapabil să dea familiei lui sta- 
billitate sau siguranţă. Două lucruri esenţiale pentru 
un copil. 

Și de asemenea, pentru o femeie. 

În ciuda eforturilor ei, mama Lyndei nu-și putuse 
ascunde neliniștile şi decepțiile în faţa fetei mai mari. 
Atacul de inimă care o răpusese atât de brusc, o 
scutise să-l vadă pe Gerald Fisher neglijându-și familia 
și eșuând din ce în ce mai des în acţiunile lui 
imprudente. 

— Eşti foarte tăcută, constată Kent împingând ușa 
grea a restaurantului. Încetează să te frămânți 
pentru sora ta. Jay este un tip grozav, îți dau 
cuvântul meu. 

— Este ciudat, nu sunt deloc liniștită, glumi ea 
încercând să alunge amintirile urâte ale copilăriei. 

— Totuși, mă străduiesc să-ți spun că sunt onest, 
respect legile și sunt demn de încredere. 

— Şi ai fost cercetaș, adăugă ea strecurându-se în 
boxa lor obișnuită din apropierea scenei. Câte insigne 
ai căpătat? 

Kent zâmbi şi se instală lângă ea. 

— Vino la mine mai târziu și am să ti le arăt. 

— Cercetașii din America o să ţi le ia înapoi când vor 
afla că le foloseşti ca momeală ca să atragi femeile în 
apartamentul tău! glumi ea. 

Foarte teatral, Kent se bătu pe piept. 

— Ar trebui să-ţi fie rușine. Cum poţi să-mi atribui 
intenţii urâte? Eu nu mă gâdeam decât să-ți arăt 
insigna mea de aur. 

— Bineînţeles, îl ironiză ea, izbucnind în râs. 

De fapt, atunci când încetă să protesteze și să se 
lamenteze pentru timpul pe care l-ar fi petrecut 
muncind, îi plăcea la nebunie compania lui Kent. Să 

petreacă seara cu el, era o adevărată fericire. Era 
inteligent, nostim și prevenitor. Un perfect gentelman. 
Şi atât de frumos, încât stârnea invidia tuturor 
femeilor din restaurant. În plus, cânta dumnezeiește la 
saxofon... 

În toate serile, el îi dedica ultima bucată din prima 
parte a spectacolului, Dreamsville. Ea se obișnuise să 
fie centrul atenţiei tuturor clienţilor și în fiecare seară 
se lăsa fermecată de duioasele intonaţii ale melodiei, 
gata să regrete că trebuie să plece. 

În fiecare seară, trebuia să facă apel la toată voința 
ei ca să nu rămână până la sfârșitul spectacolului, mai 
ales când Kent o săruta făcând-o să-și piardă capul. Și 
cu cât treceau zilele, cu atât voinţa tinerei femei 
slăbea... 

Capitolul 8 


După ce-și agăța bluza pe umerașul din birou, Lynda 
își privi ceasul. Încă cincisprezece minute. Își scoase 
clama care-i ţinea părul şi alergă în cabinetul de toaletă. 
Avea cinciprezece minute să se pregătească, cincisprezece 
minute până când Kent Berringer venea s-o ia. 

În realitate, n-avea nici o certitudine. Seara 
precedentă când o urcase în taxi, Kent nu-i vorbise 
despre o revedere. Nu-i spusese nimic nici în celelalte 
seri, totuşi venise la ora șase fix toată săptămâna. De 
ce ar fi altfel în această seară? 

— Pentru că în această seară admiţi că te bucuri 
să-ți petreci seara cu el și te temi că nu va veni, își 
spuse cu voce tare, periindu-se în oglindă. 

Își pieptănase deja părul care-i cădea în valuri suple 
pe umeri și o să-l lase așa pentru că ştia că așa îi place 
lui Kent. 

Cu fondul de ten într-o mână, făcu o pauză. N-avea 
nevoie să adauge roşu pe pomeţi. Era deja roșie de 
surescitare. 

— Ce ţi se întâmplă? întrebă ea pe femeia din 
oglindă, temându-se de răspunsul pe care-l știa deja. 

Agăţată pe un umeraș, rochia pe care o cumpărase 
la prânz aștepta. Furoul de mătase albastră ca cerul 
fusese cumpărat de la solduri, dar ar fi plătit oricât, 
atât de mult o cucerise croiala lui îndrăzneață. Kent o 
s-o adore. 

— Doamne, Dumnezeule! 

Lynda se prinse de lavabou ca să nu se clatine. Se 
îmbrăca pentru a-i plăcea lui Kent. Se gândea la el 
în fiecare secundă, îl visa în fiecare noapte. Și cina 
din seara asta fusese singura ei preocupare toată 
ziua. 

Proasto! îi aruncă ea femeii din oglindă. 

Ea desfăcu primul nasture al bluzei. Proasta știa că 
ar face mai bine să se pregătească dacă voia să fie gata 
la timp, dar femeia raţională se neliniști să vadă că se 
bizuia pe Kent să-i înfrumuseţeze ziua. 

— Ştie cum să satisfacă o femeie, zise „proasta“ cu 
un surâs visător. 

Femeia rațională fu cât pe ce să aibă un atac. 

Ignorând starea lamentabilă a spiritului și a 
nervilor ei, Lynda își retuşă machiajul și pulveriză din 

parfumul pe care-l cumpărase chiar în acea zi. Apoi, 
îmbrăcând noua ei rochie, retrăi în gând fiecare clipă 
din seara trecută. 

După ce-i fermecase simţurile cu melodiile lui 
languroase, Kent se întorsese la ea. În loc s-o conducă 
la taxiul pe care-l comanda în fiecare seară, o 
condusese într-un mic birou. 

— Fără sărutări de noapte bună în parcaj seara asta, 
o anunţă el, înlănțuindu-i talia. Acesta nu-i un rămas 
bun convenabil. 

Prizoniera focului care ardea în ochii lui albaștri, ea 
înclină capul şi, ca și cum nu aștepta decât acordul ei, 
Kent se aplecase spre ea. 

Ea închisese ochii, așteptând cu nerăbdare sărutul 
magic care reușea întotdeauna s-o ducă într-un vârtej 
de voluptate. Dar Kent se mulțumise să-i atingă ușor 
gura cu buzele în timp ce mâinile lui trasau cercuri de 
foc pe șoldurile Lyndei. 

— De la începutul serii mi-am dorit asta, șoptise el, 
muşcându-i în joacă buzele. Şi asta... 

Îi sărutase gropița din obrazul stâng, apoi 
pleoapele. 

— Fiecare bucăţică din această mâncare cerească, 
fiecare înghițitură din acest vin ameţitor îmi stârnește 
dorinţa să te devorez, murmurase el înainte de a pune 
stăpânire pe buzele tinerei femei. 

Lynda îi răspunsese cu pasiune. Dorinţa ei 
exacerbată de așteptare o călăuzise să-și strecoare 
mâinile sub haina lui neagră, să-i deschidă un nasture 
de la cămașă, să savureze căldura și dulceaţa pielii lui 
Kent... 

Atunci, el gemu sub mângâierea dintilor ei și ea se 
simti luând foc. Cu o mână nerăbdătoare, îi deschise 
alti doi nasturi ai cămășii. 

Kent o condusese spre canapea. Urmându.-l, ea îi 
aminti fără vlagă: 

— Taxiul meu... 

— Mai sunt zece minute, îi spusese el cu o voce 
bizară, întinzând-o pe pernele moi. 

Îi deschisese bluza, apoi îi sărutase începutul unui 
sân. Mâinile lui se închiseseră apoi pe sânul rotund 
pentru a-i aplica cea mai dulce dintre torturi. 

Nimic din trecutul Lyndei n-o pregătise pentru 
minutele încântătoare care urmaseră. Nu avusese 
nevoie de o oglindă, de data asta, ca să știe că obrajii 
îi erau roșii, că ochii îi străluceau... 

Kent nu era poate bărbatul ideal, dar era singurul 
care ştiuse cum să elibereze în ea senzualitatea pe care 
încerca s-o înăbușe. 

— Nu este decât o paranteză, îi aminti ea cu 
severitare „proastei“ cu obrajii roșii care-i zâmbea în 
oglindă. 

Putin mai târziu, Kent rămânea tablou și fluiera se 
admiraţie. 

— Eşti splendidă, șopti el luând-o în braţe și să 
nu-mi spui că vrei să rămâi să lucrezi, altfel nasul tău 
va crește ca cel al lui Pinocchio când minte. 

— Nasul meu va rămâne așa cum este, răspunse ea 
cu un zâmbet uşor. 

Îndoielile și temerile care o torturaseră câteva 
minute mai înainte se spulberară în faţa zâmbetului 
admirativ al lui Kent. Flacăra arzătoare care făcea să- 
i strălucească ochii de safir îi încălzea inima și 
simţurile dându-i delicoasa impresie că este iubită și 
admirată. 

— Cu atât mai bine. Îl ador așa cum este. 

Kent o sărută pe vârful nasului. 

— Îmi place aproape totul la tine. 

— Aproape? 

— Totul, în afară de insistența ta de a munci, mai 
degrabă decât de a ieşi cu mine, murmură Kent lângă 
buzele ei deja fremătânde. 

— Eu n-am vorbit de muncă în seara asta, îi reaminti 
ea încet. 

Deja primii fiori de dorinţă îi străbăteau corpul... 
simțind că cedează, își înnodă brațele în jurul gâtului 
lui Kent și se predă fără rezervă gurii lui flămânde. 

Dar... nu era nici locul nici timpul să dea frâu liber 
pasiunii lor, așa încât Kent se îndepărtă încet și 
depuse un sărut cast pe fruntea ei. 

— Vei veni cu mine în seara asta? 

Cu toate că nu era sigură de ce accepta cu adevărat, 
Lynda clătină din cap. 

— Să-mi iau geanta, zise ea dându-se înapoi cu pași 
nesiguri. Este în biroul meu. 

Kent aşteptă, intrigat și tulburat. Seara asta era 
altfel decât celelalte seri. Simţea că în Lynda avusese 
loc o subtilă metamorfoză. Asta ţinea oare de furoul ei 
albastru deschis, decoltat, mulat ca o a doua piele, ale 
cărui falduri nu cereau decât să alunece de-a lungul 
corpului gol? 

Poate. Dar, de fapt, adevărata diferenţă ţinea mai 
puțin de îmbrăcăminte cât de un fel de lumină inte- 
rioară, de bucuria care iluminase faţa tinerei femei 
când îi deschisese ușa. Kent înţelegea acum că încă de 
la început visase s-o vadă pe Lynda radioasă. Pentru el. 
Din cauza lui. 

Cât de departe i se păreau acele ore în care nu-i făcuse 
curte tinerei femei decât ca o provocare, cu singurul scop 
s-o facă să abandoneze fortăreaţa în care se refugiase! 

Cât de departe i se păreau de asemenea 
momentele când — mereu ca o provocare — vrusese să 
dovedească acestei doctorițe cumpătate că măscăriciul 
pe care-l văzuse în el era exact bărbatul la care visase! 

Cu siguranță, reușise să câștige pariul: Lynda nu 
mai tăgăduia atracţia ei pentru el.... Se dezvăluise, 
acceptase să se arate femeie — îndrăgostită? — 
împodobită în furoul ei albastru și cu ochii plini de 
stele... 

Kent începu să măsoare sala de așteptare, din ce în 
ce mai nervos. Descoperise o femeie pe care o putea 
iubi și care-i împărtășea sentimentele. Această femeie, 
spre deosebire de cele care o precedaseră, nu-l iubea 
decât pentru el însuși: nu-i cunoştea nici adevărata 
profesie, nici familia. 

Se iîndrăgostise de adevăratul Kent Berringer, 
bărbatul lipsit de averea lui, de statutul social și de 
semnele exterioare ale reuşitei. 

Da, Kent avea la îndemână iubirea atât de așteptată. 
Și, în mod curios, se simţea vinovat și nesatisfăcut. 

— Sunt gata, anunţă brusc Lynda în spatele lui. 

El îşi compuse un zâmbet larg, se întoarse spre 
tânăra femeie și deschise braţele. 

— Vino la mine adorabilă, doamnă. 

Spre marea lui încântare, alunecă în brațele lui fără 
cea mai mică ezitare. 

Temându-se totuși să nu se răzgândească în ultima 
clipă, o conduse în stradă, o făcu să se urce în mașina 
lui şi demară rapid. 

— Eşti grăbit? îl întrebă Lynda. 

— Nu-mi place să-mi pierd timpul. 

— Ţie? 

El râse ironic, dar se hotărî să insiste asupra acestui 
subiect. 

— Ceva mă intrigă, observă ea. Am remarcat că 
Trafalgar Square este plin în fiecare seară, chiar în 
timpul săptămânii. Este uimitor pentru un restaurant 
care abia s-a deschis. 

— Este cea mai bună investiţie pe care am făcut-o 
vreodată... 

— Este al tău? 

Kent se blestemă. Fusese cât pe ce să dezvăluie că 
el fusese cel care sugerase consiliului de administraţie 
de la Capital City Bank, familia lui, să cumpere acest 
restaurant. 

— Nu sunt decât unul dintre numeroșii acționari, 
mormăi el. 

— Frumoasă afacere, îl complimentă Lynda. Asta îţi 
aduce un venit și un loc unde să cânți... 

— Ei n-au nici o obligaţie să mă angajeze, preciză el 
în defensivă. 

El redactase un document în acest scop, pentru a fi 
sigur că trupa Berringer nu-și datora succesul decât 

talentului ei și nu situaţiei șefului ei. Oricum, dacă n-ar 
fi făcut-o, mama lui ar fi insistat ca o clauză identică să 
figureze în contractul de finanțare. Patricia Berringer 
vedea cu ochi răi cariera muzicală a fiului ei și nu 
pierdea niciodată ocazia să-i pună bete în roate. 

Fiindcă fiecărui Berringer i se îngăduia să cânte la 
un instrument, dar numai în particular și cu condiția 
să abordeze repertoriul clasic. Nu se punea problema 
să-i distreze pe alţii. Mai cu seamă interpretând jaz... 

Kent înjură în sinea lui. După tot acest timp, îi fierbea 
sângele în vene întotdeauna când se gândea la certurile 
cu mama lui. După liceu, pornise la drum în căutarea 
gloriei și norocului, cu saxofonul în mână. Nu uitase 
niciodată privirea triumfătoare a Patriciei când 
revenise acasă, cu capul plecat. Faptul că se hotărâse 
să se lanseze într-o carieră juridică n-a liniștit-o pe 
mama lui; ea ar fi vrut să-l vadă perpetuând tradiţia 
familiei la Capital City Bank. Totuși, el rezistase și 
obținuse diploma de avocat, refuzând cu încăpățânare 
orice ajutor financiar din partea familiei. 

— Ei ne-au angajat pentru că umplem sala. Eu sunt 
bun, foarte bun, declară el cu vehemenţă. 

— Da, este evident, acceptă Lynda, surprinsă de 
mânia care vibra în vocea însoţitorului ei. 

Această plăcută aprobare îl adusepe Kent la 
realitate. El își ceru iertare. 

— Îmi pare rău, m-am lăsat dus de mânie. Sunt 
foarte susceptibil în legătură cu acest subiect. 

— N-ar trebui. Cum ţi-am spus, ești un excelent 
muzician şi nu sunt singura care o gândește. 

El zâmbi. 

— Da, sunt irezistibil. Femeile mă adoră. 

Lynda avu un râs ironic. 

— Ele te iubesc mai puţin decât te iubeşti tu însuţi! 
Dar un filozof a spus că cel care este îndrăgostit de el 
însuși este sigur că n-are rival. 

Kent deveni rigid. 

— Am oare un rival? întrebă el pe un ton fals 
indiferent. 

În timp ce privea casele defilând, Lynda răspunse 
cu o nonşalanţă studiată. 

— Nu cred. Și tu? Ti-a sărit cineva de gât recent? 

Un val de ușurare copleși inima lui Kent. Se miră 
de neliniștea cu care așteptase răspunsul Lyndei. 

— Tu ești singura care mi-a sărit de gât. 

— Nu-i adevărat! 

— Ba da. 

Zâmbetul lui Kent era senzualitate pură. Lynda își 
simți pulsul accelerându-se. 

Kent îi explică. 

— Femeile știu că cel mai bun mod de a atrage 
atenţia unui bărbat este să-i reziste. Tu, doctore 

Fisher, îmi reziști cu încăpățânare. Concluzia: încerci 
să mă seduci de când ne-am cunoscut! 

Lynda izbucni în râs. 

— Adevărul te face să râzi? 

Kent luă un aer ofensat, dar ochii îi trădau 
amuzamentul. Râsul Lyndei spori. 

— Ajunge! exclamă el fără să obțină vreun rezultat. 

Atunci, opri mașina într-un scrâșnet de pneuri. 

— Foarte bine... Nu mi-ai dat de ales... 

EI îi luă faţa în palme și-i înăbuși râsul cu un sărut. 
Foarte repede, tânăra femeie uită de tot. Contau doar 
buzele fierbinţi care-i sărutau gura, degetele 
drăgăstoase care i se plimbau pe ceafă într-o 
mângâiere voluptuoasă. 

Când Kent se îndepărtă, era toată numai foc și 
pasiune. Ridică spre el ochii voalaţi de dorință. Vocea 
virilă, călduroasă, o învălui ca o mângâiere. 

— Mor de foame... 

— Atunci, am face bine să plecăm, nu există nici un 
ospătar la vedere, sugeră ea, încă ameţită de 
senzualitatea buzelor lui Kent. 

Kent demară. Parcurseră câţiva kilometri în tăcere, 
fiecare încercând să-și revină în fire. Brusc, Lynda 
încruntă sprâncenele, remarcând că ieşiseră din oraș. 

— Unde mergem? 

— La Grandville, nu ţi-am spus? 

— Nu. Seara asta nu cânţi la Trafalgar Square? 

— Hanul din Grandville este deosebit de agreabil. 
Sunt sigură că o să-ți placă, răspunse Kent. 

El ştia absolut sigur că n-o avertizase pe Lynda de 
schimbarea programului. S-o pună în fața faptului 
împlinit i se păruse cea mai bună soluţie căci, pentru 
un motiv straniu, această încăpățânată se simţea 
întotdeauna obligată să spună că nu-l dorea... 

„Sper să nu te înșeli, bătrâne, altfel vei trece drept 
cel mai mare imbecil de pe pământ“, îl avertiză vocea 
raţiunii. 

— Nu-i nici o problemă cu Trafalgar Square, 
răspunse el în fine. Contractul nostru s-a încheiat 
aseară. 

— Şi începi la Hanul din Grandville? 

Kent îşi blestemă conştiinţa care se zbuciuma ca a 
lui Gemini Criket pe umărul lui Pinocchio. 

— Trupa Berringer nu mai are angajament timp de 
câteva săptămâni, zise el din vârful buzelor. 

— Poţi să-ți permiţi să rămâi atâta timp fără să 
lucrezi? 

Kent avea ocazia visată să-i spună tot adevărul. Dar 
momentul era prost ales. Era încă prea devreme. 
Experienţa îl învățase să se ferească de femeile care, 
adeseori, nu fuseseră atrase decât de bogăţia și poziţia 
lui socială. 

Nu că s-ar fi gândit că Lynda este atât de interesată 
— chiar dacă ea îi dăduse de înţeles că un muzician de 
restaurant nu era partenerul pe care-l spera. Dar, cu 
toate că atitudinea ei arăta că acordă din ce în ce mai 
puţină importanță aparenţelor pentru a se interesa 
mai mult de calităţile umane ale lui Kent, acesta 
prefera să amâne momentul mărturisirilor. 

lată de ce voia să dispună de încă puţin timp ca 
să-și asigure un loc deosebit în inima tinerei femei. În 
seara asta, va rămâne un simplu muzician trăind din 
contracte neregulate. 

— Am alte surse de venituri, îi răspunse el Lyndei, 
repetând în gând că, la urma urmei, nu minţea. 

Capitolul 9 


— Ți-am spus că acest loc o să-ţi placă, spuse Kent 
în timp ce Lynda admira portalul de piatră care ducea 
la vechiul han. 

Se hotărâseră să facă o plimbare înainte de cină. 
Construit ca un sat din Noua Anglie, Grandville oferea 
un contrast frapant cu marele oraș zgomotos aflat la 
doar cincizeci de kilometri. Aici, timpul părea că se 
oprise cu o sută de ani mai înainte, atunci când viața 
era mai simplă, mai liniștită și infinit mai plăcută. 

Vechi felinare luminau străzile mărginite de pomi, 
în lungul cărora se ridicau case de piatră și de 
cărămidă. 

Lynda inspiră adânc parfumul care înmiresma aerul 
nopții. Un zâmbet mulțumit îi lumina fața. 

Totul este splendid! Mi-ar fi plăcut să mă anunti 
dinainte unde mă inviti la cină. 

— Ai fi refuzat și aş fi fost obligat să te răpesc 
aruncându-te pe umăr ca un om al cavernelor, replică 
Kent râzând. 

— Putea fi interesant. 


Lynda zâmbi întâlnind privirea surprinsă a 
însoțitorului ei. 

— În ce măsură vrei ca această seară să fie 
interesantă? o întrebă el, cu un aer fals degajat. 

Ea roşi când intrară pe ușa hanului. 

— Am să-ţi fac un proces dacă ai să mă lovești ca să 
mă târăști într-un loc al pierzaniei. 

— Un Berringer rămâne întotdeauna civilizat, 
răspunse Kent foarte demn. 

— Chiar o oaie rătăcită ca tine? 

Kent îi șopti la ureche: 

— Dacă ai fi inconștentă, situaţia şi-ar pierde tot 
farmecul. 

Lynda tremura încă de surescitare când îl urmară 
pe șeful de sală până la masa lor. Două zile mai 
înainte, ar fi fost îngrozită ca Kent să evoce 
posibilitatea unei intimităţi fizice între ei. În această 
seară, dimpotrivă, trupul ei palpita de dorință și de 
nerăbdare, mintea ei trădătoare se încăpățâna să-i 
sugereze imagini delicioase care o împiedicau să se 
concentreze asupra meniului. 

— Pentru noi. 

Kent ridică paharul. 

— Seara asta este un nou început, zise el cu o voce 
senzuală în timp ce privirea lui făgăduia mii de 
promisiuni. 

Văzând surâsul luminos al Lyndei, își simţi inima 
tresărindu-i de bucurie. În loc să se împotrivească 
atracției dintre ei, ea se bucura. Cel puţin așa credea 
el că înţelege. 

Lynda nu fusese niciodată atât de frumoasă și 
licărul care dansa în ochii ei nu era numai reflexul 
luminii lumânărilor. El era cel care aprinsese această 
licărire și ar fi vrut s-o vadă strălucind toată viaţa. 

Luă mâna Lyndei și o duse la buze. 

— Este un nou început, nu-i așa? insistă el. 

— Da... 

Auzind această voce răgușită, Kent blestemă toată 
civilizația. S-o arunce pe Lynda pe umăr și să alerge să 
se încuie într-una dintre camerele de la etaj ar fi fost 
mult mai interesant, decât să rămână aşezat cuminte 
pe scaun pe durata unei cine interminabile. 

— Încă puţină şampanie? 

Lynda își privi paharul aproape gol. Totuși, crezuse 
că doar își muiase buzele în licoarea efervescentă. 

— Avem ceva de sărbătorit, anunţă Kent umplându-i 
cupa. 

Fl făcu o pauză și o învălui într-o privire care o făcu 
să vibreze din cap până în picioare. 

— Dat fiind că nu lucrez în seara asta, noaptea este 
a noastră. 

Lynda fu cât pe ce să scape lingura cu supă pe care 
o ducea la gură. Ar fi schimbat bucuroasă anii de 
experiență profesională pe măiestria unei conversații 
galante: bărbatul cel mai seducător din lume îi dădea 
de înţeles că puteau să-și petreacă noaptea împreună; 
era exact ce voia ea, dar spre marea ei disperare, nu 
știa cum să i-o spună: 

Ea murmură: 

— O să-mi lipsească muzica ta. 

Kent suspină în adâncul lui de ușurare. Nu se 
înşelase. În puţine cuvinte, Lynda spusese da. 

— Vor exista alte ocazii. Îţi promit, îi răspunse el cu 
o voce joasă. Îmi ţin întotdeauna promisiunile. Nu 
ti-am promis o seară deosebită într-un restaurant 
încântător? 

— N-ai minţit, admise ea surâzând ospătarului care 
Je aducea mâncarea. 

De fapt, puţin se sinchisea ce mânca. Toată fiinţa ei 
era concentrată asupra lui Kent Berringer, asupra vocii 
lui profunde și mângâietoare, a privirii lui călduroase 
a parfumului său picant ametitor. 

În timpul cinei, Lynda se surprinse întinzând mâna 
tot mai des către cupa de șampanie. Repeta greșeala 
care o condusese să se abandoneze în brațele lui Kent 

cu o săptămână în urmă... „Era într-adevăr o 
greşeală“, se întrebă femeia îndrăgostită din ea. 

Lynda răspunse nu din toată ființa ei. Năvălirea lui 
Kent în viaţa ei îi permisese să-și reamintească faptul 
că era femeie, că putea să placă. Adora această 
senzaţie, la fel cum îi plăcea să citească admiraţia și 
dorinţa în ochii albaștri ai lui Kent. 

— Un desert? întrebă ospătarul. 

— Pentru mine nu, mulțumesc. 

Kent își înăbuși un alt suspin. De nerăbdare, de 
data asta. Doar câteva minute încă de conversaţie 
banală, aşezaţi la această masă şi își va pierde capul! 
Lynda nu părea să încerce acest sentiment de exaltare 
și de frustrare. Cum putea fi atât de calmă când el se 
topea de dorinţă? 

Dacă se gândea bine, venirea la Hanul din Granville 
nu fusese o idee bună. Un restaurant zgomotos din 
centrul orașului ar fi fost mai sigur. Kent nu s-ar fi 
chinuit întrebându-se cum s-o determine pe Lynda 
să-și petreacă noaptea acolo. 

De altfel, cu alte femei, acest gen de întrebare nici 
măcar nu se pusese: cina la lumina lumânărilor 
implica o noapte la hotel. Era o practică mondenă. 

Dar Lynda Fisher nu era ca celelalte femei. 

El îi propuse prin urmare, în chip de preludiu, o 
plimbare prin parc. Îndată ce fură departe de luminile 


118 


hanului, el o atrase sub un copac și o sărută. 
Răspunsul tinerei femei fu atât de pasionat, atât de 
spontan, încât fu cât pe ce să uite că era un bărbat 
civilizat. 

— AŞ vrea ca această seară să nu se termine 
niciodată, șopti el sărutând un obraz dulce ca pielea 
de piersică. 

— Nu este obligatoriu să se termine deja... șopti 
Lynda. 

Cu inima bătând, el se îndepărtă ușor pentru a 
întreba ochii căprui ai însoțitoarei lui. 

— Eşti sigură? 

Lynda clătină din cap. Nebun de bucurie, o ridică 
în braţe. 

— Dar ce faci? exclamă ea. 

— Fac seara „interesantă“, strigă el mergând cu pași 
mari spre intrarea hanului. 

— Nu-i interesant, este jenant protestă Lynda. Lasă-mă 
jos imediat. 

— Nu. Eu găsesc asta romantic. 

Lynda crezu că moare de rușine văzând mai multe 
perechi ieșind din han. Kent nu-și slăbi strânsoarea 
din acest motiv. 

— Zâmbeşte, îi şopti el, zâmbind el însuși fericit. 

Cu o voce de stentor, el adăugă: 

— Aveai dreptate, scumpo. Este un mod minunat de 
a sărbători prima noastră aniversare. 

Această declaraţie aduse un suspin visător pe 
buzele recepţionerei. Ea îi întinse o cheie lui Kent, 
care îi mulțumi făcând cu ochiul și se avântă pe scară. 

Când ajunse la etaj, Lynda nu se mai prefăcu că 
rezistă. Palma ei apăsată pe pieptul lui musculos 
deveni mângâietoare, buzele dulci se întredeschiseră 
într-o tulburătoare invitaţie care-l făcu pe Kent să-și 
piardă capul. 

Reuși totuși să străbată culoarul, fără să înceteze să 
soarbă din izvorul cu savoare de fruct al buzelor ei 
roșii. O dată ajunși în cameră, o lăsă să alunece pe podea 
și o reținu lângă el cu o mână lipită pe mijlocul ei. 

— lată de ce îmi pierd timpul cu tine: îmi place când 
îmi reziști, spuse el cu o voce surdă, înainte de a pune 
din nou stăpânire pe gura ei. 

Lynda se agăţă de putina rațiune care-i rămăsese. 

— Prima noastră aniversare? îl ironiză ea cu o 
ridicare din sprâncene. Ce minciună nerușinată! 

Kent sărută vena ce palpita nebunește pe gâtul 
strălucitor de alb. 

— Este exact o săptămână de când ne-am întâlnit. 
Vezi, sunt onest. 

— Eşti mai cu seamă nebun. 

— Da... din cauza ta, murmură el lângă gâtul ca 
mătasea al însoţitoarei lui. 

Lynda negase toată săptămâna că existau între ei 
sentimente, dar cu trecerea zilelor, protestele ei își 
pierduseră vehemenţa. În această seară, în sfârșit, 
îndrăznea să recunoască faptul că-l dorea pe Kent. 
Flacăra dorinţei, aţâțată constant, explodă acum 
devastator, transformând în cenușă argumentele pe 
care conștiința ei le ridica împotriva lui Kent. 

Kent desfăcu agrafa care reţinea furoul pe șoldurile 
ei rotunde. O secundă mai târziu, rochia alunecă la 
podea și Lynda era goală... 

În lumina intimă a lămpii de pe noptieră, stătură 
faţă în faţă, splendizi și strălucitori. 

— Am greșit, șopti Kent cu o voce plină de admiraţie. 

Cu o mână tremurândă, mângâie ușor conturul 
unui Sân. 

— Eu sunt cel care primește cel mai frumos cadou. 
Şi încă nu este aniversarea mea. 

Sub această privire arzătoare, Lynda se simţea 
frumoasă, demnă de perfecțiunea masculină care i se 
oferea. Respira tot mai greu sub mângiâierile lui Kent, 
ale cărui degete abile alergau pe corpul ei. Atunci când 
el deveni mai insistent, Lynda crezu că o să leşine. 

Ghicind emoția ei, Kent o întinse pe așternutul 
proaspăt, apoi se întinse lângă ea. 

— Eşti atât de frumoasă... zise el dintr-o suflare, 
admirând uluit trăsăturile ei delicate. Îţi promit că n-ai 
să regreți că m-ai lăsat să te iubesc... 

Să te iubesc. 

Aceste cuvinte o înnebuniră pe Lynda. Ea știa că 
fusese nebună să-l urmeze pe Kent în această cameră. 
Ar fi fost de două ori nebună să-i mărturisească faptul 
că inima ei nu bătea decât pentru el. Declaraţiile de 
iubire sunt însoţite de angajamente și Kent nu era 
genul care să se lase încătușat. În plus, ea însăși nu se 
putea lega de un bărbat ca el. 

— Sunt deja mulţumită, murmură ea mângâindu-i 
părul. 

După ce fusese ispitită de acest corp viril chiar din 
prima zi, sedusă de fiecare sărut pe care-l schimbaseră 
după aceea, nu mai putea aștepta. Degetele ei uşoare și 
tandre conturară cu nerăbdare bustul însoțitorului ei. 

Când cobori mâinile ca să traseze o dâră de foc 
până pe șoldurile lui Kent, ea îl simţi tremurând. Să 
știe că avea o asemenea putere asupra lui îi dădu o 
îndrăzneală de care nu se crezuse capabilă. Mâna ei 
deveni mai îndrăzneață... 

Kent îi opri gestul. 

— Așteaptă... zise el cu voce răgușită. 

El începu atunci la rândul lui să exploreze corpul 
însoțitoarei sale, mângâind și savurând sânii sidefii 

până a le cunoaște pe de rost conturul şi dulcea lor 
savoare. Apoi, cum Lynda se arcui spre el într-o 
rugăminte mută, el cobori în valea pântecului ei şi 
ajunse la delta fierbinte a coapselor ei. 

Lynda gemu îndelung. Avea impresia că focul 
cucerea zonele cele mai secrete ale corpului ei. 
Gesturi milenare îi veniră spontan. Prinse brațele lui 
Kent și se ridică pentru a-l primi mai bine în ea. 

Kent se scufundă în această desfătare și-i murmură 
numele în timp ce se uneau. Abandonându-se 
apelului plăcerii el se lăsă în voia ritmului ancestral al 
dragostei. 

Ar fi vrut să oprească timpul în loc, să rămână 
veşnic cuibărit în căldura Lyndei, în timp ce inimile și 
trupurile lor comunicau într-un acord deplin. Dar 
când tânăra femeie îl încătușă în menghina mătăsoasă 
a coapselor ei, îndemnându.-l să fie mai insistent, el nu 
putu rezista... Strângând-o în braţe cu toată puterea, o 
antrenă pe Lynda cu el spre culmile extazului. 

Când reveniră pe pământ, vlăguiti și fericiti, Kent fu 
primul care vorbi. 

— Nu voi mai putea niciodată să cânt Dreamsville în 
public, spuse el cu o voce blândă. 

— Melodia mea preferată! protestă Lynda ghemuidu-se 
ca o pisică în braţele lui. O cânţi atât de bine! 

— Pentru tine, preciză el. Numai pentru tine, de 
acum înainte. 

Ridicându-se într-un cot, o contemplă pe Lynda. 
Buzele tinerei femei erau încă umede de sărutările 
înflăcărate pe care le schimbaseră, iar ochii încă 
întunecați de plăcere. 

El îi sărută frumosul nas cu vârful ușor ridicat. 

— Am fost în Dreamsville, oraşul de vis. De aceea 
ti-am dedicat acest cântec, să știi, adăugă Kent. Tu ești 
un vis. 

El se întoarse pe spate și o trase pe Lynda 
deasupra lui. 

— Cel mai frumos vis al meu, șopti el înainte de a o 
săruta drăgăstos. 

Dorinţa lui o clipă potolită, renăștea. Formele 
delicioase care se modelau după ale lui la perfecţie îi 
sugerau mii de idei pasionate.. 

Uimită , dar încântată, Lynda zâmbi. 

— Du-mă din nou în Dreamsville, murmură ea 
înainte de a-l săruta cu pasiune. 

Lynda căscă și vru să se întindă. O coapsă 
musculoasă o încătușa pe a ei. Simti un braţ greu pe 
pântece. Uimită, se încordă... apoi își reaminti: 

Kent. 

Ce fericire... 

Se simtea fericită, îndrăgostită, nepăsătoare și n-avea 
decât o singură dorință: să rămână culcată toată ziua în 
căldura acestui pat, cuibărită în brațele lui Kent. 

Pentru prima dată, se trezea în braţele unui bărbat. 
Ale bărbatului pe care-l iubea. Și era o experiență 
minunată. 

Deodată, făcând să explodeze globul în care Lynda 
credea că plutește, luciditatea îi reveni. Ce oroare! Îşi 
petrecuse noaptea cu Kent! Și fără a înștiința pe 
cineva! Suzanne trebuia să fie nebună de îngrijorare. 

Privi nervoasă în jurul ei. O comodă decorată cu un 
lighean de porțelan și o cană, un șifonier vechi... 

În alte circumstanţe, ar fi fost cucerită de farmecul 
acestei decoraţiuni. Dar în această dimineață regretă 
că proprietarii hotelului împinseseră dorinţa de 
reconstituire a trecutului până la a uita să instaleze un 
telefon în cameră. 

În cele din urmă, zări un aparat vechi în fundul 
camerei. Se ridică dintr-o săritură, după care recăzu pe pat. 
Era complet goală! Asta n-o deranjase noaptea trecută, dar 
în lumina crudă a soarelui se simțea prea vulnerabilă. 

Ea se înfășură în cuvertura patului și se ridică. 

— Unde te duci? 

Se întoarse încet, strângând cuvertura peste piept. 

— Te-ai trezit? 

Kent bombăni: 

— E greu să dormi când te miști tot timpul. Ce s-a 
întâmplat? 

— Trebuie s-o sun pe Suzanne. 

— De ce? 

— Este totuși evident, replică Lynda pe un tron 
muşcător întinzând mâna spre telefon. Nu m-am întors 
acasă ieri seară. Cred că m-a așteptat toată noaptea. 

Desigur, Kent trăia singur. Nu trebuia să dea 
socoteală nimănui și trăia astfel de atâta timp încât nu-și 
mai amintea că putea să aibă responsabilități față de alții. 

— Închide, porunci el. 

Ea deschise gura să protesteze, dar el continuă: 

— Suzanne ştie că ești cu mine. 

— Eu n-am... Cum putea să știe? 

Lynda puse brusc telefonul în furcă. 

— Ai sunat-o ieri seară ca să-i spui: „N-o aștepta pe 
sora ta, am de gând s-o seduc în seara asta?“ 

— Ieri am luat prânzul cu Jay. l-am spus că am 
rezervat o masă aici... 

— Bravo! De ce n-ai dat un anunţ la ziar în timp ce 
erai acolo? 

Jena și furia făceau vocea Lyndei să tremure. 

— Cum ai putut să-mi faci aşa ceva? 

Kent râse încet. 

— Linişteşte-te, scumpo. Sora ta a înţeles fără nici o 
îndoială de ce nu te-ai întors în această noapte și acum 
se felicită cu siguranță pentru talentele ei de pețitoare! 

Lynda nu era deosebit de consolată la ideea că 
Suzanne știa unde și cu cine își petrecuse noaptea. La 
drept vorbind, asta o jena puțin și roși. 

Ghicind atunci tulburarea însoţitoarei lui, Kent 
simţi o afecţiune necunoscută până atunci umplându-i 
inima. Se ridică. 

— Ca un bun cavaler, voi fi apărătorul tău împotriva 
primei persoane care va îndrăzni să facă orice 
comentariu privind noaptea noastră de dragoste o 
asigură el strângând-o pe Lynda în brațe. 

O ridică în braţe și se așeză cu ea pe fotoliul de 
lângă telefon. Apoi, înfundându-și mâinile în buclele 
blonde ale tinerei femei, murmură: 

— Ceea ce am făcut împreună a fost foarte frumos. 
Îţi interzic să ai regrete. 

— Îmi interzici? replică Lynda cu maliţiozitate. Prin 
ce mijloc? 

— Ducându-te imediat spre Dreamsville și iubindu-te 
atât de tare, încât nu te vei mai putea gândi decât la 
mine. 

Capitolul 10 


Theresa comenta cu maliţiozitate. 

— Din informaţiile mele, te vezi mult cu o anumită 
doctoriţă. 

— Eşti bine informată, admise Kent care părea 
preocupat numai de meniul Clubului Columbus. 

Ghicea fără greutate unde vroia să ajungă sora 
lui. Dorea să afle în ce măsură eforturile ei de 
pețitoare dăduseră roade. Dar el era incapabil să-i 
răspundă, deoarece nici el însuși nu știa nimic. Până 
în această dimineaţă, ar fi zis că stratagema lui fusese 
profitabilă. Dar ce se petrecuse la cabinetul Lyndei 
când trecuse să-și ia ochelarii, semănase îndoială în 
mintea lui. 

Îndoiala era un cuvânt prea slab. Era decepționat, 
furios şi se simţea respins. În urmă cu două ore, Lynda 
îi refuzase invitaţia la cină. Își păstrase zâmbetul și 

repetase cererea pentru a doua zi seara. Răspunsul 
tinerei femei fusese același, pentru a doua zi și pentru 
celelalte zile ale săptămânii... 

Mai rău încă, îl informase că pe viitor nu va putea 
să-i acorde decât sâmbetele seara. Să audă așa ceva din 
gura celei pe care fusese la un pas s-o ceară în 
căsătorie! Desigur, Lynda protesta întotdeauna de 
formă, dar în această dimineaţă nu reușise s-o 
înduplece. 

Pradă unei furii oarbe, părăsise cabinetul trântind 
ușa. Ajuns la biroul lui, o admonestase pe 
recepţioneră, apoi pe secretara lui şi-l terorizase pe 
unul din curierii de birou. Figura abătută a tânărului îl 
readuse pe Kent la realitate și se scuzase! Își petrecuse 
apoi dimineața potolind  susceptibilitatea 
colaboratorilor, după care ieșise s-o întâlnească pe 
sora lui pentru a prânzi împreună. 

Răbdarea nu fusese niciodată punctul forte al 
Theresei. Ea îl scoase pe fratele ei din gândurile lui. 

— Aşadar? întrebă ea cu un aer nevinovat. 

— Așadar, nimic. 

Acest răspuns laconic o exasperă pe tânăra femeie. 

„Te așteptai la mai mult, surioară? Ei bine, și eu mă 
aşteptam la mai mult“, se gândi el ursuz. 

Ducând mâna la buzunarul hainei, scoase ochelarii 
cei noi. 

— Ia te uită! Acum porţi ochelari? se miră Theresa. 
Ai într-adevăr probleme de vedere? 

„N-am probleme de vedere, am probleme cu 
oftalmologa mea“, fu cât pe ce să-i răspundă. 

— Eu iau doar o limbă de mare la grătar. Și tu? 

Theresa îl fulgeră cu privirea. Unghiile ei meticulos 
Jăcuite băteau nerăbdătoare în masă, exprimând în 
același timp dezaprobarea. Kent ar fi râs văzând-o 
fierbând pe sora lui, dacă n-ar fi fost atât de nefericit. 

Chelnerul care venise să le ia comanda îi dădu lui 
Kent un scurt răgaz. Dar imediat ce rămaseră singuri, 
Theresa explodă. 

— Nimeni n-are nevoie să iasă cu oftalmologul lui în 
fiecare seară ca să-i prescrie ochelari! 

— Este drept, acceptă Kent. Dar oftalmologul meu 
este femeie. 

O va revedea oare într-o zi pe încântătoarea 
doctoriţă în afara orelor ei de muncă? 

Theresa îl privi lung. 

— Îmi spui ce s-a întâmplat între tine și Lynda? leşi 
cu ea în fiecare seară, te întorci acasă în zori, plecaţi 
împreună în weekenduri. 

Ea ridică o sprânceană. 

— N-ai petrecut niciodată atâta timp cu o femeie. 
Ce are în plus faţă de celelalte? 

— Detectivul tău nu şi-a făcut bine treaba, o ironiză 
Kent. 

— Este mai bine plasat decât oricine pentru a mă 
informa, i-o întoarse Theresa cu aroganță. Suzanne 
este o excelentă informatoare. Ştie tot ce face sora ei. 

— Nu, nu știe, negă Kent. 

Dar, în sinea lui, era încurcat. 

— Am condus-o pe Lynda la mașina ei în fiecare 
seară la ora zece. 

Theresa fu în mod vădit descumpănită de aerul 
sumbru al fratelui ei. 

— Totuși... după spusele Suzannei, Lynda nu s-a 
întors niciodată înainte de ora două dimineaţa. Unde 
naiba se duce după ce te părăsește? Și cu cine? 

Cu cine? Kent își aminti cu duioșie privirea de 
animal rănit a Lyndei atunci când îi reproșase că se 
aprinde îndată ce o sărută un bărbat... 

Nu, cu siguranţă nu exista un alt bărbat în viaţa ei. 
Lynda era o femeie fidelă. Ea întruchipa femeia 
visurilor lui. Și era sigur că el este bărbatul vieţii ei. 
Rămânea s-o convingă! 

— Nu există un alt bărbat în viaţa ei, declară el, cu 
inima deodată uşoară. 

— Sunt sigură, încuviinţă în grabă Theresa. 

— In sfârșit... da, am un rival, dar a venit timpul 
să-l elimin, continuă Kent. 

Aruncând șervetul pe masă, el se ridică. 

— Imi pare rău surioară, dar nu pot să mai rămân. 

— Să-l elimini? repetă Theresa, brusc alarmată. 
Kent! Ce vrei să faci? Ce vrei să spui? Fii rezonabil. 

În timp ce Kent se îndepărta, ea şopti: 

— Doamne Sfinte fă să nu se întâmple nimic grav. Iti 
jur că niciodată n-am să mai încerc să căsătoresc pe 
cineva, oricine ar fi! 


Cu un buchet de flori și servieta diplomat sub braț 
și un coș de picnic în cealaltă mână, Kent bătu la ușa 
cabinetului  Lyndei.  Secundele se  scurgeau, 
interminabile... 

— Haide, scumpo, ştiu că ești acolo, zise el. Mașina 
ta este încă în parcaj. 

El bătu din nou, puţin mai tare și ceva mai 
nerăbdător. Fluierătura lui ușoară căpătă ritmul unui 
marş militar. 

De cealaltă parte a ușii, Lynda își înfipse unghiile în 
palme. 

— Pleacă! șopti ea abia auzit. Trebuie să lucrez. 

Luase precauţia să încuie ușa după plecarea ultimului 
pacient. Degeaba plecase Kent furios de dimineaţă, ea 
nu era sigură că o crezuse că nu-i va mai acorda decât 
o seară pe săptămână. Kent Berringer nu renunța atât 
de ușor. Și i-o dovedise de mai multe ori. 

Când pendula bătuse ora şase, se gândise că 
renunţase. Atunci, ușurată și totodată decepționată, se 
adâncise în muncă Dar ușoara bătaie în ușa de la 
intrare făcuse să-i tresară inima de bucurie, în timp ce 
vocea raţiunii îi poruncea să nu deschidă. 

Ea n-avea timp să continue o legătură intensă cu un 
bărbat și cu cât va pune capăt ieşirilor zilnice cu Kent, 
cu atât va fi mai bine. În pofida hotărârilor și temerilor 
ei, se îndrăgostise de acest bărbat prea liber, lipsit de 
răspundere. Să-l vadă în fiecare zi n-ar face decât să 
adâncească sentimente periculoase. Legătura lor 
trebuia să înceteze. 

Liniştea se așternu din nou pe palier. Liynda ciuli 
urechile, sperând să audă pași îndepărtându-se. În loc 
de aceasta, percepu un zgomot surd apoi un foşnet de 
hârtie. În secunda următoare, o hârtie galbenă trecea 
pe sub ușă. 

Curiozitatea fu mai puternică. Cu degetele 
tremurânde, desfăcu hârtia, întrebându-se cum 
ajunsese în mâinile lui Kent această hârtie cu antetul 
unui cabinet juridic... 

„Lynda, citi ea, lasă-mă să intru ca să-mi pot cere 
iertare. Nu sunt decât un nătărău, dar îţi promit să mă 
schimb. Când ai să-mi deschizi, am să-ţi explic. Kent. 
P.S.: Dacă trebuie, am să mă culc în faţa ușii“. 

— Încăpățânat ca un catâr! bombăni ea. 

— Recunosc, răspunse vocea senzuală pe care o 
cunoştea bine. 

— Şi, de altfel, ce vrei să-mi explici? Mesajul tău este 
enigmatic. 

— Deschide şi vei afla. 

Avu câștig de cauză. Din discursul înțelept pe care 
ea îl repeta de azi-dimineaţă nu mai rămăsese un 

cuvânt. Privirea ochilor albaștri ai lui Kent o făcea să-și 
piardă memoria... și capul. Îndată ce-l văzu, îşi simti 
dispoziţia dispărând și corpul fremătând. 

Resemnat la o lungă așteptare, Kent se aşezase pe 
jos. Se ridică rapid, cu o agilitate de felină. 

— Îmi pare rău, zise el simplu. Atunci, se strecură în 
braţele lui reconfortante, cu sentimentul că-și 
regăsește în sfârșit adevăratul ei loc. 

— Şi mie. N-aveam mintea limpede în dimineața 
asta, şopti ea. 

Kent îi sărută buzele cu o tandreţe nesfârșită. 
Sărutul lui spunea mai mult decât o frază lungă despre 
cât de mâhnit era de cearta lor. 

— Ce vrei să-mi explici? întrebă ea din nou când își 
recăpătă respiraţia. 

— Că... înțeleg că ai de lucru, zise el luând coșul, 
florile și geanta diplomat. Pot să intru sau continuăm 
să discutăm pe palier? 

Lynda se dădu la o parte pentru a-l lăsa să treacă. 
Ciudat: când o lua în braţe, se pierdea; cum se separa 
de ea, îndoiala o asalta și-și regăsea scepticismul. 

— Cum se face că înţelegi deodată că trebuie să 
lucrez? 

— Şi eu am o săptămână încărcată. Contrar a ceea 
ce poţi să-ţi închipui, lucrez mult. 

Kent zâmbi văzând expresia perplexă a Lyndei. El îi 
întinse buchetul de flori. 

— Am să-ţi explic totul, promise el sărutându.-i 
vârful nasului. Dar mai întâi, primește scuzele unui 
nătărău. 


Ceva mai îmbunată, Lynda mângâie ușor petalele 
roșii ale trandafirilor frumos mirositori. 

— Kent, sunt minunati, dar nu-i merit. Am fost 
nesuferită cu tine, azi-dfimineață. Când ai insistat să 
ieşim seara asta, nu mă gândeam decât la muntele de 
hârtii de pe biroul meu. 

— Muntele care te-a făcut să rămâi aici în fiecare 
seară după ce te insoţeam la mașina ta? 

În faţa privirii surprinse a Lyndei, Kent preciză: 

— Am discutat cu recepționera ta în această după- 
amiază. Mi-a vorbit despre  responsabilităţile 
suplimentare pe care a trebuit să ţi le asumi după 
îmbolnăvirea doctorului Kelsey, și mi-a spus cât de 
obosită ai fost toată săptămâna, 

Kent puse buchetul de trandafiri pe birou, apoi o 
luă pe Lynda de mână și o forță să se așeze într-un 
fotoliu. 

— Crede-mă, știu că nu toată lumea poate avea un 
program fix de lucru. Și eu trebuie adesea să rămân 
mai târziu la birou. În meseria mea, săptămânile sunt 
adesea epuizante. 

— Biroul tău? Meseria ta? 

Atunci, Kent se aruncă în apă, fără tragere de inimă. 

— Sunt avocat ziua şi muzician seara. Muzicienii 
mei și cu mine aveam vise de glorie când eram 
adolescenţi, dar ne-am cuminţit şi am ales cariere mai 
sigure. Nu mai cântăm decât pentru plăcerea noastră. 

În timp ce vorbea, Kent întinse o faţă de masă pe 
mochetă şi goli coşul de conținutul lui. El nu putea să 
vadă expresia periculos de sumbră a Lyndei. De la 
început, ea îl bănuise pe Kent că este un ipocrit. Că îi 
ascunde o parte din viaţa lui ca s-o seducă mai ușor. 
Dar de ce păstrase secretul până în seara asta? 

Kent așeza acum farfuriile pe fața de masă albă. 

— Am adus hrana necesară pentru doi muncitori 
perseverenţi care sunt în întârziere, punând dragostea 
înaintea datoriei. Vino, doctore, să mâncăm, zise el 
întinzându-i mâna. 

Dar Lynda se refugie în celălalt capăt al camerei. 

— Rămâi acolo, îi porunci ea, văzând că el se ridică. 
Nu mă atinge, ești un... Cine ești tu? 

Văzând ochii ei căprui aruncând fulgere, buzele 
formând doar o linie albă lividă, Kent înţelese că sosise 
momentul să plătească pentru prefăcătoria lui stupidă. 
Acum, se blestemnă că o înșelase prea mult timp. 

— Am venit să-ţi explic, începu el cu prudență. Eu 
sunt avocat. Cabinetul meu juridic merge bine, iar 
familia mea deţine Capital City Bank. 

Lynda îl privi uluită. O chinuia un sentiment de 
catastrofă iminentă. 

— De ce nu mi-ai spus de la început? întrebă ea cu 
o voce fără inflexiuni. 


— N-am avut ocazia, asta-i tot. 

Kent crezuse că mărturisirile vor fi suficiente 
pentru a pune lucrurile la punct dar, în mod vizibil, 
situaţia se învenina. 

— Cum? Ai fi putut să-mi spui de zeci de ori. De 
exemplu, atunci când mi-ai mărturisit că nu ești striper. 

— Eu... voiam să fii interesată de mine, nu de contul 
meu din bancă sau de poziţia mea în societate. 

Până acum, Kent crezuse că avea motive excelente 
pentru a-și justifica minciuna. Dar... acum când le 
spunea cu voce tare, i se păreau ridicole. O privire pe 
furiș în direcţia Lyndei îl făcu să înțeleagă că își ieșise 
din fire. 

— Stiu, am lăsat această comedie să dureze prea 
mult, admise el în grabă. Îmi pare rău. A fost o prostie 
din partea mea. 

Lynda continua să-l străpungă cu o privire 
ucigătoare. 

Simțindu-se din ce în ce mai stânjenit, încercă să 
glumească. 

— Presupun că ar fi trebuit să facem o pauză în acest 
week-end și să-ţi spun: „Apropo scumpo, nu sunt 
muzicant, sunt avocat“. Dar nu m-ai fi crezut. 

Ridicând o sprânceană răzbunătoare, Lynda îi 
aruncă: 

— Ba da! 

Totuși, onestitatea ei firească o obligă să 
recunoască: 

— De acord, mi-ar fi fost greu să te cred, dar n-aveai 
decât să te descurci să mă convingi! 

— Și asta ar fi schimbat sentimentele tale pentru 
mine? 

— Dacă aş fi știut cine erai în realitate, aș fi fost 
cruţată de multe întrebări, de neliniștile mele. Aș fi 
avut mai puține scrupule să ies cu tine! 

Acest răspuns atinse un punct sensibil al lui Kent. 

— Kent Berringer, bogat avocat provenit dintr-o 
familie de bancheri este mai acceptabil pentru 
doctorita Lynda Fischer decât Kent Berringer, 
muzicant de cabaret, o ironiză el. Banii şi prestigiul 
contează atât de mult pentru tine? 

— Da! strigă Lynda fără să se gândească. În 
fine... nu. 

— Trebuie să știu. 

Se înșelase! Era ca toate celelalte femei. Negru de 
furie, inversă rolurile și o ameninţă pe Lynda. 

— Am mulţi bani, îi aruncă el. Dacă asta te 
interesează într-adevăr... 

— Oprește-te! Nu înţelegi. Tu nu poti înțelege. 

— Oh, ba da, înţeleg foarte bine! Oamenii ca tine 
sunt fascinaţi de bani! De vechile familii! De 
aparente! 

— Nu fi bădăran! Nu-i adevărat, îi replică Lynda. 

Decepţiile și temerile care-i chinuiseră copilăria 
reveneau în memoria Lyndei. Nu, nu era fascinată de 
aristocrați, de aceşti oameni nepăsători care nu aveau 
decât grija de a se naște și a-și antrena familiile în 
nebunia indiferenței lor! Dintr-o dată, Lynda dădu 
frâu liber unui val de cuvinte amare, amestecând 
într-un talmeș-balmeş oameni și lucruri care-i fuseseră 
smulse. 

Kent o asculta cu o groază crescândă, în timp ce ea 
descria o copilărie care trecuse de la lux la mizerie. 

— Când aveam doisprezece ani, a trebuit să fugim 
de acasă şi de creditori pentru că tata eșuase încă o 
dată și nu mai avea nici un ban ca să-și plătească 
datoriile. El ne-a lăsat la gară, promițându-ne că va reveni 
foarte repede. Dar i-au trebuit săptămâni ca să-și țină 
promisiunea. Am încercat să nu plâng în faţa Suzannei, 
pentru că tata se bizuia pe mine să am grijă de ea. 

Inima lui Kent sângera la gândul unei fetițe de 
doisprezece ani abandonată într-o gară sinistră, cu 
sora mai mică drept singură companie. Lynda veghease 
asupra surorii ei, dar cine veghease asupra ei? 

El traversă camera din doi pași mari şi o luă pe 
tânăra femeie în braţe. 

— Scumpo, scumpo, murmură el cu o voce 
liniştitoare. Nu mai riști nimic. Vei fi întotdeauna în 
siguranță cu mine. 

— Credeam că ești ca el, hohoti ea cu sughițuri pe 
umărul lui. 

— Ca cine, draga mea? 

— Ca tatăl meu, spuse ea simplu, înainte de a se 
abandona din nou relatării extravaganţelor de mare 
senior ale lui Gerald. 

Kent se așeză pe canapea şi o luă pe Lynda pe 
genunchii lui. O legănă cu tandrete la pieptul lui până 
când lacrimile tinerei femei se opriră. 

El se înșelase în privinţa ei, dar nu cum crezuse 
câteva minute mai devreme. 

Dispreţul tinerei femei pentru orice distracţie, 
obsesia ei pentru muncă, acum se explicau. Cum se 
explica și faptul că nu se încrezuse mult timp în el. 
Totul devenea logic. Și mai ales, îi apărea cu claritate 
că era exact bărbatul care-i trebuia. 

Adevăratul Kent Berringer se potrivea perfect 
adevăratei Lynda Fisher. 

Şi el avea nevoie de ea. O iubea din toată inima. 
Dar, fără îndoială, ea nu era pregătită să audă această 
mărturisire. Trebuia mai întâi să se familiarizeze cu 
Kent Berringer pe care tocmai îl descoperise. 

— Ştiu că ne iubea, reluă ea. Și, impotriva tuturor 
încercărilor prin care ne-a făcut să trecem, n-am 
încetat niciodată să-l iubesc la fel. Apoi ai apărut tu, la 
fel de dezinvolt și de irezistibil ca el. 

— Eu sunt irezistibil? glumi el pentru a destinde 
atmosfera. 

Ea îi surâse. 

— O știi foarte bine. 

— Și tu eşti irezistibilă. 

După un sărut cast, Kent se îndepărtă de ea. 

— Ți-am promis să-ți dovedesc că sunt un om cinstit 
și demn de încredere, nu-i așa? 

— Vei încerca să mă faci să cred că ai fost cercetaș? 
întrebă Lynda cu un râs ironic. 

— Am fost. Am să-ţi arăt insignele mele când vei veni 
la mine acasă în week-end. 

— Acasă la tine? 

— Acasă la mine. O s-o anunţăm pe Suzanne... Dar, 
deocamdată să trecem la masă. Apoi am să te conduc 
la biroul tău şi am să te las să lucrezi câteva ore. Pe 
urmă, am să te însoțesc la maşina ta şi am să te urmez. 
Pentru a fi sigur că te vei întoarce acasă pentru o 
adevărată noapte de somn. 

Kent îi dădu cu tandrete o buclă de păr pe spate. 

— Să ştii, dragostea mea, ai nevoie ca cineva să aibă 
grijă de tine. Trebuie să înveţi să-ţi drămuiești timpul, 
pentru a-ţi pune ordine în viaţă... 

Lynda începu să râdă: „A făcut totul ca să-mi 
întoarcă viaţa cu susul în jos, şi-mi spune asta?“. 

— Bărbatul care ţi-a întors viața pe dos este 
personajul pe care l-am inventat când viaţa m-a apăsat 


141 


prea mult, zise Kent trăgându-și însoţitoarea spre 
picnicul dispus pe mochetă. Am să-ți vorbesc despre el 
altă dată. Am avut destule emoţii pentru seara asta, nu 
crezi? 

Epuizată, Lynda clătină din cap. Totuși, era 
curioasă. 

— Îmi promiţi să-mi vorbeşti despre el? Curând. 

— Pe cuvânt de cercetaș, jură Kent întinzându-i o 
farfurie. 

— Vorbeşti despre un cercetaş, mormăi Lynda. Mă 
minţi de când te cunosc. 

— Ţi-am spus întotdeauna adevărul. 

— Trecând câteva detalii sub tăcere. 

— Numai unul. 

— Care? 

— O să vedem asta sâmbătă. Acum, gata cu vorbăria. 
Să mâncăm înainte de a lucra. Am o pledoarie de 
pregătit pentru mâine. Şi avocaţii buni sunt ca 
cercetașii: întotdeauna pregătiţi. 

Capitolul 11 


Lynda făcu ochii mari văzând insigna care trona pe 
biroul lui Kent. 

— Nu glumeai! Ai fost într-adevăr cercetaș. 

— Sunt un om cinstit, care spune întotdeauna 
adevărul, afirmă Kent, înlănțuind-o de talie. 

— Întotdeauna? 

— Mi se pare că ţi-am dovedit-o cu prisosință. Am 
promis să-ţi las timp să lucrezi și am făcut-o. Am mers 
până acolo încât să te hrănesc ca să ai puterea să 
rezolvi muntele de hârtii de pe birou și apoi, în 
fiecare seară, te-am condus cuminte la tine acasă. 
Cred că merit o recompensă pentru buna mea 
purtare. 

Poznașă, Lynda se ridică pe vârful picioarelor și 
atinse ușor buzele senzuale ale lui Kent. 

— Ce spui de asta? 

— Este un început. 

Ea se lipi de pieptul lui puternic și trasă cu buzele 
conturul gurii lui cărnoase. 

— Este mai bine. 

Kent o sărută cu îndrăzneală și pasiune. Ea își simți 
genunchii înmuindu-se, pulsul i se acceleră, mintea i 
se tulbură. 

Când își regăsi cuvintele, murmură: 

— Mă întreb care dintre noi doi a fost recompensat. 

— Amândoi. Am crezut că înnebunesc săptămâna 
asta, neputând să te ating. 

El își lua revanșa descheind febril nasturii 
bluzei ei. 

— Ai pielea cea mai dulce din lume, şopti el 
sărutând un umăr mătăsos. Îmi place savoarea ta. 

Lynda își dădu capul pe spate pentru a-și oferi gâtul 
sărutărilor lui fierbinţi. La rândul ei, deschisese 
cămașa lui Kent și-i mângâia cu mâini nesăţioase 
pieptul. 

Într-adevăr, graţie seriozităţii partenerului. ei, 
putuse să recupereze întârzierea și, în seara aceasta, la 
o oră după plecarea ultimului pacient, lăsase biroul 
curat pentru prima dată după criza cardiacă a 
doctorului Kelsey. Totuși, de mai multe ori dorise ca 
el să-și țină cuvântul dat... 

În prima seară, ştiindu-l că lucrează la câțiva pași de 
ea, la recepţia cabinetului, nu putuse deloc să se 
concentreze. Dar, încetul cu încetul, se născuse o 
complicitate, obiceiuri tandre... 

— Vorbind despre adevăr... 

Lynda făcu o pauză pentru a săruta părul negru de 
pe pieptul lui, acolo unde inima lui Kent bătea 
nebunește. 

— ...nu trebuia să-mi spui ceva despre tine când 
ti-am văzut insigna? 

Kent redeveni serios. El prinse în palme obrajii 
Lyndei și cercetă ochii ei căprui, sperând să citească în 
ei reflexul sentimentelor care-i făceau inima să bată 
atât de tare. 

— Te iubesc, Lynda. 

Ea nu se așteptase la o astfel de declaraţie. Ea 
crezuse că era un celibatar înrăit care dorea o legătură, 
sinceră, dar fără complicaţii. 

— Mă iubeşti? De ce? 

Kent clătină încet din cap. 

— Mă întreb și eu. N-ai neglijat totuși nimic ca să mă 
convingi că nu sunt făcut pentru tine. Cred că 
încercând să te conving de contrariul, mi-am dat 
seama că ești femeia vieţii mele. 

— Femeia vieţii tale? 

El începu să râdă. 

— Biroul tău are ecou. Da, iubirea mea. Weekendul 
trecut mi-a trezit dorința de a dormi în fiecare noapte 
cu tine și să mă trezesc în fiecare zi alături de tine. În 
această săptămână, lucrând cu tine, am înțeles și 
altceva, cum ar putea fi viaţa noastră împreună. Vreau 
să fiu lângă tine săptămâna viitoare și toate 
săptămânile. Vreau să te căsătorești cu mine, Lynda. 

Lynda îl privi fără să spună un cuvânt. Ea îl iubea și 
el îi propunea să se căsătorească. Era prea frumos. Era 
prea minunat. 

Descumpănit de această tăcere care i se părea prea 
puţin entuziastă, Kenst insistă: 

— Un simplu da, mi-ar fi sufiecient. 

— Nu pot, zise ea pe un ton abătut. 

Kent încruntă sprâncenele. Era obișnuit cu 
proteste vehemente, cu refuzuri încăpăţânate, pe care 
ştia cum să le transforme într-un „da“. Dar acest „nu 
pot“ îl luă pe nepregătite. 

Înarmându-se cu răbdare, o întrebă: 

— Mă iubeşti? 

Acest ton tandru o obligă pe Lynda să-și ridice 
privirea. Se pierdu în profunzimea ochilor lui albaștri 
care o fascinau. 

— Da, te iubesc, spuse ea dintr-o suflare. Dar nu mă 
pot căsători cu tine. 

Kent se dădu înapoi, ca și cum ar fi fost pălmuit. 

— Ai un soț ascuns pe undeva? 

Departe de a zâmbi la această remarcă hazlie, 
Lynda își încheie bluza, o strânse la piept ca şi cum 
s-ar fi apărat și murmură: 

— Există alte motive. 


— Care? 

Ea se agăţă de primul pretext care-i trecu prin minte: 

— Tu... m-ai minţit. 

— Încearcă altceva, îi aruncă Kent. Am lămurit 
această neînțelegere, știi bine, la naiba! 

— Nu înjura. 

— Se vede că nu m-ai auzit niciodată înjurând cu 
adevărat. 

O dată îmbrăcată, Lynda se simţi mai puțin 
vulnerabilă. Își recâștigase toată luciditatea şi verva. 

— Tocmai asta este! exclamă Lynda. Asta dovedește 
că nu ne cunoaștem destul. Nu te poți căsători după 
numai două săptămâni. 

— Putem prevedea o logodnă lungă, admise Kent, ușurat. 

Ca toate celibatarele, Lynda se temea să se angajeze. 
El căută s-o liniştească. 

— Cât timp vrei? 

— N-am acceptat să mă căsătoresc cu tine, îi 
reaminti Lynda în grabă. Mai este și altceva decât 
problema timpului. Lucruri pe care nu le poţi 
înțelege. 

Cum ar fi putut el, când ea însăși nu înţelegea de 
ce o spaimă viscerală pusese stăpânire pe ea? 

Fără să-și dea osteneala să-și aranjeze 
îmbrăcămintea, Kent merse și se așeză pe canapeaua 
din faţa biroului. 

— Vino și explică-mi, te rog, spuse el cu cel mai 
fermecător zâmbet, bătând cu palma perna de lângă el. 

Lynda își mușcă buzele. Cu pieptul lui musculos oferit 
mângâierilor, cu braţul întins pe spătar într-o invitaţie 
mută, totul în Kent întruchipa farmecul și virilitatea. 
Dacă ceda şi se cuibărea în brațele lui, va şti s-o convingă 
și se va trezi căsătorită fără măcar să-și dea seama. 

— Nu, refuză ea, lăsându-se să cadă în fotoliul de 
lângă ușă. 

— Cum vrei. 

Tonul lui Kent era nonșalant. Părea complet 
destins, dar Lynda remarcă o uşoară crispare a 
degetelor lui pe spătarul canapelei. Ea se simţi dintr-o 
dată mai bine: el nu juca teatru, era la fel de nervos ca 
ea. Trebuia, prin urmare, să-și justifice refuzul. 

— Am responsabilităţi faţă de domnul Kelsey. Nu-l 
pot lăsa baltă. 

— Nu ţi-am cerut asta, preciză Kent. Şi eu am 
responsabilităţile mele. Mi-ar plăcea să te duc într-o 
lungă lună de miere, dar putem aștepta restabilirea 
completă a asociatului tău. 

El îi oferi un zâmbet. Dar nu acel zâmbet 
fermecător care-i dădea fiori, ci un zâmbet plin de 
dragoste, care o tulbură. 

— Acum că am pus la punct această problemă, mai 
este și altceva? 

Lynda simţi cum îi crește panica. Privirea ei febrilă 
străbătu tot biroul, ca și cum putea găsi acolo o altă 
scuză de care să se agaţe. 

— Suzanne! exclamă ea în acel moment. Ea are 
nevoie de mine. 

Kent își încruntă sprâncenele. Nu văzuse și nu 
simţise nimic la Suzanne care să arate că era o tânără 
femeie fragilă și timorată. 

— Sora ta este mare, declară el pe un ton ferm. 

— Nu pot s-o abandonez. 

Deși fierbea de nerăbdare, Kent se strădui să 
vorbească pe un ton calm. 

— Suzanne nu este un copil. Din câte am văzut, este 
perfect capabilă să se descurce singură. 

— Nu încă. Nu se poate descurca fără ajutorul meu 
material. 

— Eu câștig destul ca să putem trăi amândoi. Poţi să-i 
dai surorii tale toate onorariile cât timp va avea nevoie 
și cât timp îţi va face plăcere. 

Lynda își încrucișă braţele la piept. 

— Ştiam că n-ai să înţelegi, declară ea, iritată că nu 
găsește mijlocul de a-l descumpăni pe Kent. Nu este 
doar o problemă de bani. Suzanne a fost părăsită de 
cel pe care-l iubea. Nu pot s-o las. 

— Spune mai curând că nu vrei. De ce te temi, 
Lynda? Că ai să-ţi dai seama că sora ta n-are nevoie de 
tine? 


Kent se ridică. 

— Avem nevoie una de alta, insistă Lynda 
ridicându-se şi ea. 

— Mai ales tu ai nevoie de sora ta. Ca paravan! 

— Este ridicol! refuzi să înţelegi că am simţul 
responsabilităţi! strigă Lynda îndreptându-se spre ușă. 

Kent o ajunse din doi pași. El își înfundă mâinile în 
buzunare ca să nu cedeze tentatiei de a o cuprinde de 
umeri ca s-o scuture până își va regăsi bunul-simț. 

— Ce vei face când Suzanne va părăsi cuibul tău? În 
curând își va lua diploma. Va pleca și va închiria o locuință. 

Lynda încremeni locului. Gândurile ei reveniră la 
dimineaţa în care Suzanne îi ţinuse acelaşi discurs. Ea 
făcu stânga-mprejur și repetă răspunsul de atunci: 

— Are deja o locuință. 

— Cine plătește chiria? 

— Eu. 

— Cine cumpără mâncarea, cine achită facturile? 

— Eu. 

— Atunci, este casa ta. Câţi ani are Suzanne? 

— Nu văd legătura. 

— Răspunde-mi la întrebare, ceru Kent. 

Simţindu-se în pielea unui martor încolţit de 
avocat, Lynda răspunse din vârful buzelor: 

— Douăzeci și patru de ani. 

— Vârstă adultă, observă Kent. Nu este rolul unui 
părinte să procedeze astfel încât copiii să fie 
capabili să se descurce singuri când ajung la anii 
maturității? 

— Da, dar... 

— Și părinţii nu trebuie să vegheze astfel încât copiii 
lor să primească o educaţie care să le permită să-și 
asume responsabilități? Ai servit drept părinte pentru 
sora ta în timpul ultimilor zece ani, nu-i așa? 

Kent făcu o pauză și-i dădu lovitura de graţie cu un 
zâmbet triumfător: 

— Consideri că ai fost un părinte bun? 

Lynda trebui să se recunoască învinsă. 

— Da... Suzanne vrea și va fi curând capabilă să stea 
pe propriile picioare, admise ea. 

Ea deschise ușa. 

— Mă întorc acasă. 

— Foarte bine. Fugi și refugiază-te în căsuţa ta, o luă peste 
picior Kent. Și grăbește-te, deoarece curând va fi goală. 

În culmea exasperării, el îi strigă: 

— Mincinoaso! Nu mă iubeşti! 

Fără să-i răspundă, tânăra femeie alergă spre 
ascensor. Urcă în cabină când Kent o chemă: 

— Vino înapoi. Am să te conduc. 

— Nu-i nevoie, răspunse ea trufașă. La revedere, Kent. 

Uşile ascensorului se închiseră. Lynda se incordă, 
refuzând să dea frâu liber lacrimilor. Ajungând la 
parter, se îndreptă spre cabina telefonică pe care o 
văzuse în hol. În timp ce forma numărul de acasă, îşi 
aminti că Suzanne ieşise cu Jay. Puse telefonul în 
furcă. 

Iată... Era părăsită. Nimeni nu va veni în ajutorul ei. 
Nu se putea bizui pe nimeni. Disperarea o făcu să 
simtă un nod în gât. Copleșită de panică, ţipă de 
spaimă simțind o mână punându-i-se pe umăr. 

Era Kent. O conduse spre ieșire. 

— Haide, zise el, te conduc. 

— Dar... 

— Nu protesta. Eu te-am adus aici, este datoria mea 
să te conduc acasă, declară el ajutând-o să urce în 
Ferrari. 

Parcurseră traseul în păcere. Când Kent opri în fața 
micuţei case, Lynda sări din mașină şi alergă spre ușă 
fără să arunce o privire înapoi. 

Se trânti într-un fotoliu din salon cu un suspin de 
ușurare. În sfârşit, era acasă la ea. În siguranţă. 

„Cred că ai nevoie de mine“. Toată seara auzi această 
afirmaţie și declaraţia de dragoste a lui Kent la fel de 
clare ca și cum ar fi fos lângă ea. Dar nu-l lua în seamă. 
Nu, n-avea nevoie de nimeni pentru a fi în siguranță. 

Ea își controla viața. Era singură. Singură, singură. 
Singură... 


— Ai o faţă de înmormântare, constată Suzanne când 
Lynda ajunse în bucătărie, sâmbătă dimineaţă târziu. 

— Eu... nu mă simt prea bine, îngăimă Lynda. 

— Din cauza asta te-ai întors ieri seară? întrebă 
Suzanne punând apă în ceainic. Vrei o ceașcă de ceai? 

— Cu plăcere. 

— Tine, mătușă Lyndy, zise Maureen întinzându-i 
păpuşa ei preferată, Mimi te va vindeca. 

Cu lacrimi în ochi, Lynda strânse păpușa la piept. 

— Mulţumesc, copilaș, zise ea sărutându-și nepoţica. 

Micile braţe durdulii o îmbrăţişară. 

— Te iubesc, mătușă Lyndy. Vreau să te simti bine. 

— Şi eu, întări Ariel participând și ea la îmbrăţișarea lor. 

Lynda avea sentimentul că nu se va simţi mai bine 
niciodată. Lacrimile începură să-i șiroiască pe obraji 
atunci când strânse în braţe cu înverșunare cele două 
fetiţe. 

Suzanne se aşeză și umplu două cești cu ceai. 

— Vrei să-mi spui ce n-a mers? 

— Totul merge bine, replică sec Lynda. 

Vru să se scuze, dar înainte să poată rosti un 
cuvânt, hohotele de plâns i se înteţiră. 

Suzanne alergă să îngenuncheze lângă ea și o 
îmbrățișă murmurând cuvinte liniştitoare. Această 
inversare de roluri marcă înfrângerea Lyndei. 
Mărturisi tot ce se întâmplase și se spusese în ajun, 
acasă la Kent. 

— Ai fost o mamă bună, afirmă Suzanne atunci când 
tăcu. În afară de un lucru. 

— Care? 

— Mă faci să mă simt vinovată că am crescut şi că am 
să te părăsesc. Nu este drept. 

— Obiecţie! strigă o voce masculină în ușa 
bucătăriei. Totul este drept în dragoste, ca și în război. 

— Kent! 

Lynda simţi că era pe punctul să leșine. Agăţându-se 
de marginea mesei, încercă să-și revină şi să-şi 
ascundă supărarea în spatele unei furii intense. În 
același timp, ardea de dorința de a se arunca în 
braţele lui Kent. 

— Sunt mulţumită să te văd, Kent. Îmi pare rău, dar 
trebuie să plec. Fetele și cu mine trebuie... noi... să 
mergem la cumpărături, zise Suzanne împingându-și 
progeniturile spre culoar. 

— Nu face nimic, o asigură Kent, cu privirea fixată 
asupra Lyndei. 

Când rămaseră singuri, el adăugă: 

— Am reflectat mult ieri seară. Am ajuns la concluzia 
că ești într-adevăr mincinoasă. 

Lynda îl fulgeră cu privirea. Bărbatul acesta era 
imposibil. 

— Ai o figură îngrozitoare, constată el după câteva 
secunde. 

Lynda îi privi lung, în tăcere. Şi el avea o mină 
proastă. O barbă din ajun îi acoperea obrajii. Ochii îi 
erau roșii de nesomn și cearcăne violete îi marcau 
pleoapele. Și totuși... pentru ea era încă bărbatul cel 
mai seducător de pe pământ. 

— Şi tu la fel, răspunse ea totuși. 

— Atunci, formăm o pereche minunată. 

Kent îngenunche în faţa ei și zâmbi. 

— De fapt, iată problema ta: sunt prea minunat. 

Ea clătină din cap. 

— Modestia ta mă va surprinde întotdeauna. 

Kent redeveni serios. 

— Ţi-e teamă că sunt un vis care o să dispară când 
ai Să te trezești. Privește-mă bine, Lynda, îi ordonă el. 
Pe cine vezi? 

— ÎL văd pe Kent Berringer, unul din familia 
Berringer, îl ironiză ea. Avocat bogat și cântăreț la 
saxofon. 

— Şi apoi? 

— Un bărbat foarte seducător. Asta voia să audă 
orgoliul tău? 

— Orgoliul meu este făcut țăndări la picioarele tale, 
în cazul că n-ai remarcat. 

Îşi apropie faţa de cea a Lyndei, aproape s-o atingă. 

— Ochii sunt specialitatea ta, doctore Fisher. Priveşte 
bine. Vei vedea un bărbat care te iubeşte din toată inima 
și te imploră să ai încredere în dragostea lui. 

Ochii albaștri ai lui Kent erau un ocean limpede de 
iubire. Lynda nu putea să ignore mesajul lor. 

— Văd bărbatul care mă iubeşte, zise ea încetişor. 

— Foarte bine. Acuitate perfectă. 

Luând faţa Lyndei în mâini, Kent o privi cu intensitate. 

— Și eu, văd oare realmente ceea ce cred că văd, 
doctore Fisher? 

Ea ar fi vrut să-i răspundă că avea dreptate, că era 
bărbatul la care visa și pe care-l iubea atât de mult 
încât se temea. 

Kent insistă: 

— Ai încredere în mine. Ai încredere în noi. Asta-i 
dragostea, Lynda. Te iubesc. 

Lynda nu-și putu reţine lacrimile. 

— Mi-e teamă, șopti ea. 

— Şi mie, zise Kent. Este înspăimântător să-ţi pui 
viaţa în mâinile cuiva, dar este și mai înspăimântător să 
nu îndrăznești s-o faci. Pentru că rămâi singur pe 
lume. Nu vrei asta, nu-i așa? 

Lynda scutură din cap. Se temea mai mult să nu-l 
piardă pe Kent decât dacă se înșela în privinţa lui. Cu 
o mână tremurândă, ea îi mângâie obrazul. 

Kent îi sărută mâna cu tandrete. 

— Acum, reluă el, spune-mi ce văd? 

Uitându-și temerile, Lynda îndrăzni să glumească: 

— De obicei, nu dau răspunsuri precise pacienţilor 
mei, dar tu ești un caz particular. Vezi femeia care te 
iubeşte. 

— Nu sunt sigur că asta-i tot, observă Kent gânditor. 
Ridică-te să te văd mai bine. 

— Ai nevoie de un examen amănunțit, încuviințţă 
Lynda ridicându-se. 

Ea își petrecu braţele în jurul gâtului partenerului 
ei și adăugă: 

— Aici, trebuie să poţi citi ultimul rând. 

Încruntându-și sprâncenele, ca și cum îi era greu să 
vadă, Kent murmură: 

— Citesc: „Lasă-te în grija mea, crezi în mine“. 

— Perfect, murmură Lynda sărutându-l drăgăstos. 
Pentru celelalte examene, va trebui să te programezi. 

El zâmbi. 

— Pot să te primesc peste o lună, să spunem la ora 
două și jumătate. 

— Este prea târziu, murmură Kent. Sunt un caz 
disperat. 

— Dacă vrei într-adevăr o consultatie detaliată... 

Lynda îl sărută cu pasiune. 

— ...0 consultaţie care începe printr-o mică 
reuniune în frumoasa capelă de pe bulevardul 
Cambridge și se prelungește o săptămână sau două 
într-un loc exotic, va trebui să aștepți o lună. 

— Doctore, am nevoie de o consultatie de cel puţin 
şaizeci de ani. Într-o casă cu o grădină mare, un gard 
viu de leandri, copii și un câine. Poţi să-ţi faci timp? 

— Vom discuta despre asta... 

Lynda schiţă un surâs senzual. 

— „într-un loc mai confortabil. 

Kent ridică o sprânceană. 

— Să nu te plângi dacă te arunc pe umăr ca să te duc 
în camera ta, zise el. Nu ispitești un bărbat fără să 
suporţi urmările. 

— De ce m-aș plânge? Găsesc „interesante“ 
obiceiurile oamenilor cavernelor, ştii doar. 

— Eu sunt un Berringer. Familia mea este distinsă și 
respectabilă. 

— Da, dar tu ești oaia rătăcită a familiei. 

Lynda se ridică pe vârful picioarelor și puse 
stăpânire pe buzele iubitului ei. Înnebunit de dorință, 
el o ridică în braţe şi porni spre scară. 

După ce ajunseră în cameră, se îmbrățișară cu pasiune. 


158 


Mult mai târziu, în timp ce somnul începea să-i 
învăluie în mantia lui plăcută, ea întrebă: 

— Ai vreun plan pentru mâine? 

— Doar să rămân cu tine, murmură Kent cu o voce 
Somnoroasă. 

— Preferi peluza, sau gardul viu? 

Kent suspină. Văzu deodată conturându-se un 
viitor în formă de gard viu, lung de kilometri. 

— Gândindu-mă bine, mormăi el, ai putea să te 
gândești să înlocuim gardul viu cu unul de lemn. 

— Îţi retragi deja promisiunile? 

— Bine... renunţ la gardul de lemn și sunt de acord 
cu cel viu. Cu o condiţie: vom angaja un grădinar. 

— Dar... 

— Sst! Ai încredere în mine. 


Sfârşit 

